വാട്‌സാപ്പ് ഉണ്ടോ? ഇംഗ്ലിഷ് പഠനം ഡബിള് ഈസി! – Media Ink Online\nവീട്ടിലിരുന്ന്, വാട്‌സാപ്പ് വഴി ഇംഗ്ലിഷ് പഠിക്കാം…മണി മണി പോലെ സംസാരിക്കാം, ചമ്മലില്ലാതെ..ഇംഗ്ലിഷ് കഫെയുടെ ഗ്യാരന്റി\nഇംഗ്ലിഷ് കഫെ സ്ഥാപകര്\nവീട്ടിലിരുന്ന്, വാട്‌സാപ്പ് വഴി ഇംഗ്ലിഷ് പഠിക്കാം…നല്ല മണി മണി പോലെ സംസാരിക്കാം, ചമ്മലില്ലാതെ..ഇംഗ്ലിഷ് കഫെയുടെ ഗ്യാരന്റി\nആഗോളഭാഷ എന്ന നിലയില് ഇംഗ്ലിഷ് അംഗീകരിക്കപ്പെട്ടിട്ട് കാലമേറെയായി. ഏത് രാജ്യത്ത് പോയാലും ഇംഗ്ലിഷ് ഭാഷ കൈവശമുണ്ടെങ്കില് പിന്നെ അതിജീവനം എളുപ്പം. എന്നിട്ടും നമ്മളില് ബഹുഭൂരിപക്ഷം വരുന്ന മലയാളികള്‍ക്കും ഇംഗ്ലിഷ് ഭാഷയെന്നത് ഒരു ബാലികേറാമലയാണ്. എന്തുകൊണ്ടാണ് അതെങ്ങനെയെന്ന് ചിന്തിച്ചിട്ടുണ്ടോ? ഉത്തരം ലഘുവാണ്, ഗ്രാമറിനെ ഓര്‍ത്തുള്ള ഭയം, ഇംഗ്ലിഷ് ഭാഷ ഉപയോഗിക്കുന്നതിനായി ലഭിക്കുന്ന അവസരങ്ങളുടെ അഭാവം, തെറ്റിയാല് കളിയാക്കപ്പെടുമോ എന്ന ചിന്ത…ഇങ്ങനെ പയ്യെ പയ്യെ…ഇംഗ്ലിഷ് ഭാഷയോട് അകാരണമായ ഒരു അകല്‍ച്ചയുണ്ടാകുന്നു.\nസ്‌പോക്കണ് ഇംഗ്ലിഷ് ക്‌ളാസുകള് ഇത്തരത്തിലിനുള്ള ഭയം മാറ്റുന്നതിനുള്ള പരിഹാരവുമായി ഇടക്കാലത്ത് വന്നിരുന്നു എങ്കിലും പൂര്‍ണമായും വിജയിച്ചില്ല എന്നതാണ് വാസ്തവം. ഒരു ഗ്രൂപ്പിന് മുന്നില് ഇംഗ്ലിഷ് സംസാരിക്കാന് ശരാശരി മലയാളിക്കുള്ള വിമുഖത തന്നെ പ്രധാന കാരണം. ഈ അവസ്ഥയിലാണ് വാട്‌സാപ്പ് വഴി ഇംഗ്ലിഷ് പഠിക്കാം എന്ന വാഗ്ദാനവുമായി കോഴിക്കോട് ആസ്ഥാനമായി പ്രവര്‍ത്തിക്കുന്ന ഇംഗ്ലിഷ് കഫെ എന്ന സ്ഥാപനം മുന്നോട്ട് വരുന്നത് (വിശദവിവരങ്ങള്‍ക്ക് 79071 39138).\nതുടക്കത്തില് ആളുകള്‍ക്ക് വിശ്വസിക്കാന് അല്പം പ്രയാസം തോന്നിയിരുന്നു എങ്കിലും ആദ്യ ബാച്ചില് പഠിച്ചിറങ്ങിയ വിദ്യാര്‍ഥികള് പങ്കുവച്ച അഭിപ്രായം ഇംഗ്ലിഷ് കഫെയുടെ വിജയത്തിന് കരണമാകുകയായിരുന്നു.\nപേടിയില്ലാതെ..ചമ്മലില്ലാതെ ഇംഗ്ലിഷ് പറയാം\nമലപ്പുറം ജില്ലക്കാരായ നാല് സുഹൃത്തുക്കളുടെ കന്നി സംരംഭമാണ് ഇംഗ്ലിഷ് കഫെ. ചെറുപ്പം മുതല് ഉറ്റ സുഹൃത്തുക്കളായിരുന്ന മുഹമ്മദ് ഷിബില്, അന്‍ഷിഫ്, ജുനൈദ്, അബ്ദുല് ഗഫൂര് എന്നിവര് പഠന ശേഷം സ്വന്തമായി വ്യത്യസ്തമായ എന്തെങ്കിലും സംരംഭം തുടങ്ങണം എന്ന് ചെറുപ്പം മുതല് ആഗ്രഹിച്ചിരുന്നു. എന്നാല് ഉല്പന്നങ്ങളുടെ നിര്‍മാണം, വില്പന തുടങ്ങിയ മേഖലകളിലേക്കൊന്നും കടക്കാന് നാല് പേര്‍ക്കും താല്പര്യമുണ്ടായിരുന്നില്ല.\nസര്‍വീസ് സെക്റ്റര് സംരംഭങ്ങളോടായിരുന്നു തുടക്കം മുതല് താല്പര്യം. എഞ്ചിനീയറിംഗ്, എംബിഎ, അക്കൗണ്ടിങ് തുടങ്ങി വ്യത്യസ്തമായ മേഖലകളില് പഠനം പൂര്‍ത്തിയാക്കിയ നാലുപേരും ഒരുമിച്ചിരുന്ന് സമൂഹത്തിന് ഗുണകരമാകുന്ന ഒരു സംരംഭം എന്ന നിലയ്ക്ക് ബിസിനസ് ആശയങ്ങള് ചര്‍ച്ച ചെയ്യാന് തുടങ്ങിയപ്പോഴാണ് ഓണ്‍ലൈന് ബിസിനസ് എന്ന ആശയത്തിലേക്ക് വരുന്നത്. കാരണം ഡിജിറ്റലില് ആണ് നാളെയുടെ ഭാവി എന്നത് തന്നെ.\nപിന്നെയും ഏറെ ചിന്തിച്ചപ്പോഴാണ് വാട്‌സാപ്പ് വഴി ഇംഗ്ലിഷ് പഠിപ്പിക്കുന്ന സ്ഥാപനം എന്ന ആശയം ഉരുത്തിരിയുന്നത്. കാരണം നാലുപേര്‍ക്കും ഇംഗ്ലിഷ് പഠിക്കുക, പഠിപ്പിക്കുക എന്നത് നാലുപേര്‍ക്കും ഒരു പോലെ ഇഷ്ടമുള്ള കാര്യമായിരുന്നു. പിന്നെ വൈകിക്കാതെ തന്നെ ഓണ്‍ലൈന് ഇന്‍സ്റ്റിറ്റ്യൂട്ട് പ്രവര്‍ത്തനം ആരംഭിച്ചു. ഏറ്റവും എളുപ്പമുള്ള മാര്‍ഗത്തില് ഇംഗ്ലിഷ് പഠിപ്പിക്കുക എന്ന ലക്ഷ്യത്തിലേക്ക് ഏറ്റവും എളുപ്പത്തില് എത്തിച്ചേരുന്നതിനായി തെരെഞ്ഞെടുത്ത വഴി വാട്‌സാപ്പ് ആയിരുന്നു. കാരണം ഇന്റര്‍നെറ്റും സ്മാര്‍ട്ട്‌ഫോണും സജീവമായ ഇക്കാലത്ത് ഏറ്റവും കൂടുതലായി ഉപയോഗിക്കപ്പെടുന്ന ആപ്പ്‌ളിക്കേഷനുകളില് ഒന്ന് വാട്‌സാപ്പ് ആണ് എന്നത് തന്നെ.\nകൊറോണ വൈറസ് വ്യാപനം മൂലം ലോക്ക് ഡൌണ് പ്രഖ്യാപിച്ചിരിക്കുന്ന സമയത്തായിരുന്നു ഇംഗ്ലിഷ് കഫെയുടെ രംഗപ്രവേശം. എന്നാല് കൊറോണക്കാലത്ത് വ്യത്യസ്തമായ രീതിയില് ഇംഗ്ലിഷ് പഠനം എളുപ്പമാക്കിക്കൊണ്ട് എത്തിയ ഇംഗ്ലിഷ് കഫേക്ക് മികച്ച സ്വീകരണമാണ് ലഭിച്ചത്. ഓരോ വ്യക്തിയുടെയും ഇംഗ്ലിഷ് ഭാഷയിലെ പ്രാവീണ്യം എത്രയെന്നു മനസിലാക്കിയ ശേഷമാണ് കൂടുതല് മെച്ചപ്പെടുത്തുന്നതിനായുള്ള പരിശീലനം നല്‍കുന്നത്.\nരാത്രി 11 മണി വരെ പരിശീലകര് തയ്യാര്\nഇംഗ്ലിഷ് ഭാഷയില് മികച്ച പ്രാവീണ്യം ലഭിച്ച 30 ല് പരം പരിശീലകരാണ് നിലവില് ഇംഗ്ലിഷ് കഫെയുടെ ഭാഗമായി പ്രവര്‍ത്തിക്കുന്നത്. പഠനത്തിനായി വരുന്ന എല്ലാവര്‍ക്കും ഒരേ രീതിയില് ഉള്ള പരിശീലനമല്ല ഇവിടെ നല്‍കുന്നത്. വ്യക്തി കേന്ദ്രീകൃതമായ പരിശീലനമാണ് ഇംഗ്ലിഷ് കഫെയുടെ പ്രത്യേകത. അതും രാവിലെ9മണി മുതല് രാത്രി 11 മണി വരെ നീളുന്ന പരിശീലനമാണ് ഓരോ വ്യക്തിക്കും ലഭിക്കുന്നത്. ഈ സമയപരിധിക്കുള്ളില് എപ്പോള് വേണമെങ്കിലും പഠിതാവിന് പരിശീലകരുടെ സഹായം തേടാവുന്നതാണ്.\n‘ഒരു വ്യക്തി ഇംഗ്ലിഷ് പഠനത്തിനായി ഇംഗ്ലിഷ് കഫെയെ സമീപിച്ചാല് ഞങ്ങള് ആദ്യം ചെയ്യുന്നത് അവര്‍ക്ക് പത്ത് മലയാളം വാക്യങ്ങള് നല്‍കി അവ ഇംഗ്ലീഷിലേക്ക് തര്‍ജമ ചെയ്യാന് ആവശ്യപ്പെടുകയാണ്. ഈ ടെസ്റ്റില് നിന്നുമാണ്, അവരുടെ നിലവാരവും ഭാഷാപഠനത്തിന്റെ ഏത് ഘട്ടത്തിലാണ് അവര് എന്നും മനസിലാക്കുന്നത്. ഇത് പ്രകാരം എന്‍ട്രി, സെക്കണ്ടറി, അഡ്വാന്‍സ്ഡ് എന്നീ മൂന്നു വിഭാഗങ്ങളില് പഠിതാക്കളെ തരം തിരിക്കും.\nഎന്‍ട്രി ലെവല് ഇംഗ്ലിഷ് ഭാഷ ഉപയോഗിക്കുന്നതില് തുടക്കകാര്‍ക്കായുള്ളതാണ്. സെക്കണ്ടറി ലെവലില് പെടുന്നവര്‍ക്ക് ഭാഷ കൈവശമുണ്ടെങ്കിലും അത് ഉപയോഗിക്കുന്നതിനുള്ള അവസരം ലഭിക്കാത്തതിനാല് ഗ്രാമറിലും മറ്റും തെറ്റുകള് പറ്റുന്നവരാണ്. അഡ്വാന്‍സ്ഡ് ലെവലില് പെടുന്നവര് ഇംഗ്ലിഷ് അറിഞ്ഞിട്ടും സംസാരിക്കുമ്പോള് ഫ്‌ലൂവന്‍സി കുറവുള്ളവരാണ്. ഏത് ലെവലില് പെടുന്നവരാണ് എന്ന് മനസിലാക്കിയ ശേഷമാണ് ക്ളാസുകള് തുടങ്ങുന്നത്,’ ഇംഗ്ലിഷ് കഫെ സ്ഥാപകരില് ഒരാളായ ഷിബില് പറയുന്നു.\nകൃത്യം സിലബസ്, ചിട്ടയായ പഠനം\nഏത് ലെവലില് ഉള്ള പഠിതാവ് ആണെങ്കിലും അവര്‍ക്ക് പഠനം തുടങ്ങുന്നതിനു മുന്‍പായി കൃത്യമായ സിലബസ് നല്‍കുന്നു. രാവിലെ ഒന്‍പത് മണിമുതല് രാത്രി 11 മണിവരെയുള്ള സമയത്ത് രെജിസ്റ്റര് ചെയ്ത വാട്‌സാപ്പ് നമ്പറില് പഠിക്കാനുള്ള നോട്ടുകള് എത്തും. ഏത് സമയത്ത് വേണമെങ്കിലും പഠിതാക്കള്‍ക്ക് ഈ നോട്ടുകള് വായിക്കാം.\nഓരോ വ്യക്തിക്കും ഓരോ പേഴ്സണല് ട്യൂട്ടര് ഉണ്ടാകും. ഒന്‍പത് മണിമുതല് രാത്രി 11 മണിവരെയുള്ള സമയത്ത് എപ്പോള് വേണമെങ്കിലും ട്യൂട്ടറെ വിളിച്ചു സംസാരിക്കാം. സംസാരിക്കാനുള്ള മടി മാറ്റുന്നതിനായി എത്ര നേരം വേണമെങ്കിലും ഇവരോട് സംസാരിക്കാം. ഇത്തരത്തിലുള്ള പരിശീലനം 60 ദിവസം പിന്നിടുമ്പോഴേക്കും ഇംഗ്ലിഷ് സംസാരിക്കുന്നതിനുള്ള മടി ഒരു വ്യക്തിക്ക് ഇല്ലാതായിട്ടുണ്ടാകും. ഇനി അങ്ങനെയല്ല, പഠനം തുടരണം എന്നാണ് ആഗ്രഹമെങ്കില് ആറ് മാസം വരെ കൂടുതല് ഫീസ് ഒന്നും നല്‍കാതെ തന്നെ പരിശീലനം തുടരാന് കഴിയും.\nകയ്യിലൊതുങ്ങുന്ന ഫീസ് ആണ് മറ്റൊരു ആകര്‍ഷണം. ലോക്ക് ഡൌണ് തുടങ്ങി ഇതിനോടകം തന്നെ 5000ത്തില് പരം വിദ്യാര്‍ത്ഥികള് ഇംഗ്ലിഷ് കഫെയില് പഠിച്ച് ഇറങ്ങിയിട്ടുണ്ട്. ഇത്തരത്തില് പഠിച്ചിറങ്ങുന്ന വിദ്യാര്‍ത്ഥികളുടെ മൗത്ത് റ്റു മൗത്ത് പബ്ലിസിറ്റിയാണ് കൂടുതല് വിദ്യാര്‍ത്ഥികളെ സ്ഥാപനത്തിലേക്ക് എത്തിക്കുന്നത്.\nഓരോ വ്യക്തിക്കും ഓരോ പേഴ്സണല് ട്യൂട്ടര് ഉണ്ടാകും. ഒന്‍പത് മണിമുതല് രാത്രി 11 വരെ എപ്പോള് വേണമെങ്കിലും ട്യൂട്ടറെ വിളിച്ചു സംസാരിക്കാം\nഇംഗ്ലിഷ് കഫെയില് പഠിച്ചിറങ്ങിയവരില് വിദ്യാര്‍ത്ഥികള് മുതല് പ്രൊഫഷണലുകള് വരെ ഉള്‍പ്പെടുന്നു. പലര്‍ക്കും ക്ളാസില് പോയി സ്ഥിരം ഇരുന്നു ഇംഗ്ലിഷ് പഠിക്കാന് താല്പര്യമില്ല എന്ന വാസ്തവത്തില് നിന്നുമാണ് വാട്‌സാപ്പ് വഴി ഇംഗ്ലിഷ് പഠനം എന്ന ആശയത്തിലേക്ക് എത്തുന്നത്. അമേരിക്ക, യുകെ , ഖത്തര് തുടങ്ങിയ ഇടങ്ങളില് നിന്നും വരെ പഠിതാക്കള് ഇംഗ്ലിഷ് കഫേയ്ക്കുണ്ട്.\nഅടുത്ത രണ്ട് വര്‍ഷത്തിനുള്ളില് ഒരു ഇംഗ്ലിഷ് അക്കാദമി എന്ന നിലയില് ഒരു റെസിഡന്‍ഷ്യല് ഇന്‍സ്റ്റിറ്റ്യൂട്ട് ആരംഭിക്കണം എന്നാണ് ഇംഗ്ലിഷ് കഫെ സ്ഥാപകര് ലക്ഷ്യമിടുന്നത്.ഇംഗ്ലിഷ് ഭാഷാ വഴങ്ങാത്തതുകൊണ്ട് തന്നെ കരിയറില് മുന്നേറ്റം സാധ്യമാകാതെ പോകുന്ന പലര്‍ക്കും ഇതോടെ ആശ്വാസത്തിനുള്ള വക തുറന്നു കൊടുക്കുകയാണ് ഇംഗ്ലിഷ് കഫെ.\n(വിശദവിവരങ്ങള്‍ക്ക് 79071 39138)\nRelated Topics:english cafe


religion – Boolokam\nജനാധിപത്യം കൊട്ടിഘോഷിക്കുന്ന രാഷ്ട്രീയ പാർട്ടികൾ നടത്തിപ്പോരുന്നത്ര പൈശാചികമായ കൊലപാതകങ്ങളൊന്നും മാവോയിസ്റ്റുകൾ കേരളത്തിൽ നടത്തിയതായി അറിവില്ല.എന്നിട്ടും മൂന്നു മാവോയിസ്റ്റുകളെ നമ്മുടെ നവോഥാന -വിപ്ലവ സർക്കാർ വെടിവെച്ചു കൊന്നു. ലൈംഗീക പീഡനത്തിന് പോക്സോ നിയമപ്രകാരം അറസ്റ്റ് ചെയ്യേണ്ട ഇമാമിനെ...\nഗലീലിയോയെ ശിക്ഷിച്ച മത കോടതി.\nഒരു വിശ്വാസിയായ സുഹൃത്തും അവിശ്വാസിയായ സുഹൃത്തും തമ്മില് ഉള്ള സംവാദം അവിശ്വാസി: ഇന്നലെ ഇന്റര്‍വ്യൂവിനു പോയ ജോലി ശരിയാകും എന്ന് തോനുന്നില്ല അളിയാ.ഇന്റര്‍വ്യൂ അത്ര പോരായിരുന്നു. എനിക്കൊരു വിശ്വാസോം ഇല്ല. വിശ്വാസി: നീ ദൈവത്തിനോട് പറ....\nശാസ്ത്രലോകത്തെപ്പോലും അമ്പരപ്പിച്ച ചില അത്ഭുതങ്ങള്\nഈ സംഭവങ്ങള് യഥാര്‍ഥത്തില് നടന്നവയാണ്. എന്നാല്, അവയ്ക്ക് ശാസ്ത്രീയമായ ഒരു വിശദീകരണം നല്‍കുവാന് ഇതുവരെ ആര്‍ക്കും കഴിഞ്ഞിട്ടുമില്ല!


സാംസങ് വാർഷിക വിൽപ്പന: ഗാലക്‌സി എസ് 9, ഗാലക്‌സി എം 30, ക്യുഎൽഇഡി ടി.വി തുടങ്ങിയവ കൂടുതൽ കിഴിവിൽ-Gizbot-Latest-Malayalam-WSFDV\nസാംസങ് വാർഷിക വിൽപ്പന: ഗാലക്‌സി എസ് 9, ഗാലക്‌സി എം 30, ക്യുഎൽഇഡി ടി.വി തുടങ്ങിയവ കൂടുതൽ കിഴിവിൽ\nGizbot | 9th Oct, 2019 06:00 PM\nസാംസങ് വാർഷിക വിൽപ്പന\nസ്മാർട്ട്‌ഫോണുകൾക്ക് 50 ശതമാനം കിഴിവ് ലഭിക്കുമെന്നും 49 ശതമാനം വരെ കിഴിവോടെ ടെലിവിഷനുകൾ ലഭ്യമാകുമെന്നും സാംസങ് പത്രക്കുറിപ്പിൽ അറിയിച്ചു. സാംസങ്ങിന്റെ സ്മാർട്ട് വാച്ചുകളും റഫ്രിജറേറ്ററുകളും യഥാക്രമം 20, 31 ശതമാനം വരെ കിഴിവോടെ ലഭിക്കും. മെമ്മറി, സ്റ്റോറേജ് കാർഡുകൾ, ജെബിഎൽ ഓഡിയോ ഉൽപ്പന്നങ്ങൾ എന്നിവ 60 ശതമാനം വരെ കിഴിവോടെ വാങ്ങാം.\nസാംസങ് ഗാലക്‌സി M30\nകഴിഞ്ഞ വർഷത്തെ മുൻനിര ഗാലക്‌സി എസ്929,999 രൂപയ്ക്കും ഗാലക്‌സി നോട്ട്942,999 രൂപയ്ക്കും വിൽക്കുന്നു. അതേസമയം, സൂപ്പർ അമോലെഡ് ഡിസ്പ്ലേയും 6,000 എംഎഎച്ച് ബാറ്ററിയുമുള്ള പുതുതായി പുറത്തിറക്കിയ ഗാലക്സി എം 30 എസ് സാംസങ് ഡോട്ട് കോമിൽ വാങ്ങാൻ ലഭ്യമാണ്. ഉപയോക്താക്കൾക്ക് സാംസങ് സ്മാർട്ട്‌ഫോണുകളിൽ 10 ശതമാനം വരെ ക്യാഷ്ബാക്ക് ലഭിക്കും.\nസാംസങ് ഗാലക്സി എസ് 9\nസാംസങ്ങിന്റെ ദി ഫ്രെയിം 55 ഇഞ്ച് ക്യുഎൽഇഡി ടിവിയും 84,999 രൂപയ്ക്ക് ലഭ്യമാണ്. ഓഗസ്റ്റിൽ 1,19,999 രൂപയ്ക്ക് ഫ്രെയിം ഇന്ത്യയിൽ ആരംഭിച്ചു, അടുത്തിടെ ഫ്ലിപ്കാർട്ട് ബിഗ് ബില്യൺ ഡെയ്‌സ് സെയിൽ 84,999 രൂപ നിരക്കിൽ വിറ്റുപോയി. ഇതിനുപുറമെ, എച്ച്ഡിഎഫ്സി ബാങ്ക്, ഐസിഐസിഐ ബാങ്ക്, ആക്സിസ് ബാങ്ക് എന്നിവയിൽ നിന്ന് 10 ശതമാനം ക്യാഷ്ബാക്ക് ഉപയോഗിച്ച് തിരഞ്ഞെടുത്ത ഗാർഹിക ഉപകരണങ്ങൾ ലഭ്യമാണ്.\nദി ഫ്രെയിം ക്യുഎൽഇഡി ടിവി\n46 എംഎം സാംസങ് ഗാലക്‌സി വാച്ചും 23,990 രൂപയ്ക്ക് സാംസങ് വാർഷിക വിൽപ്പന സമയത്ത് ലഭ്യമാണ്. അധിക ഓഫറുകളിൽ ആമസോൺ പേ ഇടപാടുകളിൽ 1,500 രൂപ ക്യാഷ്ബാക്ക്, മെയ്ക്ക് മൈട്രിപ്പ് വഴിയുള്ള യാത്രാ ബുക്കിംഗിന് 25 ശതമാനം വരെ കിഴിവ്, 10,000 രൂപ വരെ വിലയുള്ള ഒയോ ഹോട്ടൽ വൗച്ചറുകൾ, പഴയ ഉപകരണങ്ങളിലെ അധിക എക്സ്ചേഞ്ച് മൂല്യം എന്നിവ ഉൾപ്പെടുന്നു.\nസാംസങ്ങിന്റെ ഓൺലൈൻ സ്റ്റോറിൽ തിരഞ്ഞെടുത്ത ഉൽപ്പന്നങ്ങൾക്ക് കിഴിവുകളും ഓഫറുകളും കാണുന്ന ഒരു വാർഷിക വിൽപ്പന സാംസങ് പ്രഖ്യാപിച്ചു. സാംസങ് സ്മാർട്ട്‌ഫോണുകൾ, ഗാർഹിക ഉപകരണങ്ങൾ, ആക്‌സസറികൾ, ഹർമാൻ കാർഡൺ, ജെബിഎൽ, എകെജി എന്നിവയിൽ നിന്നുള്ള ഉൽപ്പന്നങ്ങൾക്ക് 50 ശതമാനം വരെ കിഴിവ് ലഭിക്കും. ഗാലക്സി എസ് 9, നോട്ട് 9, ദി ഫ്രെയിം ക്യുഎൽഇഡി ടിവി തുടങ്ങിയ ഫോണുകൾ ഡിസ്കൗണ്ട് നിരക്കിൽ ലഭ്യമാണ്.


മഹാദുരന്തത്തിലേക്ക് നയിച്ച മോഷണം | Mexico Blast\nജെവിന് ടുട്ടു January 23, 2019 11:32 PM IST\nഇന്ധനകൊള്ളക്കാര് വരുത്തിവച്ച മഹാദുരന്തത്തിന് പോയവാരം മെക്സിക്കോ സാക്ഷ്യം വഹിച്ചു. അനധികൃതമായി തുളച്ച് പെട്രോള് മോഷടിക്കുന്നതിനിടെയുണ്ടായ സ്ഫോടനത്തില് 80തിലേറെ പേര് കൊല്ലപ്പെട്ടു. നൂറിലേറെ പേര്‍ക്ക് ഗുരുതരമായി പൊള്ളലേറ്റു. ഇന്ധനമോഷണം പതിവായ രാജ്യത്ത് നിയമങ്ങള് കര്‍ശനമാവാത്തതാണ് വലിയ ദുരന്തത്തിലേക്ക് കാര്യങ്ങള് കൊണ്ടെത്തിച്ചത്.\nമെക്സിക്കോ സിറ്റിയില് നിന്ന് വടക്ക് 100 കിലോമീറ്റര് ദുരെയാണ് ത്ലാഹുലിപാന് (Tlahuelipan) നഗരത്തില് നിന്ന് കഴിഞ്ഞ വെള്ളിയാഴ്ച വൈകുന്നേരത്തോടെ പുറത്തുവന്ന ടെലിവിഷന് ദൃശ്യങ്ങളാണിത്. നഗരത്തിന്റെ ആകാശം തീ നാളങ്ങളും പുകപടലങ്ങളും കൊണ്ട് മൂടിയിരിക്കുന്നു. ആദ്യം കരുതിയത് ബോംബ് സ്ഫോടനമായിരുന്നു എന്നാണ് പിന്നാടാാണ് ഇന്ധന പൈപ്പ് ലൈന് പൊട്ടിത്തെറിച്ചതാണെന്ന് അറിഞ്ഞത്. പെട്ടന്ന് തീ ആളിപ്പടര്‍ന്നു. 20 പേരുടെ മരണം ആദ്യ മണിക്കൂറുകളില് ന്നെ സ്ഥിരീകരിച്ചു.\nരക്ഷിക്കാനായി നിലവിളിക്കുന്നവരുടെയും ആംബുലന്‍സുകളുടെയും ശബ്ദമാണ് പിന്നീട് ഈ നഗരത്തില് നിന്ന് ഉയര്‍ന്നുകേട്ടത്. മരണസംഖ്യ ഞെട്ടിപ്പിക്കുന്ന വിധം ഉയരുകയായിരുന്നു. ഒരുഭാഗത്ത് പിടിച്ച തീ ആളിപ്പടര്‍ന്ന് പൈപ്പ് ലൈന് കടന്നുപോകുന്ന കുടുതല് മേഖലകളിലേക്ക് വ്യാപിച്ചു.\nദുരന്തം സംഭവിച്ചതല്ല. വരുത്തിവച്ചതാണ് അതിന് തെളിവാണ് ഈ മോഷണ ദൃശ്യങ്ങള്. ത്ലാഹുലിപാന് നഗരത്തില് ഇത് പതിവ് കാഴ്ചയാണ്. ഭീമന് ഇന്ധനകുഴലുകള് തുളച്ച് അതില് ചെറിയ ടാപ്പുകള് ഘടിപ്പിച്ചാണ് പെട്രോള് ഊറ്റുന്നത്. ഇതിന് തുടക്കമിട്ടത് ഈ മേഘയില് അടക്കി വാഴുന്ന ഇന്ധനക്കൊള്ളക്കാരും മയക്കുരമന്ന് മാഫിയകളുമാണ്. ഇന്ധനകൊള്ളക്കാര് വലിയ അളവിലാണ് പെട്രോള് ഊറ്റുന്നത് . വീപ്പകളില് നിറച്ച് കൂടിയ കരിചന്തയില് മറച്ചുവില്‍ക്കുകയാണ് പതിവ്. ഇവര് അനധികൃതമായി നിര്‍മിച്ച ടാപ്പുകളില് നിന്ന് സാധാരണക്കാരായ നാട്ടുകാരും പെട്രോള് ഊറ്റുന്നു.ഇവരാണ് ദുരന്തത്തിന് ഇരയായവര്.\nനൂറിലധികം ആളുകളാണ് പൊട്ടിത്തെറി നടക്കുന്നതിന് തൊട്ടുമുന്‍പ് പൈപ്പ് ലൈനില് നിന്ന പെട്ട്രോള് ഊറ്റിയിരുന്നത്. കാനുകളിലും വലിയ കണ്ടെയ്നറുകളിലും പെട്രോള് നിറയ്ക്കുന്നതിനിടെയെയാരുന്നു പെട്ടന്ന് തീപ്പൊരിയും വലിയ സ്ഫോടനവും. ദേശിയ ദുരന്തനിവാരണ സേനയിലെ രക്ഷാപ്രവര്‍ത്തകര് സംഭവസ്ഥലത്തെയപ്പോള് കത്തികരിഞ്ഞ മനുഷ്യശരീരങ്ങളാല് നിറഞ്ഞിരുന്നു ഈ മേഖല\nആരാണ് ഇത്രവലയി ദുരത്തിന് കാരണമായതെന്ന് കൃത്യമായി പറയാനോ എങ്ങനെയാണ് തീപ്പൊരിയുണ്ടായതെന്ന് കണ്ടെത്താനോ ഇതുവരെ സാധിച്ചിട്ടില്ല. ദുരന്തമുണ്ടായതിന്റെ പിറ്റേദിവസം മെക്സിക്കോ പ്രസിഡന്റ് മാനുവല് ലോപ്പസ് ഒബ്രദോര് ത്ലാഹുലിപാന് നഗരത്തില് സന്ദര്‍ശനം നടത്തി. മെക്സിക്കോയുടെ ചരിത്രത്തിലെ ഏറ്റവും വലിയ ദുരന്തമാണ് സംഭവിച്ചത്.ഇന്ധനകൊള്ളക്കാര് രാജ്യത്തിന്റെ സമ്പത് വ്യവസ്ഥയ്ക്കും ജനജീവത്തിനും ആഘാതമേല്‍പ്പിക്കുന്ന പ്രവൃത്തിയാണ് ചെയ്യുന്നതെന്ന് പ്രസിഡന്റ് കുറ്റപ്പെടുത്തി.\nദുരന്തത്തിന് കാരണക്കാരായവരെ ഉടന് അറസ്റ്റ്ചെയ്യാന് അന്വേഷണസംഘത്തിന് നിര്‍ദേശം നല്‍കിയ പ്രസിഡന്റ് ഇന്ധനക്കൊള്ള പൂര്‍ണമായും നിര്‍ത്തലാക്കാന് വേണ്ടത് ചെയ്യാനും ഉത്തവിട്ടു, പ്രസിഡന്റിന്റെ പുതിയ തീരുമാനത്തിന് വന് ജനപിന്തുണയാണ്. എന്നാല് ഇതിനിടയില് മോഷണം തടയാന് പൈപ്പ് ലൈന് പൂര്‍ണമായും അടയ്ക്കാനും പ്രസിഡന്റ് ഉത്തരവിട്ടു. ഇത് രാജ്യത്തിന്റെ ഒരു ഭാഗത്ത് ഇന്ധനക്ഷാമത്തിന് കാരണമാവും എന്ന് വിദഗ്ധര് പറയുന്നു. ഒപ്പം രാജ്യത്തിന്റെ സമ്പത് വ്യവസ്ഥയെയും ബാധിക്കും.\nക്രിമിനല് സംഘങ്ങള് കൂടുതലുള്ള മേഖലകളില് നിന്ന് പൈപ്പ് ലൈനുകള് മാറ്റുക, സാധിക്കുന്ന സ്ഥലങ്ങളിലൊക്കെ ഇന്ധനം ടാങ്കര് ട്രക്കുകളില് എത്തിക്കുക തുടങ്ങി ഇന്ധനകൊള്ള തടയാന് പലമാര്‍ഗങ്ങളും ആലോചിക്കുന്നുണ്ട് മെക്സിക്കന് ഭരണകൂടം. പ്രതിപക്ഷ വിമര്‍ശനങ്ങള്‍ക്കിടയിലും കഴിഞ്ഞ ബുധനാഴ്ച ചേര്‍ന്ന മെക്സിക്കോ ദേശിയ കോണ്‍ഗ്രസ് 60,000 അംഗങ്ങളടങ്ങിയ പുതിയ സുരക്ഷാ സേനയ്ക്ക് രൂപം കൊടുത്തിരുന്നു. പൊലീസ് ഉദ്യോഗസ്ഥരും സൈനികരും അടങ്ങുന്ന ഈ സേനയുടെ പ്രധാന ദൗത്യങ്ങളില് ഒന്ന് ക്രിമിനല് മയക്കുമരുന്ന് സംഘങ്ങളെ പിടികൂടുകയാണ്. ഇതില് ഇന്ധനകൊള്ളക്കാരും ഉള്‍പ്പെടുന്നു. ആൻഡ്രിയാസ് മാനുവൽ ലോപസ് അധികാരത്തിലെത്തിയ ശേഷമുള്ള ഏറ്റവും വലിയ വെല്ലുവിളിയും രാജ്യത്ത് വര്‍ധിച്ച് വരുന്ന ഇന്ധനമോഷണം തടയുക എന്നതാണ്.


കുമളിയില് നിന്നും ഒരു കുടുംബം ബസില് കയറി, രണ്ടുപേര്‍ക്ക് ടിക്കറ്റ് നല്‍കി, മറ്റു രണ്ടുപേര്‍ക്ക് പഴ - Samakalika Malayalam\nനാലംഗ കുടുംബം കയറിയപ്പോള് രണ്ടുപേര്‍ക്ക് പഴയ ടിക്കറ്റ്, 10 മിനുട്ട് യാത്രയ്ക്ക് 25 മിനുട്ട് വിശ്രമം ; കെഎസ്ആര്‍ടിസിയിലെ തട്ടിപ്പുകള് എണ്ണിപ്പറഞ്ഞ് എംഡി\nBy സമകാലിക മലയാളം ഡെസ്‌ക് | Published: 16th January 2021 01:06 PM |\nLast Updated: 16th January 2021 01:06 PM | A+A A- |\nകെഎസ്ആര്‍ടിസി എംഡി ബിജു പ്രഭാകര്\nതിരുവനന്തപുരം : കെഎസ്ആര്‍ടിസിയിലെ പിടിപ്പുകെട്ട എല്ലാ ഉന്നത ജീവനക്കാരെയും മാറ്റുമെന്ന് എംഡി ബിജു പ്രഭാകര്. ഇവര് മാറിയേ പറ്റൂ. 95 ശതമാനം ജീവനക്കാരെപ്പറ്റിയും തനിക്ക് മോശം അഭിപ്രായമില്ല. രാഷ്ട്രീയപാര്‍ട്ടിയുടെ കൊടിപിടിച്ചു നടന്നിട്ടുള്ളവര്, കൈക്കൂലി കൊടുത്തും അനധികൃതമായും കെഎസ്ആര്‍ടിസിയില് ജോലിക്ക് കയറിയവരാണ് മോശമായി പെരുമാറുന്നത്.\nകെഎസ്ആര്‍ടിസിയില് സ്വിഫ്റ്റ് നടപ്പാക്കുമെന്ന് എം ഡി വ്യക്തമാക്കി. ഇനി കെഎസ്ആര്‍ടിസിക്ക് പണം നല്‍കണമെങ്കില് സ്വിഫ്റ്റ് നടപ്പാക്കിയാല് മാത്രമേ തരികയുള്ളൂ എന്ന് ധനകാര്യ വകുപ്പ് സെക്രട്ടറി വ്യക്തമാക്കിയിട്ടുണ്ട്. ഇതില് ഒരു സംശയവും വേണ്ട, സ്വിഫ്റ്റ് നടപ്പാക്കിയിരിക്കും. സ്ഥാപനം ചെളിക്കുണ്ടില് കിടക്കണമെന്ന് ആഗ്രഹിക്കുന്നവരാണ് പരിഷ്‌കരണത്തെ എതിര്‍ക്കുന്നതെന്നും ബിജു പ്രഭാകര് പറഞ്ഞു.\nജീവനക്കാരെ കുറയ്ക്കും. അടുത്ത അഞ്ചുവര്‍ഷത്തിനുള്ളില് 22,000, അതിന് ശേഷം 15,000, അതിന് ശേഷം പതിനായിരവും ആയിട്ട് കുറച്ചേ പറ്റൂ എന്നും ബിജു പ്രഭാകര് പറഞ്ഞു. ആരെയും പിരിച്ചുവിടില്ല. അത് കെഎസ്ആര്‍ടിസിയുടെയും സര്‍ക്കാരിന്റെയും നയമല്ല. നിര്‍ബന്ധിത വിആര്‍എസ് നടപ്പാക്കില്ല. ഇതിനകത്ത് നില്‍ക്കുന്ന ജോലി ചെയ്യുന്ന ജീവനക്കാരന് എക്‌സിക്യൂട്ടീവ് ഡയറക്ടറേക്കാള് ഇന്‍സെന്റീവ് കിട്ടണമെന്നും എംഡി പറഞ്ഞു.\nഹല്‍വ ഷെഡ്യൂള് എന്ന ഒരു സമ്പ്രദായം കെഎസ്ആര്‍ടിസിയില് നടക്കുന്നുണ്ട്. ഈസ്റ്റ് ഫോര്‍ട്ടില് നിന്നും ബീമാപള്ളിയില് പോകുക. 10 മിനുട്ട് കൊണ്ട് ബീമാ പള്ളിയിലെത്തും. അവിടെ 25 മിനുട്ട് വിശ്രമം. തിരിച്ച് ഈസ്റ്റ് ഫോര്‍ട്ടിലെത്തിയിട്ടും ഇത് തുടരുന്നതായി എംഡി പറഞ്ഞു. ദീര്‍ഘദൂര സ്വകാര്യബസുകളെ സഹായിക്കാന് ഒരു വിഭാഗം ജീവനക്കാര് ശ്രമിക്കുന്നുവെന്നും ബിജു പ്രഭാകര് പറഞ്ഞു.\nഎക്‌സിക്യൂട്ടീവ് ഡയറക്ടര് ശ്രീകുമാറിനെതിരെ ശിക്ഷാനടപടി ഉണ്ടാകും. 2012-15 കാലത്ത് അക്കൗണ്ട്‌സ് മാനേജര് ആയിരുന്നപ്പോള് 100 കോടിയുടെ തിരിമറിയാണ് നടത്തിയത് എന്നും കെഎസ്ആര്‍ടിസി എംഡി പറഞ്ഞു. ടിക്കറ്റ് നല്‍കുന്നതിലും, ലോക്കല് പര്‍ച്ചേസിലും എല്ലാം വെട്ടിപ്പ് നടക്കുന്നുണ്ട്. ടെണ്ടര് ഇല്ലാതെ സാധനങ്ങള് വാങ്ങുമ്പോള് ഉയര്‍ന്ന വില രേഖപ്പെടുത്തുന്നു, കമ്മീഷന് കൈപ്പറ്റുന്നു.\nകുമളിയില് നിന്നും നാലംഗ കുടുംബം ബസില് കയറിയപ്പോള് രണ്ട് ടിക്കറ്റ് നല്‍കുകയും, രണ്ട് പഴയ ടിക്കറ്റുകളും നല്‍കുന്ന സംഭവമുണ്ടായി എന്നും ബിജു പ്രഭാകര് വ്യക്തമാക്കി. പുനരുദ്ധാരണ പാക്കേജ് വന്നുകഴിയുമ്പോള് വര്‍ക്ക് ഷോപ്പുകളുടെ എണ്ണം കുറയ്ക്കും. 20 എണ്ണം മാത്രമേ ഉണ്ടാകൂ. കെഎസ്ആര്‍ടിസി ബസുകളുടെ നമ്പറില് മാറ്റം വരുത്തും. മൂന്നു സീരീസുകളുള്ള നമ്പുകളാകും വരിക. മൂന്നു മുതല് അഞ്ചുകൊല്ലം കൊണ്ട് മാറ്റങ്ങള് നടപ്പാക്കുമെന്നും ബിജു പ്രഭാകര് വ്യക്തമാക്കി.\n'ജീവനക്കാര് ജോലി ചെയ്യാതെ ഇഞ്ചിയും മഞ്ഞളും കൃഷി ചെയ്യുന്നു ; സിഎന്‍ജിയെ എതിര്‍ക്കുന്നത് ഡീസല് വെട്ടിപ്പ് തുടരാന്' ; തുറന്നടിച്ച് കെ എസ്ആര്‍ടിസി എംഡി\nksrtc കെഎസ്ആര്‍ടിസി Biju Prabhakar ബിജു പ്രഭാകര്


ബോളിവുഡിലെ ഒരു ‘ഡിവോഴ്‌സ് എക്‌സ്‌പേര്‍ട്ട്’ ആണ് നാഗചൈതന്യയുടെ വഴികാട്ടി: വസ്ത്രം മാറുന്നതു പോലെ വിവാഹം: കങ്കണ | aamir khan|Kangana Ranaut|samantha and naga chaitanya\nCinemaLatest NewsNewsBollywoodEntertainmentMovie Gossips\nബോളിവുഡിലെ ഒരു ‘ഡിവോഴ്‌സ് എക്‌സ്‌പേര്‍ട്ട്’ ആണ് നാഗചൈതന്യയുടെ വഴികാട്ടി: വസ്ത്രം മാറുന്നതു പോലെ വിവാഹം: കങ്കണ\nനിരവധി സ്ത്രീകളുടെയും കുട്ടികളുടെയും ജീവിതം നശിപ്പിച്ച ആ നടനാണ് നാഗചൈതന്യയുടെ വഴികാട്ടിയും ഉപദേശകയായ അമ്മായിയുമെന്ന് കങ്കണ\nOct 3, 2021, 12:26 pm IST\nതെന്നിന്ത്യന് താര ദമ്പതിമാരായ സാമന്തയുടെയും നാഗചൈതന്യയുടെ വിവാഹമോചന വാര്‍ത്തയില് ബോളിവുഡ് നടന് ഒളിയമ്പുമായി നടി കങ്കണ റണാവത്ത്. സാമന്തയുടെയും നാഗചൈതന്യയുടെ വിവാഹമോചനവുമായി ബന്ധപ്പെടുത്തി സമൂഹമാധ്യമത്തില് നടി പങ്കുവച്ച കുറിപ്പ് ശ്രദ്ധേയമാകുകയാണ്. ബോളിവുഡിലെ ഡിവോഴ്‌സ് എക്‌സ്‌പേര്‍ട്ടായ ഒരു നടനാണ് ഇരുവരുടേയും വേര്‍പിരിയലിന് പിന്നിലെന്നാണ് കങ്കണയുടെ ആരോപണം. നിരവധി സ്ത്രീകളുടെയും കുട്ടികളുടെയും ജീവിതം നശിപ്പിച്ച ആ നടനാണ് നാഗചൈതന്യയുടെ വഴികാട്ടിയും ഉപദേശകയായ അമ്മായിയുമെന്ന് കങ്കണ കുറിച്ചു. ബോളിവുഡ് നടന് അമീര്‍ഖാനെതിരെയായിരുന്നു നടിയുടെ ഒളിയമ്പ്. കങ്കണ റണാവത്തിന്റെ കുറിപ്പിന്റെ പൂര്‍ണ്ണ രൂപം ഇങ്ങനെ,\n‘വിവാഹ മോചനം നടക്കുമ്പോള് എപ്പോഴും തെറ്റ് പുരുഷന്റെ ഭാഗത്താണ്. ഞാന് പഴഞ്ചന് ചിന്താഗതിക്കാരിയും മുന്‍വിധിയുള്ളയാളുമാണെന്ന് തോന്നിയേക്കാം, പക്ഷെ ഇങ്ങനെയാണ് ദൈവം പുരുഷനെയും സ്ത്രീയെയും സൃഷ്ടിച്ചിരിക്കുന്നത്. അടിസ്ഥാനപരമായും ശാസ്ത്രീയപരമായും പുരുഷന് ഒരു വേട്ടക്കാരനാണ്, സ്ത്രീ ഒരു പരിപാലകയും. നൂറിലൊരു സ്ത്രീ നേരത്തെ ആ പട്ടികയില് പെടുന്നില്ലായിരിക്കാം. സ്ത്രീകളെ ആവശ്യാനുസരണം ഉപയോഗിച്ച് വസ്ത്രം മാറുന്നത് പോലെ മാറ്റുകയും പിന്നീട് അവരുടെ സുഹൃത്താണെന്ന് പറയുകയും ചെയ്യുന്നവരോട് കരുണ കാട്ടരുത്. ഇത്തരക്കാര്‍ക്ക് മാധ്യമങ്ങളില് നിന്ന് ലഭിക്കുന്ന പിന്തുണയില് ലജ്ജിക്കുന്നു. അവര് പുരുഷന്മാരെ പ്രകീര്‍ത്തിക്കുകയും സ്ത്രീകളെ വിധിക്കുകയും ചെയ്യുന്നു.\nവിവാഹ മോചന സംസ്‌കാരം മുമ്പ് ഒരിക്കലുമില്ലാത്ത വിധം ഉയരുകയാണ്. പത്തുവര്‍ഷത്തോളം പ്രണയിച്ച് നാലു വര്‍ഷത്തോളമായി വിവാഹബന്ധത്തിലിരുന്ന ഈ തെന്നിന്ത്യന് നടന് അടുത്തിടെ ഒരു ബോളിവുഡ് സൂപ്പര് സ്റ്റാറുമായി സൗഹൃദത്തിലായിരുന്നു. ബോളിവുഡിലെ ഒരു ‘ഡിവോഴ്‌സ് എക്‌സ്‌പേര്‍ട്ട്’ ആയാണ് ഇയാള് അറിയപ്പെടുന്നത്. നിരവധി സ്ത്രീകളുടെയും കുട്ടികളുടെയും ജീവിതം നശിപ്പിച്ച ഇയാള് ഇപ്പോള് ആ നടന്റെ വഴികാട്ടിയും ഉപദേശകയായ അമ്മായിയുമായി. അതിനാല് എല്ലാം പെട്ടന്ന് നടന്നു. ഞാന് സംസാരിക്കുന്നത് ആരെക്കുറിച്ചാണെന്ന് എല്ലാവര്‍ക്കുമറിയാം’ എന്ന് കങ്കണ കുറിച്ചു.\naamir khan Kangana Ranaut samantha and naga chaitanya\nപാര്‍ട്ടി സംഘടിപ്പിച്ചത് ഫാഷന് ടിവി: ഷാരൂഖിന്റെ മകനൊപ്പം പ്രമുഖ വ്യവസായിയുടെ മകളും കസ്റ്റഡിയില്\nപ്രധാന സിഗ്നലുകളില് ഇനിമുതൽ പൊലീസിനെ സഹായിക്കാൻ 'ബൊമ്മ പൊലീസും'\nകങ്കണക്കെതിരെ ജാമ്യമില്ലാ വാറണ്ട് പുറപ്പെടുവിക്കാനാവില്ല: ജാവേദ് അക്തറിന്റെ ആവശ്യം കോടതി തള്ളി\nJan 4, 2022, 09:28 pm IST\nഖലിസ്ഥാനി പരാമർശം: ആം ആദ്മിനേതാവിന്റെ അധ്യക്ഷതയിലുള്ള കമ്മിറ്റിക്ക് മുൻപാകെ ഹാജരാകണമെന്ന് കങ്കണയ്ക്ക് സമൻസ്\nNov 25, 2021, 04:39 pm IST\nഇനി എങ്ങാനും അടുത്ത ദിവസം അവരെന്നെ അറസ്റ്റ് ചെയ്യാൻ വന്നാൽ എന്റെ അവസ്ഥ ഇതായിരിക്കും: പരിഹാസവുമായി കങ്കണ\nNov 24, 2021, 08:08 pm IST


എ.ടി.എം തകര്‍ക്കാന് ശ്രമം: യുവാവ് കസ്‌റ്റഡിയില് | Mangalam\nമാരാരിക്കുളം: പട്ടാപകല് എ.ടി.എം. തകര്‍ക്കാന് ശ്രമിച്ചകേസില് യുവാവിനെ പോലീസ് കസ്‌റ്റഡിയിലെടുത്തു. കൊല്ലം ശൂരനാട് സ്വദേശി ശ്രീകുമാറാണു പിടിയിലായത്. സുഹൃത്ത് നല്‍കിയ ജോലിയാണെന്നും പുലര്‍ച്ചെ രണ്ടു മുതല് എ.ടി.എം. പൊളിക്കാനുള്ള ശ്രമത്തിലായിരുന്നെന്നും ഇയാള് മൊഴി നല്‍കി.\nസംഭവത്തെക്കുറിച്ചു പോലീസ് പറയുന്നതിങ്ങിനെ: ഇന്നലെ പുലര്‍ച്ചെ മുതല് യുവാവ് എ.ടി.എമ്മിലുണ്ടായിരുന്നു. പരസ്യമായി എ.ടി.എം. പൊളിക്കായിരുന്നു ശ്രമം. അതിനാല് പലര്‍ക്കും സംശയം തോന്നിയില്ല. പണമെടുക്കാന് വരുന്നവരോട് യന്ത്രം തകരാറിലാണെന്നാണ് ഇയാള് പറഞ്ഞിരുന്നത്. "ജോലിക്കിടെ " സമീപത്തെ ബേക്കറിയില്‍നിന്നും വെള്ളവും ലഘുഭക്ഷണവും ശ്രീകുമാര് വാങ്ങിക്കഴിക്കുകയും ചെയ്‌തു. ഇയാളുടെ പ്രവൃത്തിയില് സംശയം തോന്നിയ സമീപത്തെ കടയുടമയായ സൈനു മോന് പോലീസില് അറിയിക്കുകയായിരുന്നു. സി.സി.ടിവി ക്യാമറ പേപ്പര് ഉപയോഗിച്ച് മറച്ച നിലയിലാണ്. പോലീസിന്റെ ചോദ്യം ചെയ്യലില് പരസ്‌പര ബന്ധമില്ലാതെയാണു പ്രതി സംസാരിച്ചത്.


Internet services blocked in Vadodara after riots | ഗുജറാത്തില് വീണ്ടും വര്‍ഗ്ഗീയ സംഘര്‍ഷം - Malayalam Oneindia\nചൈനീസ് വിമാനം വെടിവെച്ച് വീഴ്ത്തിയിട്ടില്ല: റിപ്പോർട്ട് തള്ളി തായ് വാൻ പ്രതിരോധ മന്ത്രാലയം\nPublished: September 28 2014, 11:33 [IST]\nഗുജറാത്ത് : ഗോദ്രാ, ഗോദ്രാനന്തര കലാപങ്ങള്‍ക്കു ശേഷം പത്തിലധികം വര്‍ഷം ഗുജറാത്തിലെ ഇരുവിഭാഗത്തെയും അടക്കി നിര്‍ത്താന് നരേന്ദ്രമോദിയ്ക്ക് സാധിച്ചുവെന്ന് പറയാം. എന്നാല് ഗുജറാത്തിലെ പുതിയ മുഖ്യമന്ത്രി ആനന്ദിബെന് പാട്ടീലിന് ഇക്കാര്യത്തില് കാര്യമായി വിജയിക്കാന് കഴിഞ്ഞുവെന്ന് തോന്നുന്നുണ്ടോ? ഇല്ലെന്നാണ് ഈയ്യിടെയുണ്ടായ സംഭവങ്ങള് നല്‍കുന്ന സൂചന. മോദിയുടെ അഭാവം ഗുജറാത്തിലെ അക്രമസംഭവങ്ങളെ എത്രത്തോളം ബാധിച്ചേക്കുമെന്നും പറയാനാവില്ല.\nവഡോദരയില് വര്‍ഗീയ സംഘര്‍ഷം തുടരുന്ന സാഹചര്യത്തില് മൊബൈല് ഡാറ്റ, എസ്.എം.എസ്. സേവനങ്ങള് പൂര്‍ണമായും നിരോധിച്ചിരിക്കുകയാണ്. ഇരുവിഭാഗങ്ങള് തമ്മില് സംഘര്‍ഷമുണ്ടായതിനാല് സോഷ്യല് നെറ്റ് വര്‍ക്കിങ് സൈറ്റുകളിലൂടെയും മെസഞ്ചറിലൂടെയും വര്‍ഗീയ ചുവയുളള സന്ദേശങ്ങള് പ്രചരിച്ചിരുന്നു. ഇക്കാര്യങ്ങള് കണക്കിലെടുത്താണ് സെപ്തംബര് 30 വരെ ഇന്റര്‍നെറ്റും എസ്.എം.എസ്സും നിരോധിച്ചിരിക്കുന്നത്. ഫേസ്ബുക്കിലെ ഒരു പോസ്റ്റുമായി ബന്ധപ്പെട്ടാണ് വഡോദരയില് ഇരുവിഭാഗങ്ങളും തമ്മില് വ്യാഴാഴ്ച സംഘര്‍ഷമുണ്ടായത്. ഇതേത്തുടര്‍ന്ന് നിരവധി വാഹനങ്ങള് കത്തിയമര്‍ന്നിരുന്നു. സംഘര്‍ഷത്തില് കുറച്ചുപേര്‍ക്ക് പരിക്കേല്‍ക്കുകയും ചെയ്തു.\n'' വര്‍ഗീയ കലാപങ്ങള്‍ക്ക് കാരണമായേക്കാവുന്ന സന്ദേശങ്ങളും ചിത്രങ്ങളും ഫേസ്ബുക്ക്, വാട്ട്‌സ് ആപ്പ് എന്നിവ വഴി പ്രചരിച്ചിരുന്നു. കടുത്ത പ്രശ്‌നങ്ങള് ഉണ്ടായില്ലെങ്കിലും അത്തരത്തില് കാര്യങ്ങള് നീങ്ങിയേക്കാമെന്ന മുന്നറിയിപ്പിനെത്തുടര്‍ന്നാണ് ഇന്റര്‍നെറ്റ് നിരോധിച്ചത്. ഇത് അവഗണിക്കുന്ന ഇന്റര്‍നെറ്റ്, മൊബൈല് സര്‍വ്വീസ് പ്രൊവൈഡിങ് കമ്പനികള്‍ക്കെതിരെ നടപടിയെടുക്കും.'' - പോലീസ് കമ്മീഷണര് ഇ. രാധാകൃഷ്ണന് പറഞ്ഞു.\nപ്രശ്‌നബാധിത പ്രദേശങ്ങളിലെല്ലാം വെളളി, ശനി ദിവസങ്ങളില് പോലീസ് കടുത്ത സുരക്ഷാ സന്നാഹങ്ങളാണ് ഒരുക്കിയിരുന്നത്. വ്യാഴാഴ്ച നടന്ന അക്രമവുമായി ബന്ധപ്പെട്ട് എട്ടുപേരെ അറസ്റ്റ് ചെയ്തിരുന്നു. കാര്യമായ അക്രമസംഭവങ്ങളൊന്നും ഉണ്ടാകാതിരിക്കാനും സമാധാനാന്തരീക്ഷം പുന:സൃഷ്ടിക്കാനുമായി പോലീസ് മുന്‍കരുതല് സ്വീകരിച്ചുവരുന്നതായി വഡോദര സന്ദര്‍ശിച്ച അഡീഷണല് ചീഫ് സെക്രട്ടറി എസ്.കെ. നന്ദ പറഞ്ഞു.\nസര്‍ക്കാര് എല്ലാവര്‍ക്കും സൗജന്യ ഇന്‍റര്‍നെറ്റ് സേവനം നല്‍കുന്നുവെന്ന് പ്രചാരണം: സത്യാവസ്ഥ ഇങ്ങനെ\ninternet vadodara clash police വഡോദര ഇന്റര്‍നെറ്റ് കലാപം പോലീസ്\nthe Gujarat government has suspended mobile data and bulk SMS and MMS services in Vadodara till Tuesday following communal unrest overaFacebook post that hurt religious sentiments.The trouble began on Thursday afternoon\nStory first published: Sunday, September 28, 2014, 11:33 [IST]


KERALA DEVELOPMENT: ഫ്ലാറ്റ് മാഫിയ-ഉമ്മൻ ചാണ്ടി\nഡി..ജി.പി. ജേക്കബ് തോമസിനെതിരെ നടപടി എടുക്കാൻ മന്ത്രി സഭ തീരുമാനിച്ചിരിക്കുന്നു. എന്താണെന്നോ അങ്ങേരു ചെയ്ത കുറ്റം? നിയമം ലംഘിച്ച ഫ്ലാറ്റ് നിർമാതാക്കൾക്ക് നോട്ടീസ് അയച്ചു എന്ന് പത്രക്കാരോട് പറഞ്ഞു. അതാണ് കുറ്റം.\nസർക്കാരിന് എതിരെ രാപകൽ ഇല്ലാതെ മറ്റൊരു ഐ.പി.എസ്. കാരൻ തച്ചങ്കിരി പറഞ്ഞു. ഒരു നിയമ നടപടിയും ഇല്ല. പോലെ മാണി കോഴ കേസ് അന്വേഷണത്തിന് വലിയ സമ്മർദ്ദം ഉണ്ടായിരുന്നുവെന്ന് മറ്റൊരു ഐ.പി.എസ്. കാരൻ വിൻസൻ പോൾ പത്രക്കാരോട് പറഞ്ഞു. അതിനും നടപടിയില്ല.\nഇവിടെ കാര്യം അതൊന്നുമല്ല. നട്ടെല്ല് ഉണ്ട് എന്ന ഒരേ ഒരു ദോഷം ആണ് ജേക്കബ് തോമസിന് ഉള്ളത്. മാണിയുടെ കോഴ സത്യം പുറത്തു വരും എന്നായപ്പോൾ വിജിലൻസിൽ നിന്നും മാറ്റി. ഫയർ ഫോഴ്സിലെയ്ക്ക്. അവിടെ ഇത് പോലെ ഫയർ നിയന്ത്രണങ്ങൾ ലംഘിച്ച 77 ഫ്ലാറ്റ് നിർമാതാക്കൾക്ക് നോട്ടീസ് അയച്ചു. കൂട്ടാതെ NOC നൽകില്ല എന്നും പറഞ്ഞു. ഇവർ എന്താണ് ലംഘനം നടത്തിയത് എന്ന് നോക്കാം. എല്ലാ മൂന്നു നിലകളിൽ കൂടുതലുള്ള ഫ്ലാറ്റുകൾക്ക് തീ പിടിത്തം സംഭവിച്ചാൽ താമസക്കാർക്ക് രക്ഷപെടാൻ ഉള്ള ആവശ്യം കാര്യങ്ങൾ നിർബ്ബന്ധമായും ഉണ്ടായിരിക്കണം.അത് വേണമെന്നും ഇല്ലാത്ത ഫ്ലാറ്റുകൾക്ക് NOC നൽകില്ല എന്നാണു പറഞ്ഞത്.\nപോരേ? കൂടാതെ ഈ നിർമാതാക്കൾ സർക്കാരിന് കുടിശ്ശിക ആയി നൽകാനുള്ള 70 കോടി രൂപ ഉടൻ നൽകണം എന്നും ആവശ്യപ്പെട്ടു. ഇതൊക്കെയാണ് ഉമ്മൻ ചാണ്ടിയെ പ്രകോപിച്ചത്. എന്തൊരു ദ്വേഷ്യം ആയിരുന്നു ചാണ്ടിക്ക്? പറഞ്ഞാൽ കേൾക്കാത്ത ഉദ്യോഗസ്ഥനെ വെച്ച് പൊറുപ്പിക്കില്ല എന്നൊക്കെ പറഞ്ഞാണ് നേരെ പോലീസ് ഹൌസിംഗ് കണ്‍സ്ട്രക്ഷൻ എം.ഡി. ആയി സ്ഥലം മാറ്റം ചെയ്തത്. ഡി.ജി.പി. റാങ്കിലുള്ള അദ്ദേഹത്തെ അതെ റാങ്കിലുള്ള മറ്റൊരു ചെയർമാന്റെ കീഴിൽ. കഷ്ട്ടം.\nഈ നിയമം ജനങ്ങളുടെ സുരക്ഷയ്ക്ക് വേണ്ടിയുള്ളതാണ്. അതാണ് ജേക്കബ് തോമസ് നടപ്പാക്കാൻ തുടങ്ങിയത്. അതാണ് മുഖ്യ മന്ത്രിയെ ചൊടിപ്പിച്ചത്. ചാനലിൽ വന്ന ഗ്രസ്സ്സിനെറെ ഒരു പ്രതികരണ തൊഴിലാളിയായ വാഴയ്ക്കൻ പറയുകയാണ് സർകാരിനു ചില പ്രായോഗിക അട്ജസ്റ്മെന്റ്റ് കൾ നടത്തേണ്ടി വരും. അതിനു ഉദ്യോഗസ്ഥർ എതിര് നിൽക്കരുത് എന്ന്. ജനങ്ങളുടെ സുരക്ഷ സന്ധി ചെയ്യുന്നതാണോ അത്?\nPosted by Bipin at 12:09 PM\nസുധി അറയ്ക്കൽ October 23, 2015 at 6:33 PM\nഈ നശിച്ച ഞൂഞ്ഞപച്ചക്കാരുടെ ഭരണം ഒന്ന് ഒടുങ്ങിത്തീരുവായിരുന്നെങ്കിൽ!!!!!\nBipin October 26, 2015 at 3:29 PM\nഎന്തൊക്കെ ചെയ്തിട്ടും അവർ തന്നെ കയറി വരുന്നു സുധീ.\nMuralee Mukundan , ബിലാത്തിപട്ടണം October 24, 2015 at 10:26 PM\nഏറാൻ മൂളികളായിരിക്കാത്ത ഉദ്യോഗസ്ഥർക്കെല്ലാം\nഇതു തന്നെ ഗതി\nBipin October 26, 2015 at 3:30 PM\nഅത് മാറ്റാൻ ഉദ്യോഗസ്ഥർക്കും താൽപ്പര്യമില്ല മുരളീ.\nവിനോദ് കുട്ടത്ത് October 28, 2015 at 6:31 PM\nനല്ല പുലിയെ കണ്ടാല് കഴുതപ്പുലിക്ക് കലിയിളകും.....


പന്തുകള് മൂളിപ്പറന്നു; ചതിച്ചതാ, പിച്ച് ചതിച്ചതാ... | World Cup Cricket | Team India | NewZealand\nപന്തുകള് മൂളിപ്പറന്നു; ചതിച്ചതാ, പിച്ച് ചതിച്ചതാ...\nസ്വന്തം ലേഖകൻ July 11, 2019 10:07 AM IST\nഇന്ത്യ–ന്യൂസീലൻഡ് സെമിഫൈനലിലെ പിച്ചിനെ വിമർശിച്ച് മുൻ ക്രിക്കറ്റ് താരങ്ങൾ. ഒരു ലോകകപ്പ് സെമിഫൈനലിനു ചേർന്ന പിച്ചല്ല ഇത് എന്നായിരുന്നു മുൻ ഓസ്ട്രേലിയൻ താരം മാർക് വോയുടെ അഭിപ്രായം. ‘ഇതൊരു നല്ല പിച്ചാണെന്നു തോന്നുന്നില്ല. വളരെ സ്ലോ. പിന്നെ നല്ല ടേണും..’– വോ ട്വിറ്ററിൽ കുറിച്ചു. 240 റൺസെങ്കിലും നേടിയാൽ ഈ പിച്ചിൽ കിവീസിനു ജയിക്കാം എന്ന പ്രവചനവും മൽസരത്തിന്റെ ആദ്യ ദിവസം വോ നടത്തി.\nമുൻ ഇംഗ്ലണ്ട് താരം മാർക്ക് ബുച്ചർ ലോകകപ്പിലെ പിച്ചുകളെ ഒന്നാകെ ‘ചവറ്’ എന്നാണ് വിശേഷിപ്പിച്ചത്. ‘പിച്ചിന് രണ്ടു സ്വഭാവമാണ്. അവസാനത്തെ അഞ്ച് ഓവർ നിങ്ങളെ ത്രസിപ്പിച്ചേക്കാം. പക്ഷേ ബാക്കിയുള്ള ഓവറുകളെല്ലാം നിങ്ങളെ പേടിപ്പിക്കും..’– ബുച്ചർ കുറിച്ചു. എന്നാൽ പിച്ചിന്റെ തനിസ്വഭാവം അറിഞ്ഞത് ഇന്നലെ ഇന്ത്യയാണ്. പിച്ചിൽ നിന്നു കിട്ടിയ പിന്തുണയോടെ ബോൾട്ടും ഹെൻറിയുമെല്ലാം പന്തിനെ മൂളിപ്പറപ്പിച്ചു.\nമഴ പിച്ചി; പിച്ച് മാറി!\nചൊവ്വാഴ്ച പെയ്ത മഴയിൽ മാഞ്ചസ്റ്ററിലെ പിച്ചിന്റെ സ്വഭാവം മാറിയതാണ് ഇന്ത്യയെ വെള്ളംകുടിപ്പിച്ചത്. മഴ തോർന്നെങ്കിലും വെയിൽ ഇല്ലാതിരുന്നതോടെ പിച്ച് ഒട്ടും ഉണങ്ങിയില്ല. ഈർപ്പം മാറിയില്ല. ന്യൂസീലൻഡിന്റെ ബോളർമാർ പ്രതീക്ഷിച്ചതിനപ്പുറം ടേണും ബൗൺസും പിച്ചിൽ നിന്നു ലഭിച്ചു. ബാറ്റ്സ്മാൻമാർക്ക് പലപ്പോഴും പന്തിന്റെ ദിശ ഊഹിക്കാനായില്ല. വിരാട് കോലി പുറത്തായ പന്തു തന്നെ പിച്ചിന്റെ അപകടകരമായ സ്വഭാവത്തിന്റെ നേർച്ചിത്രമായിരുന്നു.\nചൊവ്വാഴ്ച മഴ പെയ്തപ്പോൾ മുതൽ പിച്ച് മൂടിക്കിടക്കുകയായിരുന്നു. ടാർപോളിൻ ഇട്ടുമൂടിയാലും പിച്ചിൽ ഈർപ്പമുണ്ടാകും. കാറ്റുപോലും കടക്കാത്തതിനാൽ ഇതു നീണ്ടുനിൽക്കുകയും ചെയ്യും. അന്തരീക്ഷ ഊഷ്മാവും കുറവായിരുന്നു. മഴ മാറി വെയിലടിച്ചിരുന്നെങ്കിൽ പിച്ച് കുറച്ചുകൂടി ഉറച്ച് ബാറ്റിങ്ങിന് അനുകൂലമാകുമായിരുന്നു. പിച്ച് നിർമിക്കുമ്പോഴും ഇതായിരിക്കും പ്രതീക്ഷ. പക്ഷേ, അപ്രതീക്ഷിതമായി പെയ്ത മഴ എല്ലാം തകിടംമറിച്ചു.'\n- എ.എം.ബിജു (ക്യുറേറ്റർ, കേരള ക്രിക്കറ്റ് അസോസിയേഷൻ)


“ഒന്നേ ഒന്ന്.. ഉയരെ ഉയരെ…!” ഉയരെയിലെ ‘പതിനെട്ട് വയസ്സിൽ’ ഗാനം പുറത്തിറങ്ങി\nYou are at:Home»Posts Tagged "“ഒന്നേ ഒന്ന്.. ഉയരെ ഉയരെ…!” ഉയരെയിലെ ‘പതിനെട്ട് വയസ്സിൽ’ ഗാനം പുറത്തിറങ്ങി"\nBrowsing: “ഒന്നേ ഒന്ന്.. ഉയരെ ഉയരെ…!” ഉയരെയിലെ ‘പതിനെട്ട് വയസ്സിൽ’ ഗാനം പുറത്തിറങ്ങി\n“ഒന്നേ ഒന്ന്.. ഉയരെ ഉയരെ…!” ഉയരെയിലെ ‘പതിനെട്ട് വയസ്സിൽ’ ഗാനം പുറത്തിറങ്ങി [VIDEO]\nBy webadmin April 11, 2019\nഇൻസ്പിറേഷൻ പകരുന്ന ഗാനങ്ങൾക്ക് മലയാളികൾ എന്നും കാതോർത്തിട്ടുണ്ട്. അത്തരത്തിൽ ഉള്ളൊരു ഗാനമാണ് പാർവതി, ആസിഫ് അലി, ടോവിനോ തോമസ് എന്നിവർ ഒന്നിക്കുന്ന ഉയരെയിലെ ‘പതിനെട്ട് വയസ്സിൽ’ എന്ന ഗാനം പുറത്തിറങ്ങി. റെനീഷ് ഒറ്റപ്പാലമാണ് വരികൾ ഒരുക്കിയിരിക്കുന്നത്.…


ഇന്നോവ വാങ്ങണോ? ഇനി ചെലവേറും, കാരണം! | Toyota Innova Crysta Price Hike\nഇന്നോവ വാങ്ങണോ? ഇനി ചെലവേറും, കാരണം!\nജാപ്പനീസ് വാഹന നിര്‍മ്മാതാക്കളായ ടൊയോട്ട ഇന്ത്യയിലെ ജനപ്രിയ എംപിവി ഇന്നോവ ക്രിസ്റ്റയുടെ വില കൂട്ടി\nMumbai, First Published Apr 6, 2021, 9:50 AM IST\nജാപ്പനീസ് വാഹന നിര്‍മ്മാതാക്കളായ ടൊയോട്ട ഇന്ത്യയിലെ ജനപ്രിയ എംപിവി ഇന്നോവ ക്രിസ്റ്റയുടെ വില കൂട്ടി. മോഡലുകൾക്ക് അനുസരിച്ച് 26,000 മുതൽ 1.18 ലക്ഷം രൂപ വരെയാണ് വില കൂടിയിരിക്കുന്നതെന്ന് ഗാഡിവാഡി ഡോട്ട് കോം റിപ്പോര്‍ട്ട് ചെയ്യുന്നു. ഇന്നോവയ്്കകൊപ്പം ഫോർച്യൂണർ, ലെജൻഡർ, കാമ്രി എന്നിവയുടെ വിലയും കമ്പനി വർധിപ്പിച്ചതായി റിപ്പോര്‍ട്ടുകളുണ്ട്.\nഇന്നോവ ക്രിസ്റ്റയുടെ ഫെയ്‌സ്‌ലിഫ്റ്റ് 2020 ഒടുവിലാണ് വിപണിയില് എത്തുന്നത്. ഇതിനു ശേഷം ആദ്യത്തെ വില വർധനവാണ് വാഹനത്തിന് ലഭിക്കുന്നത്. എം‌പി‌വിയുടെ വില മുഴുവൻ ലൈനപ്പിലുടനീളം 26,000 രൂപയാണ് കൂട്ടിയിരിക്കുന്നത്. മോഡലിന്റെ എൻട്രി ലെവൽ പെട്രോൾ വേരിയന്റിന് 16.52 ലക്ഷം രൂപ മുതലും അടിസ്ഥാന ഡീസൽ വേരിയന്റിന് 16.90 ലക്ഷം രൂപ മുതലുമാണ് പുതിയ വില ആരംഭിക്കുന്നത്.\nസമാനതകളില്ലാത്ത സവിശേഷതകളും പുതിയ കണക്റ്റഡ് ഇന്‍ഫോടെയ്ന്‍മെന്റ് സിസ്റ്റവും ഉള്‍ക്കൊള്ളുന്നതാണ് പുതിയ ഇന്നോവ ക്രിസ്റ്റയെന്നാണ് കമ്പനി പറയുന്നത്. ഹെഡ്‌ലാമ്പുകളിലേക്ക് ലോലമായി സന്നിവേശിപ്പിക്കുന്ന ക്രോം അലങ്കാരത്തോടുകൂടിയ പുതിയ ട്രപസോയിഡല് പിയാനോ ബ്ലാക്ക് ഗ്രില്, കൂര്‍ത്ത ഫ്രണ്ട് ബമ്പര് ഡിസൈന്, സമകാലിക കാഴ്ച്ചയ്ക്കായി ഡയമണ്ട് കട്ട് അലോയ് വീലുകള് തുടങ്ങിയ സവിശേഷതകള് പുതിയ ഇന്നോവ ക്രിസ്റ്റയ്ക്ക് കുളിര്‍മയും ദൃഢവുമായ മുന്‍കാഴ്ച നല്‍കുന്നു.\nടൊയോട്ട ശ്രേണിയില് കാമ്രി ഹൈബ്രിഡാണ് രാജ്യത്ത് ഏറ്റവും കൂടുതൽ വില വർധനവിന് സാക്ഷ്യംവഹിച്ചിരിക്കുന്നത്. കാമ്രിയുടെ എക്സ്ഷോറൂം വില ഇപ്പോൾ 40.59 ലക്ഷം രൂപയാണ്. 1.18 ലക്ഷം രൂപ വില കൂടി. പൂർണമായി ലോഡുചെയ്‍ത ഒരൊറ്റ വേരിയന്റിലാണ് സെഡാൻ വിൽപ്പനയ്ക്ക് എത്തുന്നത്.\nഇലക്ട്രിക് മോട്ടോറുള്ള 2.5 ലിറ്റർ നാല് സിലിണ്ടർ പെട്രോൾ എഞ്ചിനാണ് ടൊയോട്ട കാമ്രിയുടെ ഹൃദയം. ഇത് പരമാവധി 178 bhp കരുത്തിൽ 221 Nm ടോര്‍ക്കും ഉത്പാദിപ്പിക്കും. ഇലക്ട്രിക് മോട്ടോർ കൂടി പ്രവർത്തിക്കുമ്പോൾ പവർ ഔട്ട്പുട്ട് 218 bhp ആയി ഉയരും. ഫുൾ-സൈസ് എസ്‌യുവി ഫോർച്യൂണറിന് ശ്രേണിയിലുടനീളം 36,000 രൂപ കൂടി. അതേസമയം ടോപ്പ്-എൻഡ് മോഡലായ ലെജൻഡർ പതിപ്പിന് 72,000 രൂപയാണ് ഉയർത്തിയിരിക്കുന്നത്. ഫോർച്യൂണർ ലെജൻഡറിന്റെ വിപണിയിലെ ആദ്യത്തെ വില വർദ്ധനവാണിത്. വിപണിയിലെത്തി മൂന്നു മാസത്തിന് ശേഷമാണ് ലെജൻഡറിന്റെ വില വർദ്ധിപ്പിച്ചിരിക്കുന്നത്.\nസ്റ്റാൻഡേർഡ് ടൊയോട്ട ഫോർച്യൂണറിന് ഇപ്പോൾ 30.34 ലക്ഷം മുതൽ 37.79 ലക്ഷം രൂപ വരെയാണ് വില. ലെജൻഡർ വേരിയന്റിന് ഇപ്പോൾ 38.30 ലക്ഷം രൂപയാണ് എക്സ്ഷോറൂം വിലയായി മുടക്കേണ്ടത്. പുതുക്കിയ വിലകൾ 2021 ഏപ്രിൽ ഒന്നു മുതൽ പ്രാബല്യത്തിൽ എത്തിയതായാണ് ടൊയോട്ട അറിയിച്ചിരിക്കുന്നത്.\nടൊയോട്ടയ്ക്ക് നിലവിൽ ഗ്ലാൻസ, അർബൻ ക്രൂയിസർ, യാരിസ്, മുൻനിര വെൽഫയർ എന്നിവയുൾപ്പെടെ നിരവധി കാറുകളുണ്ട്. ഈ നാല് കാറുകളും ഏറ്റവും പുതിയ വില വർധനയിൽ നിന്ന് ഒഴിവാക്കിയിട്ടുണ്ടെന്നും ഇവയെല്ലാം മുമ്പത്തെ അതേ വിലയ്ക്ക് ഓഫർ ചെയ്യുന്നത് തുടരുകയാണെന്നുമാണ് റിപ്പോര്‍ട്ടുകള്.\nടൊയോട്ടയുടെ ഇന്ത്യയിലെ എസ് യു വികളിലെ ഏറ്റവും പുതിയ പതിപ്പാണ് ടൊയോട്ട ഫോർച്യൂണർ ലെജൻഡർ. ഈ വർഷം ജനുവരിയിലാണ് ലെജൻഡർ ഇന്ത്യയിൽ അവതരിപ്പിച്ചത്. എന്നാൽ, ഇപ്പോൾ ലെജൻഡറിന്റെ വില കുത്തനെ ഉയർത്തിയിരിക്കുകയാണ് കമ്പനി. ഫോർച്യൂണർ ലെജൻഡറിന്റെ നിലവിലെ എക്സ്ഷോറൂം വില 38.30 ലക്ഷം രൂപയാണ്. ഏപ്രിൽ ഒന്നു മുതൽ കാറിന് 72,000 രൂപയാണ് ഉയർത്തിയിരിക്കുന്നത്. എന്നാൽ, മോഡലിന് വ്യത്യാസങ്ങളൊന്നും വരുത്തിയിട്ടില്ല. ഫോർച്യൂണർ ലെജൻഡറിന്6സ്പീഡ് ഓട്ടോമാറ്റിക് ട്രാൻസ്മിഷൻ മാത്രമേ വാഗ്ദാനം ചെയ്തിട്ടുള്ളൂ.\nവാഹനങ്ങളുടെ നിര്‍മാണ സാമഗ്രികളുടെ വില ഗണ്യമായി വര്‍ധിച്ചതിനെ തുടര്‍ന്നാണ് വില ഉയര്‍ത്താന് നിര്‍ബന്ധിതമായിരിക്കുന്നതെന്നാണ് കമ്പനി പറയുന്നത്. എന്നാല്, നിര്‍മാണ സാമഗ്രികളുടെ വില വര്‍ധിച്ചതിന്റെ ചെറിയ ഒരു ശതമാനം മാത്രമാണ് വില വര്‍ധനവില് പ്രതിഫലിക്കുന്നുള്ളൂവെന്ന് ടൊയോട്ട കിര്‍ലോസ്‌കര് അറിയിച്ചു. വാഹനങ്ങളുമായി ബന്ധപ്പെട്ട മറ്റ് ചെലവുകള് കുറയ്ക്കാന് ടൊയോട്ട പ്രതിജ്ഞാബദ്ധമാണെന്നും നിര്‍മാതാക്കള് അറിയിച്ചു.\nടൊയോട്ടയ്ക്ക് പുറമെ, നിര്‍മാണ ചെലവ് ഉയര്‍ന്നത് ചൂണ്ടിക്കാട്ടി മറ്റ് വാഹന നിര്‍മാതാക്കളും വില വര്‍ധനവ് പ്രഖ്യാപിച്ചിട്ടുണ്ട്.\nLast Updated Apr 6, 2021, 9:50 AM IST\nInnova Crysta Price Hike


തമിഴ്‌നാട്ടില് മലയാളി യുവാവിനെ ജനക്കൂട്ടം അടിച്ചുകൊന്നു | Truevision News\nചെന്നൈ : തമിഴ്‌നാട്ടില് മലയാളി യുവാവിനെ ജനക്കൂട്ടം അടിച്ചുകൊന്നു. തമിഴ്‌നാട്ടിലെ തിരുച്ചിറപ്പള്ളിയില് മലയാളി യുവാവിനെ മോഷ്ടാവെന്ന് ആരോപിച്ചാണ് ജനക്കൂട്ടം അടിച്ചുകൊന്നത്. തിരുവനന്തപുരം മലയന്‍കീഴ് സ്വദേശി ദീപു (25) വാണ് കൊല്ലപ്പെട്ടത്.\nസുഹൃത്ത് അരവിന്ദ് പരിക്കുകളോടെ ആശുപത്രിയില് ചികിത്സയിലാണ്. തിരുച്ചിറപ്പള്ളിക്ക് സമീപം അല്ലൂരിലാണ് സംഭവം.മോഷ്ടാക്കളെന്ന് ആരോപിച്ച് ഒരു സംഘം ഗ്രാമവാസികള് ഇരുവരേയും ആക്രമിക്കുകയായിരുന്നു.\nവീട് കുത്തിത്തുറന്ന് മോഷ്ടിക്കാന് ശ്രമിച്ചുവെന്നാരോപിച്ചാണ് ജനക്കൂട്ടം ഇരുവരെയും ആള്‍ക്കൂട്ട മര്‍ദ്ദനത്തിന് ഇരയാക്കിയത്. ആക്രമണത്തില് പരിക്കേറ്റ ഇരുവരേയും പോലീസ് എത്തിയാണ് ആശുപത്രിയിലേക്ക് മാറ്റിയത്.\nമഹാത്മാ ഗാന്ധി മെമ്മോറിയല് ഗവണ്‍മെന്റ് ആശുപത്രിയില് പ്രവേശിപ്പിച്ച ദീപു മരിച്ചതായി ആശുപത്രി അധികൃതര് അറിയിച്ചു. അരവിന്ദിന്റെ ആരോഗ്യ നിലയില് ഇപ്പോള് പ്രശ്‌നങ്ങളില്ല.\nദീപുവും അരവിന്ദും തിരുച്ചിറപ്പള്ളിയില് എത്തിയത് എന്തിനാണ് എന്ന കാര്യം പോലീസ് അന്വേഷിക്കുകയാണ്. ഇവര് മോഷണശ്രമം നടത്തിയോ എന്ന കാര്യവും പോലീസ് സ്ഥിരീകരിച്ചിട്ടില്ല. സംഭവവുമായി ബന്ധപ്പെട്ട് ചിലരെ കസ്റ്റഡിയില് എടുത്തിട്ടുണ്ട്.\nമംഗലാപുരത്ത് ബോട്ടില് കപ്പലിടിച്ച് അപകടം ; രണ്ട് പേര് മരിച്ചു.\nഅഞ്ചു വയസുകാരിയെ മര്‍ദ്ദിച്ച് കൊലപ്പെടുത്തിയ രണ്ടാനച്ഛന് രക്ഷപ്പെട്ട സംഭവത്തില് നടപടി.\nEnglish summary: Malayalee youth beaten to death by mob in Tamil Nadu. A Malayalee youth was beaten to death byamob in Tiruchirappalli, Tamil Nadu for allegedly stealing. The deceased has been identified as Deepu, 25, of Malayankeezhu, Thiruvananthapuram.\n← തിരുവനന്തപുരത്തെ വീട്ടമ്മയുടെ മരണം ; കൊലപാതകമെന്ന് സ്ഥിരീകരിച്ച് പോലീസ്. → പാലക്കാട്ടെ ദുരഭിമാനക്കൊല ; പൊലീസിന് ഗുരുതര വീഴ്ച സംഭവിച്ചെന്ന് അനീഷിന്റെ ബന്ധുക്കള്


ഇതുവരെ കാണാത്ത ബ്രിട്നിച്ചിത്രം\n| Published: Friday, January 25, 2008, 13:11 [IST]\nവിവാദങ്ങളില് നിന്ന് വിവാദങ്ങളിലേയ്ക്കാണ് ബ്രിട്നി സ്പിയേഴ്സ് ഓരോ ദിവസവും തലകുത്തി വീഴുന്നത്. പാകിസ്താന് വംശജനായ അഡ്നാന് ഖലീബ് എന്ന പാപ്പരാസി കാമുകനെ വിവാഹം കഴിക്കാന് വേണ്ടി വന്നാല് ഇസ്ലാംമതം സ്വീകരിക്കാന് പോലും ഒരുക്കമാണെന്ന് പറഞ്ഞ ബ്രിട്നി പെട്ടെന്നാണ് ചുവടുമാറ്റിയത്. അഡ്നാന് തന്നെ വഞ്ചിക്കുകയായിരുന്നെന്ന് ഗായിക ഇപ്പോള് വിലപിക്കുന്നു. ഇതിനിടെയാണ് ബ്രിട്നി ഗര്‍ഭിണിയാണെന്ന വാര്‍ത്ത പരന്നത്.\nമുമ്പ് ഗര്‍ഭിണിയായിരുന്നപ്പോള് പൂര്‍ണ നഗ്നയായി മാസികയ്ക്ക് പോസ് ചെയ്ത ചരിത്രവുമുണ്ട് ബ്രിട്നിയ്ക്ക്. അതിലൊരു ചിത്രമാണ് ഇത്.


By ലിജിഷ എ.ടി\nശ്യാമമേഘങ്ങൾ ചാലിച്ച് കണ്ണെഴുതണമെന്നും സന്ധ്യാകാശത്തിൽ നിന്നും കുങ്കുമം തൊട്ട് പൊട്ടിടണമെന്നും മോഹിച്ചിരുന്ന രാപ്പകലുകൾ മരണപ്പെടുകയും, അവയ്ക്കു മീതെ വെള്ളപ്പുതപ്പ് വീഴുകയും ചെയ്തിരിക്കുന്നു .! നിറകണ്ണുകളോടെ ജയലക്ഷ്മി ക്യാന്റീനിൽ നിന്നിറങ്ങി. ജയലക്ഷ്മി മിസിന്റേയും അർജുനൻ സാറിന്റേയും പ്രണയത്തിന്റെ വാമൊഴിക്കഥകൾക്ക് ക്യാമ്പസിൽ നാളെ മുതൽ സംഭവിക്കാനിടയുള്ള വൈവിധ്യങ്ങളോർത്ത് ജയലക്ഷ്മിയുടെ ഉള്ളം പിടഞ്ഞു. ഹാഫ് ലീവെടുത്ത് റോഡിലേക്കിറങ്ങിയപ്പോൾ പെട്ടന്നവൾക്ക് അമ്മ രാവിലെ പറഞ്ഞ കാര്യം ഓർമ വന്നു.\nപുതുതായി വാങ്ങിയ മേശയിലിരുന്ന്, ഒരുമിച്ച് ചായ കുടിക്കുമ്പോൾ, ഇത്തിരി കൂടി തക്കാളിച്ചമ്മന്തി പാത്രത്തിലേക്കിട്ടു കൊടുത്ത് അമ്മ മടിച്ചു മടിച്ചാണ്പറഞ്ഞത്. ” എനിക്കൊരു സ്വർണവള വേണം ജയേ…” സ്വർണത്തിന്റെ പൊളിറ്റിക്സിനെക്കുറിച്ച് പറയാൻ എന്തോ ആ ചോദ്യം കേട്ടപ്പോൾ അവൾക്ക് തോന്നിയില്ല.\n” വയസാംകാലത്തെ ഓരോ പൂതികളേയ് !” എന്നു പരിഹസിച്ചു കൊണ്ടിറങ്ങുകയാണ് ചെയ്തത്.\nകോളേജു റോഡിൽ നിന്ന് മെയിൻ റോഡിലേക്കിറങ്ങി, ഒരു ചെറിയ ജ്വല്ലറിക്കട തിരഞ്ഞ് അവൾ നടന്നു. സീബ്രാലൈനിലൂടെ ക്രോസു ചെയ്യുമ്പോൾ, തനിക്കു കടന്നു പോകാൻ വേണ്ടി നിർത്തിയ കാർ ഓടിച്ചിരുന്നത് അർജുനന്റെ അമ്മയാണെന്ന് അവൾ കണ്ടു. കോളേജിലേക്കു പോവുകയാവണം. ഇന്ന് ഹിസ്റ്ററി ഡിപ്പാർട്ട്മെന്റിന്റെ അലുമ്നിയാണ്. ലീവെടുത്ത് ഇറങ്ങിയത് നന്നായിയെന്ന് അവൾക്കു തോന്നി. അർജുനന്റെ അച്ഛൻ വില്ലേജോഫീസറായിരുന്നു. റിട്ടേർഡായി. അമ്മ ഇതേ കോളേജിലെ ഹിസ്റ്ററി ഡിപ്പാർട്ട്മെന്റിന്റെ മേധാവിയായിരുന്നു. രണ്ടു വർഷം മുൻപാണവർ റിട്ടേർഡായത്. അതേ വർഷം തന്നെയാണ് ജയലക്ഷ്മി സുവോളജി ഡിപ്പാർട്ട്മെന്റിൽ അസി: പ്രൊഫസറായി ജോയിൻ ചെയ്യുന്നത്. അർജുനൻ അതേ ഡിപ്പാർട്ട്മെന്റിൽ അവളേക്കാൾ ഒരു വർഷം സീനിയറായിരുന്നു അപ്പോൾ.\nഇന്ന് പതിവുപോലെ ചായ കുടിക്കാൻ പോകുമ്പോഴും അർജുനന്റെ മുഖത്ത് പതിവിനു വിപരീതമായൊന്നും ജയലക്ഷ്മി കണ്ടിരുന്നില്ല.പക്ഷേ സംഭാഷണം തുടങ്ങിയപ്പോൾ ജയലക്ഷ്മി ഞെട്ടിപ്പോയി. ” അസിസ്റ്റന്റ് പ്രൊഫസറാണെങ്കിലും സംവരണ സീറ്റിൽ കയറിയതാണ് അമ്മേടെ പ്രോബ്ലം ജയേ… അമ്മ സമ്മതിക്കുന്നേയില്ല.. അമ്മയെ വേദനിപ്പിക്കാൻ എനിക്കാവില്ല. ഒറ്റ മോനല്ലേ ഞാൻ … ” അർജുനന്റെ തൊണ്ടയിടറി. അഞ്ചാറുസെക്കന്റ് നേരത്തെ മരവിപ്പിനു ശേഷം അവൾ ശബ്ദം വീണ്ടെടുത്തു.” അമ്മയോട് ചോദിച്ചിട്ട് പ്രേമിച്ചാൽ പോരായിരുന്നോ നിനക്ക്..” ക്യാന്റീനിലെ ശാന്തേച്ചി അർജുനനുള്ള പാൽവെള്ളവും ജയലക്ഷ്മിക്കുള്ള കടുപ്പം കുറഞ്ഞ കട്ടൻചായയും മേശപ്പുറത്ത് വെച്ചിട്ട് പോയി.\n“സോറി ജയേ. .സോറി… എന്തു വേണേലും പറഞ്ഞോളൂ ….” അയാൾ തല കുനിച്ചിരുന്നു. വീണ്ടും ജയലക്ഷ്മിക്ക് വാക്കുകൾ നഷ്ടപ്പെട്ടു. അഗ്നിപർവതം പോലെ പൊട്ടിത്തെറിച്ച് അയാളെ ഉരുക്കാൻ അവൾ മോഹിച്ചു. അയാൾക്കു മുന്നിലെ പാൽഗ്ലാസ് കണ്ടപ്പോൾ, അവൾ തണുത്തു. “അമ്മയിവിടെ ഏത് ഡിപ്പാർട്ട്മെന്റിന്റെ എച്ച്.ഒ.ഡി ആയിരുന്നു?” അവൾ ചോദിച്ചു.\n” ഹിസ്റ്ററി ” അവന്റെ ശബ്ദം തണുത്തിരുന്നു.\n“റിട്ടേർഡായി വീട്ടിലിരിപ്പല്ലേ, ചരിത്രം ഒന്നൂടി വായിച്ച് പഠിക്കാൻ പറയൂ അമ്മയോട് .” എന്നു പറഞ്ഞിട്ടാണവൾ ക്യാന്റീനിൽ നിന്നിറങ്ങിയത്.\nഒരുപക്ഷേ അർജുനന്റെ അമ്മ, തന്നെ കോളേജിൽ വെച്ച് കണ്ടിരുന്നെങ്കിൽ ‘വിവാഹത്തിലെന്ത് സംവരണം’ എന്നു വരെ ചോദിച്ചേക്കാമെന്ന് അവൾ ഞെട്ടലോടെ ഓർത്തു.\nഒരു ചെറിയ ജ്വല്ലറിക്കട ജയലക്ഷ്മി കണ്ടെത്തിക്കഴിഞ്ഞിരുന്നു. ആദ്യമായാണവളൊരു ജ്വല്ലറിയിലേക്കു കയറുന്നത്. സ്വർണത്തിനോടൊരു തരത്തിലുള്ള ആകർഷണവും അവൾക്കിതുവരെ തോന്നിയിട്ടില്ല. കുടിയൻഭർത്താവിന്റെ അടിയേറ്റു കേൾവി പോയ ഒരു ചെവിക്കും കൂട്ടു ചെവിക്കും, അനേകവർഷങ്ങൾ ആശുപത്രിമാലിന്യം വാരിക്കളഞ്ഞ കൈകൾക്കും അണിയാൻ കമ്മലുകളും വളകളും അവൾ തിരഞ്ഞെടുത്തു. എല്ലാം അണിയിക്കുമ്പോൾ, ഇരുണ്ട ഇടനാഴികളിൽ തെളിയുന്ന വൈദ്യുത വെളിച്ചം പോലെ, ആ കണ്ണുകളിൽ തെളിയുന്ന വെളിച്ചത്തെക്കുറിച്ചോർത്തപ്പോൾ ജയലക്ഷ്മിയുടെ ഉളളത്തിൽ ഓളങ്ങളൊടുങ്ങിത്തുടങ്ങി.\n2 thoughts on “കഥ- സംവരണവിവാഹം!”\nഹ്രസ്വം, ചിന്ദിത പ്രദം\nPrevious Previous post: കഥ- AD 2050\nNext Next post: മുക്തകങ്ങൾ


ഗൂഗിള് പിന്തുടരുന്നുണ്ട്; വെളിപ്പെടുത്തലുമായി പ്രിന്‍സ്റ്റണ് സര്‍വകലാശാല ഗവേഷകര് – Daily Indian Herald\nഗൂഗിള് പിന്തുടരുന്നുണ്ട്; വെളിപ്പെടുത്തലുമായി പ്രിന്‍സ്റ്റണ് സര്‍വകലാശാല ഗവേഷകര്\nസാന്‍ഫ്രാന്‍സിസ്‌കോ: ഉപഭോക്താക്കളെ ഗൂഗിള് പിന്തുടരുന്നുണ്ടെന്ന വെളിപ്പെടുത്തലുമായി പ്രിന്‍സ്റ്റണ് സര്‍വകലാശാല ഗവേഷകര്. ഉപയോക്താവ് നില്‍ക്കുന്ന കൃത്യമായ സ്ഥാനം ഗൂഗിള് നിരീക്ഷിക്കുന്നുണ്ടെന്നാണ് ഗവേഷകര് കണ്ടെത്തിയിരിക്കുന്നത്.\nപ്രൈവസി സെറ്റിങ്‌സില് ഇതിനെതിരെയുള്ള ഓപ്ഷന് തുടര്‍ന്നാലും പല ഗൂഗിള് സേവന ആപ്പുകളും ഉപയോക്താവിന്റെ ലൊക്കേഷന് വിവരങ്ങള് ശേഖരിക്കുന്നുണ്ടെന്നും ഗവേഷകര് പറഞ്ഞു. ഗുഗിളില് എന്തെങ്കിലും സെര്‍ച്ച് ചെയ്യുമ്പോഴും, ഗൂഗിള് മാപ് ഉപയോഗിക്കുമ്പോഴും, കാലാവസ്ഥാ വിവരങ്ങള് വായിക്കുമ്പോഴും എല്ലാം ഉപയോക്താവിന്റെ ലൊക്കേഷന് കൃത്യമായി തിട്ടപ്പെടുത്താന് ഗൂഗിളിനു കഴിയുന്നുണ്ട് എന്ന് ഗവേഷകര് കണ്ടെത്തി.\nഎന്നാല്, കണ്ടെത്തലിനെതിരെ കമ്പനി രംഗത്തുവന്നിട്ടുണ്ട്. ഉപയോക്താക്കള്‍ക്കു സുഗമമായി ഗൂഗിള് ഉപയോഗിക്കുന്നതിനായാണ് ലൊക്കേഷന് ഹിസ്റ്ററി ഉപയോഗപ്പെടുത്തുന്നത്. ഇത് എപ്പോള് വേണമെങ്കിലും നിര്‍ത്തിവയ്ക്കാനും ഹിസ്റ്ററി മായ്ച്ചുകളയാനും ഉപയോക്താവിനു സാധിക്കും എന്നാണ് കമ്പനി പറയുന്നത്.


സ്വാതി അലോഷ്യസ് (36) നിര്യാതയായി\nJune 21, 2019 , പോള് ഡി പനയ്ക്കല്\nന്യൂയോര്‍ക്ക്: ന്യൂയോര്‍ക്ക് ഫ്‌ളോറല് പാര്‍ക്കിലെ താമസക്കാരി സ്വാതി അലോഷ്യസ് നിര്യാതയായി. ഗീത – അലോഷ്യസ് ആറുകാട്ടില് ദമ്പതികളുടെ ഏക മകളാണ് 36-കാരിയായ സ്വാതി. കുറച്ചു മാസങ്ങളായി രോഗവുമായി മല്ലിട്ട സ്വാതി ജൂണ് 19 ബുധനാഴ്ച വൈകിട്ട് ആറരയോടെയാണ് അന്ത്യശ്വാസം വലിച്ചത്. മാതാപിതാക്കളും ഏക സഹോദരന് വിന്‍സന്റിനോടുമൊപ്പമായിരുന്നു താമസം.\nപൊതുദര്‍ശനം: ജൂണ് 23 വൈകീട്ട് 4:00 മണിമുതല് 9:00 മണിവരെ ന്യൂഹൈഡ് പാര്‍ക്ക് ഫ്യൂണറല് ചാപ്പല്‍സില് (2175 ജെറിക്കോ ടേണ്‍പൈക്ക്). ഫ്‌ളോറല് പാര്‍ക്കിലെ ഔവര് ലേഡി ഓഫ് ദി സ്‌നോസ് കാത്തലിക് പള്ളിയില് (258 -15, 80th അവന്യൂ) ബിഷപ്പ് റെയ്‌മോണ്ട് ചപ്പോറ്റോയുടെ മുഖ്യ കാര്‍മികത്വത്തില് അന്ത്യശുശ്രൂഷയും നടക്കും.\nനിസ്വാര്‍ത്ഥയായ സാമൂഹ്യ സ്‌നേഹിയും പ്രവര്‍ത്തകയുമായിരുന്നു സ്വാതി. ന്യൂയോര്‍ക്കിലെ ഇന്ത്യാ ലാറ്റിന് കാത്തലിക് അസോസിയേഷന്റെ സെക്രട്ടറിയും, ഇന്ത്യന് ലാറ്റിന് അപ്പോസ്തലേറ്റിന്റെ ബ്രൂക്ക്‌ളിന് രൂപതാ ലയ്‌സണും, ഇന്ത്യന് ലാറ്റിന് കാത്തലിക് ദേശീയ സമ്മേളനത്തിന്റെ സെക്രട്ടറിയുമായിരുന്നു. ഫ്‌ളോറല് പാര്‍ക്കിലെ ഔവര് ലേഡി ഓഫ് സ്‌നോസ് പള്ളിയിലെ പാരീഷ് പാസ്റ്ററല് കൗണ്‍സില് അംഗമായി സ്വാതി മൂന്നുവര്‍ഷം സേവനം ചെയ്തിരുന്നു. ഒരിക്കലും മങ്ങാത്ത മനോഹരമായ പുഞ്ചിരിയോടെ എല്ലാവരേയും സമീപിക്കുന്ന സ്വാതി സമൂഹത്തിന്റെ എന്നപോലെ കുട്ടികളുടേയും പ്രിയങ്കരിയായിരുന്നു. കുട്ടികളെ സംഘടിപ്പിച്ച് അവരുടെ കലാപരപമായ കഴിവുകളെ വികസിപ്പിക്കുക, അവരുടെ ഹോം വര്‍ക്കുകളിലും പഠിക്കാന് വിഷമമുള്ള വിഷയങ്ങളിലും സഹായിക്കുക എന്നിവ സ്വാതിയുടെ സന്തോഷമായിരുന്നു. നിസ്വാര്‍ത്ഥമായ സ്‌നേഹത്തിലൂടെ, പെരുമാറ്റത്തിലൂടെ സ്വാതി വലിയൊരു സുഹൃദ് വലയത്തിന്റെ പ്രിയങ്കരിയായിരുന്നു.\nരാജന് മണിമലേത്ത് (71) മിഷിഗണില് നിര്യാതനായി


അരനൂറ്റാണ്ടായി തുടരുന്ന കടലിന്‍റെ കലി – പെരുവഴിയിലായത് ആയിരങ്ങള് – പരിഹാരമെന്തന്നറിയാതെ അധികാരികള് – Chavakkad Online\nBy smarakkar\t On Jun 13, 2016\nചാവക്കാട്: കടലാക്രമണവും അതിനിരയാവുന്നവരും നാട്ടില് ഒരു വാര്‍ത്ത പോലുമല്ലാത്ത സാധാരണ സംഭവമായി മാറിക്കഴിഞ്ഞിരിക്കുന്നു. വര്‍ഷവും വേനലും വ്യത്യാസമില്ലാതെ ഏതു കാലത്തും കടപ്പുറം പഞ്ചായത്തിലെ തീരങ്ങളില് കടല് പ്രക്ഷുബ്ധമാകുന്നതും നാശം വിതക്കുന്നതും പതിവാണ്. കടപ്പുറം പഞ്ചായത്തിലെ ബ്ളാങ്ങാട് മുതല് മുനക്കക്കടവ് വരേയുള്ള തീരത്ത് നിന്ന് കടലാക്രമണം മൂലം കുടിയൊഴിഞ്ഞു പോവേണ്ടി വന്ന കുടുംബങ്ങള് ആയിരത്തിലേറെ വരും.\nരണ്ടാം ലോകമഹായുദ്ധകാലത്ത് പുളി നെല്‍കൃഷിയും, കേരകൃഷിയും ഉണ്ടായിരുന്ന ഒരു കിലോമീറ്ററോളം വരുന്ന തീര ഭൂമി കടലെടുത്തു പോയി. കടലിന്റെ സംഹാര താണ്ഡവത്തില് അടിപതറി നിലം പതിച്ച് ഒഴുകിപ്പോയത് പതിനായിരത്തിലേറെ തെങ്ങുകളാണ്. സംസ്ഥാനത്തൊരിടത്തും തീരവാസികള് നേരിടാത്ത ദുരിതമാണ് കടപ്പുറം പഞ്ചായത്തില് അരനൂറ്റാണ്ടായി തുടരുന്നത്. ഇരകളില് പലരും വാടക വീടുകളിലാണിപ്പോഴും. ഇവരുടെ കൈകളിലൊക്കെ ഇന്നും കടലിന്റെ ഭാഗമായി മാറിയ പഴയ ഭൂമിയുടെ പട്ടയമുണ്ട്.\nകടല് രൗദ്രഭാവം പൂണ്ട് ആര്‍ത്തലച്ചെത്തുന്നത് പതിവാകുമ്പോഴും നാട്ടുകാരുടെ ദുരിത്തത്തിന് ശാശ്വതമായ അറുതിയുണ്ടാക്കാന് ഉത്തരവാദിത്തമുള്ള ജനപ്രതിനിധികള്‍ക്ക് നാളിതുവരെയും കഴിഞ്ഞിട്ടില്ല. കടല് ഭിത്തി മാത്രമാണ് ഇവര്‍ക്ക് നിര്‍ദ്ദേശിക്കാനുള്ള ഏക പരിഹാര മാര്‍ഗം. ഇക്കാലമത്രയും സര്‍ക്കാര് കോടികള് ചെലവിട്ട് നിര്‍മ്മിച്ച കടല് ഭിത്തിക്ക് കടപ്പുറം പഞ്ചായത്തിലെ കടല് ക്ഷോഭത്തെ തടുക്കാനായിട്ടില്ലെന്നതാണ് വാസ്തവം. ഓരോ പ്രവാശ്യവും കടല് ഭിത്തി തകരുമ്പോള് അറ്റകുറ്റപ്പണികള് നടത്തുന്നത് അടുത്ത വര്‍ഷമായിരിക്കും. അതിനിടയില് വീണ്ടും കടലാക്രമണമുണ്ടാകുകയും കടല് ഭിത്തി തകരുകയും ചെയ്യുകയാണ് പതിവ്. ഇതാണ് കടപ്പുറത്തിന്‍റെ മൊത്തത്തിലുള്ള സ്ഥിതി. കടല് ഭിത്തിയില്ലാത്ത ഭാഗത്ത് കടല് കൂടുതല് അപകടകാരിയായിത്തീരാറുണ്ട്. ചെറുവഞ്ചിക്കാര്‍ക്ക് കടലില് പോയി വരാനും വഞ്ചി കയറ്റിയിറക്കാനുമാണ് ഇങ്ങനെ ഇടക്കിടെ സ്ഥലം ഒഴിച്ചിടുന്നത്. കഴിഞ്ഞ വര്‍ഷങ്ങളില് വേലിയേറ്റം ഏറെ ദുരിതമുണ്ടാക്കിയത് ഈ വഞ്ചികളുടേയും വലകളുടേയും ഉടമസ്ഥര്‍ക്കാണ്.\nകടല് സംരക്ഷണ ഭിത്തി നിര്‍മ്മിക്കാന് അധികാരപ്പെട്ടവര് സംസ്ഥാന ജലസേചന വകുപ്പാണ്. എന്നാല് കടല് ഭിത്തി നിര്‍മ്മാണം പലര്‍ക്കും കറവപ്പശുവാണ്. കൈ നനയാതെ മീന് പിടിക്കാനാവുന്ന എളുപ്പ വിദ്യയാണിത്. വര്‍ഷാവര്‍ഷം ഇവരിടുന്ന ഓരോ കല്ലും പില്‍കാലത്ത് കടലിലേക്കെറിയുന്ന പാഴ് വസ്തുപോലെയാവുകയാണ്. കടല് ഭിത്തി നിര്‍മ്മിക്കുന്നതിനു പിന്നില് വന് അഴിമതിയുണ്ടെന്നാണ് നാട്ടുകാരുടെ ആക്ഷേപം. പ്രാദേശിക തലത്തില് ഒരു മോണിറ്ററിങ് കമ്മിറ്റിയില്ലാത്തതിനാല് എത്ര ലോഡ് കല്ല് വന്നുവെന്നോ ഏതൊക്കെ തരത്തിലുള്ള കല്ലുകളാണിവയെന്നോ ഒന്നും ആര്‍ക്കുമറിയില്ല. കടപ്പുറത്ത് മണ്ണ് മാന്തി യന്ത്രം ഉപയോഗിച്ച് വീടുകള്‍ക്കും വലിയ കെട്ടിടങ്ങള്‍ക്കുമെന്നപോലെ ഭൂമിയില് ശക്തമായ അടിത്തറയുണ്ടാക്കാന് പലപ്പോഴും ശ്രമിക്കാത്തതാണ് മണ്ണൊലിപ്പിലൂടെ ഭിത്തികള് തകരുന്നത്. എന്നാല് ഇപ്പോള് മുകളിലെ കല്ലുകളും തകര്‍ന്നു വീഴാന് തുടങ്ങിയിട്ടുണ്ട്. നിര്‍മ്മാണത്തിലുള്ള അപാകതകളാണ് പലപ്പോഴും കടല് ഭിത്തി തകരാല് കാരണമാകുന്നത്.\nആയിരക്കണക്കിനു വീടുകള് തകര്‍ത്തുകളഞ്ഞ കടലാക്രമണങ്ങളില് ബാക്കിയായ കുടുംബങ്ങള് ഇനിയും ഇവിടെ താമസിക്കുന്നുണ്ട്. ഒന്നിനു പുറകെ ഒന്നായി ഇടതടവില്ലാതെ സംരക്ഷണ ഭിത്തിയില് അടിച്ചുയരുന്ന തിരമാലകളുടെ ഭീകര ശബ്ദം കേട്ട് പലപ്പോഴും ഉറങ്ങാനാവാതെ കഴിയുന്ന കുടുംബങ്ങള്.\nകടപ്പുറം പഞ്ചായത്തിലെ കടലാക്രമണത്തെ കുറിച്ച് പഠിക്കാനും ശാസ്ത്രീയമായ ഒരു പരിഹാരം നിര്‍ദ്ദേശിക്കാനുമുള്ള സംഘടിത ശ്രമം സര്‍ക്കാറിന്റെ ഭാഗത്ത് നിന്നും ഇതുവരെ ഉണ്ടായിട്ടില്ലെന്നാണ് നാട്ടുകാര് പറയുന്നത്. അമ്പതാണ്ടോളമായി തുടരുന്ന രൂക്ഷമായ കടലാക്രമണത്തിനു കഴിഞ്ഞ നാല് വര്‍ഷത്തോളമായി കുറവ് വന്നതായാണ് പൊതുവെയുള്ള വിലയിരുത്തല്. മുനക്കക്കടവ് അഴിമുഖത്ത് നിര്‍മ്മിച്ച രണ്ട് പുലിമുട്ടുകളാണ് ഇപ്പോഴത്തെ സമാധാനത്തിനുള്ള കാരണമെന്നാണ് മുനക്കകടവ് പൌരസമിതി പ്രസിഡണ്ട് ഷറഫുദ്ധീന്, കടപ്പുറം പഞ്ചായത്ത് മുന് പ്രസിഡന്‍റ് പി.വി ഉമര്‍കുഞ്ഞി, മത്സ്യത്തൊഴിലാളികളില് പഴയ തലമുറയില് പെട്ട ആനന്ദവാടിയിലെ കോളഞ്ഞാട്ടിയില് കൃഷണന്‍കുട്ടി (60) എന്നിവര് പറയുന്നത്.\nബ്ളാങ്ങാട് ബീച്ച് മുതല് മുനക്കക്കടവ് അഴിമുഖം വരേയുള്ള എട്ട് കിലോമീറ്ററില് ഓരോ അരക്കിലോമീറ്ററിലും ഇടവിട്ട് കടലിലേക്ക് 150 മീറ്റര് ദൂരത്തില് പുലിമുട്ട് നിര്‍മ്മിച്ചാല് കടലാക്രമണം പൂര്‍ണ്ണമായി പരിഹരിക്കാനാകൂമെന്നാണ് ഇവരുടെ പക്ഷം. മുമ്പ് തമിഴ് നാട്ടിലെ ഐ.ഐ.ടിയില് നിന്നുള്ള സംഘം മേഖല പരിശോധിച്ച് നിര്‍ദ്ദേശിച്ചതും പുലിമുട്ടായിരുന്നുവെന്നു ഉമര്‍കുഞ്ഞി ഓര്‍ക്കുന്നു. സംസഥാനത്ത് ഏറ്റവും വലിയ പുലിമുട്ടുകളില് രണ്ടാമത്തേതാണ് മുനക്കക്കടവിലെ പുലിമുട്ടുകള്. അഴിമുഖത്തെ രണ്ട് കരകളില് നിന്നായാണ് ഈ പുലിമുട്ടുകളുള്ളത്. കടപ്പുറം, ഏങ്ങണ്ടിയൂര് പഞ്ചായത്തുകളില് നിന്നായുള്ള ഈ പുലിമുട്ടുകള്‍ക്ക് 515, 394 മീറ്റര് നീളമാണ് നിര്‍മ്മാണം പൂര്‍ത്തിയായാലുണ്ടാവുക. കടപ്പുറം പഞ്ചായത്തില് നിന്നുള്ള പുലിമുട്ട് തെക്ക് പടിഞ്ഞാറ് ദിശയിലേക്കും രണ്ടാമത്തേത് നേര് പടിഞ്ഞാറ് ഭാഗത്തേക്കും നീട്ടിയാണ് കെട്ടിയിരിക്കുന്നത്. ആര്‍ത്തലച്ചു വരുന്ന കൂറ്റന് തീരമാലകള് ഏറെ അകലെ നിന്നു തന്നെ പുലമിട്ടുകളില് തട്ടിത്തകര്‍ന്ന് ശക്തി ക്ഷയിച്ചാണ് കരയിലേക്കത്തെുക.\nനാട്ടിലെ കടലാക്രമണ ദുരിതത്തിന് കടല് ഭിത്തികള് പരിഹാരമല്ലെന്ന തിരിച്ചറവില് നിന്നാണ് ഷറഫുദ്ധീന് മുനക്കക്കടവും കൂട്ടുകാരും 1990ല് പൗരസമിതി രൂപവത്ക്കരിച്ച് പുലിമുട്ട് നിര്‍മ്മാണമാവശ്യപ്പെട്ട് രംഗത്തിറങ്ങിയത്. നിരവധി സമരങ്ങള്‍ക്കും പ്രക്ഷോഭങ്ങള്‍ക്കും ഒടുവില് 2006ല് സുനാമി വാര്‍ഷിക ദിനത്തില് തീരമേഖലയിലെ മുഴുവന് നാട്ടുകാരേയും പുലിമുട്ട് ആവശ്യമുന്നയിച്ച് തെരുവിലിറക്കാന് ഇവര്‍ക്കായതോടെയാണ് അധികാരികള് കണ്ണു തുറന്നത്. അന്നത്തെ തൃശൂര് എം.പി സി.കെ ചന്ദ്രപ്പന്, കെ,വി അബ്ദുല് ഖാദര് എം.എല്.എ തുടങ്ങിയവര് പുലിമുട്ട് യാഥാര്‍ത്ഥ്യമാക്കാന് മുന്നിട്ടിറങ്ങി. പുലിമുട്ട് നിര്‍മ്മാണം ഇടത് മുന്നണി തെരഞ്ഞെടുപ്പ് വാഗ്ദാനമാക്കിയതും ചരിത്രമാണ്. കേന്ദ്രസര്‍ക്കാര് പദ്ധതിയുടെ ഭാഗമായാണ് ഇവിടെ പുലിമുട്ട് നിര്‍മ്മാണം ആരംഭിച്ചത്. ഇത്തരത്തിലുള്ള പുലിമുട്ടുകള് ഇനിയുമുണ്ടെങ്കിലേ കടപ്പുറത്തെ ദുരിതത്തിന് അറുതിയുണ്ടാവൂ. അതിന് ജനപ്രതിനിധികളും നാട്ടുകാരും ഒരു വട്ടം കൂടി ഒരുങ്ങേണ്ടതായി തന്നെ വരും. ബ്ളാങ്ങാട് വിട്ടാല് വടക്ക് മലപ്പുറം ജില്ലയിലെ അതിര്‍ത്തിയായ കാപ്പിരിക്കാടാണ് കടല് ഭിത്തിയുള്ളത്.\nകടല് ക്ഷോഭ മേഖലയില് ഇടക്കിടെ ഇത്തരം പുലിമുട്ടുകള് നിര്‍മ്മിച്ചാല് കടലിന് സമാന്തരമായുള്ള ഭിത്തി കെട്ടലും അതിന്‍റെ പാഴ് ചെലവും അവസാനിപ്പാക്കാം. മാത്രമല്ല തിരുവത്ര, എടക്കഴിയൂര് മേഖലകളില് നിന്ന് വഞ്ചിയിറക്കി മീന്‍പിടിക്കുന്ന തൊഴിലാളികള്‍ക്കും ആ മേഖലകളില് കടലാക്രമണ ഭീതിയില്ലാതെ ജീവിക്കാനാകുമെന്നാണ് ശറഫുദ്ധീന് പറയുന്നത്.\n[/et_pb_text][et_pb_image admin_label=”Image” src=”https://chavakkadonline.com/wp/wp-content/uploads/2016/06/pulimuttu-construction-1.jpg” alt=”പുലിമുട്ട് നിര്‍മ്മാണം (ഫയല് )” title_text=”പുലിമുട്ട് നിര്‍മ്മാണം (ഫയല് )” show_in_lightbox=”on” url_new_window=”off” use_overlay=”off” animation=”off” sticky=”off” align=”left” force_fullwidth=”off” always_center_on_mobile=”on” use_border_color=”off” border_color=”#ffffff” border_style=”solid” /][et_pb_image admin_label=”Image” src=”https://chavakkadonline.com/wp/wp-content/uploads/2016/06/temple-covered-by-sea.jpg” title_text=”കടലെടുത്ത കുടുംബ ക്ഷേത്രം – മുനക്കകടവില് നിന്നുള്ള ചിത്രം ” show_in_lightbox=”off” url_new_window=”off” use_overlay=”off” animation=”off” sticky=”off” align=”left” force_fullwidth=”off” always_center_on_mobile=”on” use_border_color=”off” border_color=”#ffffff” border_style=”solid” /][et_pb_text admin_label=”Text” background_layout=”light” text_orientation=”left” use_border_color=”off” border_color=”#ffffff” border_style=”solid”]\nചിത്രങ്ങള് : എന് ഉബൈദ്\nമഴ കനത്തു നാടും നഗരവും വെള്ളത്തിലായി – അകലാട്, ഇരിങ്ങപ്പുറം എന്നിവിടങ്ങളിൽ…


വ്യാജ ചാരായ വാറ്റ് കേന്ദ്രങ്ങള് വ്യാപകം; കണ്ണൂരില് മാത്രം ഇതുവരെ മുപ്പതിലധികം കേന്ദ്രങ്ങള് തകര്‍ത്തു | more than 30 country liquor stations spoted by excise kannur\nKerala, First Published 31, Mar 2020, 12:39 AM\nബാറുകളും ബീവറേജുകളും പൂട്ടിയതോടെ കണ്ണൂരില് വ്യാജ ചാരായ വാറ്റ് കേന്ദ്രങ്ങള് വ്യാപകം. അഞ്ച് ദിവസത്തിനിടെ ചെറുതും വലുതുമായ മുപ്പതിലധികം വാറ്റ് കേന്ദ്രങ്ങളാണ് എക്‌സൈസ് ഉദ്യോഗസ്ഥര് തകര്‍ത്തത്. വരും ദിവസങ്ങളില് പരിശോധന കര്‍ശനമാക്കുമെന്ന് എക്‌സൈസ് ഉദ്യോഗസ്ഥര് പറഞ്ഞു.\nകണ്ണൂര്: ബാറുകളും ബീവറേജുകളും പൂട്ടിയതോടെ കണ്ണൂരില് വ്യാജ ചാരായ വാറ്റ് കേന്ദ്രങ്ങള് വ്യാപകം. അഞ്ച് ദിവസത്തിനിടെ ചെറുതും വലുതുമായ മുപ്പതിലധികം വാറ്റ് കേന്ദ്രങ്ങളാണ് എക്‌സൈസ് ഉദ്യോഗസ്ഥര് തകര്‍ത്തത്. വരും ദിവസങ്ങളില് പരിശോധന കര്‍ശനമാക്കുമെന്ന് എക്‌സൈസ് ഉദ്യോഗസ്ഥര് പറഞ്ഞു.\nകൂത്തുപറമ്പ് കണ്ടംകുന്ന് വനമേഖലയില് പുഴ നീന്തിക്കടന്നാണ്് എക്‌സൈസ് ഉദ്യോഗസ്ഥരുടെ വാറ്റ് കേന്ദ്രം നശിപ്പിച്ചത്. ആലക്കോട്, കൂത്തുപറമ്പ്, പേരാവൂര് തുടങ്ങി കണ്ണൂരിലെ മലയോരമേഖലകളിലെല്ലാം വ്യാജവാറ്റ് വ്യാപകമാകുകയാണ്. പുഴയോരങ്ങളിലും പാറക്കെട്ടുകള്‍ക്കിടയിലുമെല്ലാം വാറ്റ് സജീവം. കിലോമീറ്ററുകളോളം വനത്തിലൂടെ നടന്നാണ് പല വാറ്റ് കേന്ദ്രങ്ങളും കണ്ടെത്തി നശിപ്പിച്ചത്.\nജില്ലയില് വ്യാജ വാറ്റുമായി ബന്ധപ്പെട്ട് അഞ്ച് ദിവസത്തിനിടെ എട്ട് കേസുകള്. വാറ്റുന്നതിനായി ഉപയോഗിക്കുന്ന 1020 ലിറ്റര് വാഷ് പിടിച്ചെടുത്തു. എന്നാല് പ്രതികളെ ആരെയും പിടികൂടാനായിട്ടില്ല. പരിശോധന സമയത്തൊന്നും പരിസരത്ത് ആളുകളുണ്ടായിരുന്നില്ലെന്ന് എക്‌സൈസ് ഉദ്യോഗസ്ഥര് പറയുന്നു. മുമ്പ് സമാന കേസുകളിലുള്‍പ്പെട്ട് പ്രതികളുടെ ലിസ്റ്റ് തയ്യാറാക്കി അന്വേഷണം ഊര്‍ജ്ജിതമാക്കാനാണ് നീക്കം. വരും ദിവസങ്ങളിള് വനമേഖലകള് കേന്ദ്രീകരിച്ച് കര്‍ശന പരിശോധനയും നടപടിയുമുണ്ടാകുമെന്നും എക്‌സൈസ് ഉദ്യോഗസ്ഥര് അറിയിച്ചു.\nഓഗസ്റ്റോടെ ജില്ലകളിൽ കൊവിഡ് രോഗികള് 5000 കടന്നേക്കും, പ്രതിരോധം ഊര്‍ജിതമാക്കാൻ മന്ത്രിസഭാ തിരുമാനം\nസ്വപ്നക്ക് വേണ്ടി ഫ്ലാറ്റ് ബുക്ക് ചെയ്തത് എം ശിവശങ്കര് പറഞ്ഞ പ്രകാരമെന്ന് ഐടി ഉദ്യോഗസ്ഥൻ അരുൺ\nഅബുദാബിയില് പ്രവേശിക്കുന്നവര്‍ക്ക് റാപ്പിഡ് ടെസ്റ്റിനുള്ള സൗകര്യമേര്‍പ്പെടുത്തി; അഞ്ച് മിനിറ്റിനുള്ളില് ഫലം\nഒരിക്കല് സച്ചിന് ഓര്‍മിപ്പിക്കേണ്ടി വന്നു; ടോസിന് വൈകിയെത്തുന്ന ഗാംഗുലിയുടെ ശീലത്തെ കുറിച്ച് പഠാന്


Tuesday June 7, 2022 - RashtraDeepika\nമുഖ്യമന്ത്രിയുടെ ദുബായ് സന്ദര്‍ശനത്തിനിടെ കറന്‍സി കടത്തി! മുഖ്യമന്ത്രിക്കും കുടുംബത്തിനുമെതിരെ ഗുരുതര ആരോപണവുമായി സ്വപ്ന\nകൊച്ചി: വിദേശത്തേക്ക് പണം കടത്തിയതില് മുഖ്യമന്ത്രിക്കും കുടുംബത്തിനുമെതിരെ ഗുരുതര ആരോപണവുമായി സ്വപ്ന സുരേഷ്. മുഖ്യമന്ത്രിയുടെ ദുബായ് സന്ദര്‍ശനത്തിനിടെ കറന്‍സി കടത്തിയെന്നാണ് ആരോപണം. സംഭവത്തില് മുഖ്യമന്ത്രിക്കുള്ള ബന്ധത്തെക്കുറിച്ച് കോടതിയില് രഹസ്യമൊഴി നല്‍കിയെന്ന് സ്വപ്ന പറഞ്ഞു. മുഖ്യമന്ത്രിയുടെ കുടുംബാംഗങ്ങള്‍ക്കും ഓഫീസിനും ഇതില് പങ്കുണ്ടെന്നും മൊഴി നല്‍കി. എറണാകുളം മജിസ്ട്രേറ്റ് കോ‌തിയിലാണ് മൊഴി നൽകിയത്. തന്‍റെ ജീവന് ഭീഷണിയുണ്ടെന്നും കോടതിയോട് സംരക്ഷണം ആവശ്യപ്പെട്ടെന്നും സ്വപ്ന പറഞ്ഞു. അതേസമയം കോടതിയില് നല്‍കിയ മൊഴിയുടെ കൂടുതല് വിശദാംശങ്ങള് സ്വപ്ന വെളിപ്പെടുത്തിയില്ല. ആദ്യമായാണ് മുഖ്യമന്ത്രിക്കും കുടുംബത്തിനുമെതിരെ നേരി്ട്ടുള്ള ആരോപണം സ്വപ്ന ഉന്നയിക്കുന്നത്.\nഎനിക്ക് കരണ് ജോഹറിനെ കാണാന് കഴിയുന്നത് എന്‍റെ മാതാപിതാക്കളിലൂടെ ലഭിച്ച അവസരമാണ്… ! അനന്യ പാണ്ഡേ പറയുന്നു…\nസിനിമയിലേക്ക് എത്തുന്നത് വലിയ പ്രയാസമുള്ള കാര്യമാണ്. അത് മറികടക്കാന് എന്‍റെ കുടുംബത്തിന്‍റെ സിനിമാ പശ്ചാത്തലം സഹായകമായിട്ടുണ്ട്. എനിക്ക് കരണ് ജോഹറിനെ കാണാന് കഴിയുന്നത് എന്‍റെ മാതാപിതാക്കളിലൂടെ ലഭിച്ച അവസരമാണ്. നിങ്ങളുടെ കഴിവ് അനുസരിച്ച് നിങ്ങള്‍ക്കും സിനിമയില് പ്രവേശനം ലഭിക്കുമെന്ന് ഞാന് വിശ്വസിക്കുന്നു. പ്രവേശനം ലഭിച്ചു, എന്നാല് നിങ്ങള്‍ക്ക് കഴിവില്ലെങ്കില് ആളുകള് അവരുടെ പണം നിങ്ങളില് നിക്ഷേപിക്കില്ല. ഇന്‍ഡസ്ട്രികള് നിലനില്‍ക്കുന്നിടത്തോളം നെപ്പോട്ടിസവും നിലനില്‍ക്കും. അത് ബോളിവുഡില് മാത്രമല്ല. -അനന്യ പാണ്ഡേ\nകേട്ട വാർത്ത വെറുമൊരു ഗോസിപ്പല്ല, ഞങ്ങള് പ്രണയത്തിലാണ്! ആ സൗഹൃദം പ്രണയത്തിലെത്തി; പ്രചരിക്കുന്ന ചിത്രത്തെക്കുറിച്ച് എമി ജാക്സൺ\nഇന്ത്യൻ സിനിമാ പ്രേമികൾക്ക് പ്രിയങ്കരിയായി മാറിയ ഹോളിവുഡ്-ഇന്ത്യൻ നടിയാണ് മദ്രാസ് പട്ടണം, ഐ തുടങ്ങിയ സിനിമകളിലൂടെ പ്രശസ്തയായ എമി ജാക്സൺ. എമിയുടെ ആദ്യ പങ്കാളിയായ ജോർ‌ജുമായുള്ള വേർപിരിയൽ നേരത്തെ വാർത്തകളിൽ നിറഞ്ഞിരുന്നു. വിവാഹത്തിന് തയാറെടുക്കവേയാണ് ഇവർ വേർപിരിയുന്നുവെന്ന് പ്രഖ്യാപിച്ചത്. ഹോളിവുഡ് സിനിമ ഗോസിപ്പ് കോളങ്ങളിലൂടെ ശ്രദ്ധനേടിയ നടനും ഗായകനുമായ എഡ് വെസ്റ്റ്‌വിക്കാണ് എമിയുടെ പുതിയ കാമുകനെന്നാണ് ഗോസിപ്പുകൾ. കേട്ട വാർത്ത വെറുമൊരു ഗോസിപ്പല്ല തങ്ങൾ പ്രണയത്തിലാണെന്ന് എമി പറയാതെ പറയുന്ന ഒരു ഫോട്ടോയാണ് ഇപ്പോൾ വൈറലാകുന്നത്. എഡ് വെസ്റ്റ്‌വിക്കിനൊപ്പം പ്രണയാർദ്രമായി നിൽക്കുന്ന പുതിയ ഫോട്ടോയാണ് എമി സോഷ്യൽ മീഡിയയിൽ പങ്കുവച്ചിരിക്കുന്നത്. കൈകൾ കോർത്ത് തെരുവിലൂടെ ചിരിച്ച് ഉല്ലസിച്ചു നടന്നുനീങ്ങുന്ന എമിയുടെയും എഡ് വെസ്റ്റ്‌വിക്കിന്‍റെയും ചിത്രങ്ങളും വീഡിയോകളും സോഷ്യൽ മീഡിയയിൽ വൈറലായി മാറിയതിനു പിന്നാലെയാണ് പുതിയ ഫോട്ടോ എമി തന്നെ പങ്കുവച്ചിരിക്കുന്നത്. കഴിഞ്ഞ ഡിസംബറിൽ സൗദി അറേബ്യയിലെ റെഡ്…\nബിജെപിയുടെ തട്ടകത്തിൽ ആംആദ്മി പാർട്ടി തൂത്തുവാരുമോ; ഗുജറാത്തിലെ മെഹ്സാനയിൽ റോഡ്ഷോ നടത്തി കെജരിവാൾ\nനിയാസ് മുസ്തഫവരാനിരിക്കുന്ന ഗുജറാത്ത് നിയമസഭാ തെരഞ്ഞെടുപ്പിൽ പ്രതീക്ഷ അർപ്പിച്ച് ആംആദ്മി പാർട്ടി. ഡൽഹി, പഞ്ചാബ് സംസ്ഥാനങ്ങൾക്കു പിന്നാലെ ഗുജറാത്തിലും അധികാരത്തിലെത്താനുള്ള ക്രിയകൾ അവർ ആരംഭിച്ചിട്ടുണ്ട്. ആം ആദ്മി പാർട്ടിയുടെ വിപുലീകരണം പ്രഖ്യാപിച്ച് ഡൽഹി മുഖ്യമന്ത്രിയും എഎപി ദേശീയ കണ്‍വീനറുമായ അരവിന്ദ് കെജ്‌രിവാൾ ഇന്നലെ ഗുജറാത്തിലെ മെഹ്സാനയിൽ റോഡ്ഷോ നടത്തിയിരുന്നു. സംസ്ഥാന ബിജെപി ഭരണത്തിനെതിരേ ശക്തമായ വിമർശനം ഉന്നയിച്ചാണ് കെജ്‌രിവാൾ ജനങ്ങൾക്കിടയിലേക്ക് ഇറങ്ങുന്നത്. ആം ആദ്മി പാർട്ടിക്കൊഴികെ മറ്റെല്ലാ പ്രതിപക്ഷ പാർട്ടികൾക്കും ബിജെപിക്കെതിരെ വല്ലതും സംസാരിക്കാൻ ഭയമാണ്. ഗുജറാത്ത് മാറാൻ പോകുകയാണ്. ബിജെപിയെ അധികാരത്തിൽനിന്ന് പുറത്താക്കാനുള്ള ഒരേയൊരു മറുമരുന്ന് ആംആദ്മി പാർട്ടി മാത്രമാണെന്നും കെജ്‌രിവാൾ പറഞ്ഞു. ഗുജറാത്തിലെ ജനങ്ങൾ മാറ്റത്തിനായി കൊതിക്കുന്നു. അവർ കോണ്‍ഗ്രസിനെയും ബിജെപിയേയും മടുത്തു. ബിജെപിയുടെ സഹോദരിയെന്ന നിലയിലാണ് കോണ്‍ഗ്രസ് പ്രവർത്തിക്കുന്നത്. -കെജ്‌രിവാൾ ഇന്നലെ റേഡ് ഷോയിൽ വ്യക്തമാക്കി. നാലാം തവണകഴിഞ്ഞ മൂന്ന് മാസത്തിനിടെ ഇത്…\nമണ്ഡപത്തിലേക്ക് വധുവിന്‍റെ എൻട്രി കണ്ട് അമ്പരന്ന് ബന്ധുക്കളും നാട്ടുകാരും;ഇതാണ്ടാ ട്രെൻഡെന്ന് സോഷ്യൽ മീഡിയ\nകല്യാണം ഉറപ്പിക്കുമ്പോൾ തന്നെ എങ്ങനെ വ്യത്യസ്തമാക്കാം എന്നാണ് ഇപ്പോൾ ആളുകൾ ആദ്യം ചിന്തിക്കുന്നത്. അത്തരത്തിലൊരു കല്യാണമാണ് ഇപ്പോൾ വൈറലാകുന്നത്. വിവാഹ വേദിയിലേക്ക് ഇരുവശവും സഹോദരൻമാരെ ഇരുത്തി ട്രാക്ടർ ഓടിച്ചു വരുന്ന വധുവാണ് താരം. ട്രാക്ടറാണ് പുതിയ ട്രെൻഡെന്നാണ് സോഷ്യൽ മീഡിയ ലോകവും പറയുന്നത്. മധ്യപ്രദേശിലെ ബേതുളിലെ ഒരു വിവാഹച്ചടങ്ങിലാണ് വധു ട്രാക്ടറിൽ എത്തിയത് മധ്യപ്രദേശിലെ ബേതുൾ ജില്ലയിലെ ജാവ്റ ഗ്രാമത്തിലാണ് വിവാഹം നടന്നത്. ആഘോഷച്ചടങ്ങുകളിലേക്കുള്ള വധുവിന്‍റെ വരവ് സോഷ്യൽ മീഡിയ ഏറ്റെടുത്ത് കഴിഞ്ഞു. ഭാരതി ടാഗ്ഡെ എന്ന പെൺകുട്ടിയാണ് തന്‍റെ വിവാഹത്തിന് ട്രാക്ടറിലെത്തി ഞെട്ടിച്ചത്. ഗംഭീരമായി വിവാഹ വസ്ത്രവും ആഭരണങ്ങളുമൊക്കെ അണിഞ്ഞ് ഒരു കൂളിങ് ഗ്ലാസും ധരിച്ച് സിനിമാ സ്റ്റൈലിലാണ് വധുവിന്‍റെ എൻട്രി. വിവാഹത്തിനെത്തിയവർക്കെല്ലാം ഇത് അമ്പരപ്പിക്കുന്ന കാഴ്ചയായിരുന്നു.\nരണ്ടു മൊബൈൽ ഫോണുകൾ എവിടെ ? മെമ്മറി കാർഡ് പരിശോധിക്കണം; ക്രൈംബ്രാഞ്ച് വീണ്ടും കോടതിയിൽ; ഫോറൻസിക് പരിശോധനാ ഫലം നിർണായകമാകും\nകൊച്ചി: നടിയെ ആക്രമിച്ച കേസിൽ മെമ്മറി കാർഡ് വീണ്ടും പരിശോധിക്കണമെന്ന് ക്രൈംബ്രാഞ്ച് അന്വേഷണ സംഘം. മെമ്മറി കാർഡിലെ ഹാഷ് വാല്യു മാറിയ സംഭവത്തിൽ വീണ്ടും വിശദമായ അന്വേഷണത്തിനൊരുങ്ങുകയാണ് ക്രൈംബ്രാഞ്ച്. മെമ്മറി കാർഡിലെ ഫയൽ പ്രോപ്പർട്ടീസ് ഏതൊക്കെയാണെന്നും, എന്നൊക്കെ കാർഡ് തുറന്നു പരിശോധിച്ചുവെന്നും അറിയണമെന്നാണ് ക്രൈംബ്രാഞ്ച് ആവശ്യം. ഇതിനായി ഹൈക്കോടതിയിൽ ഇന്ന് അപ്പീൽ നൽകും. ഈ ആവശ്യം ക്രൈംബ്രാഞ്ച് നേരത്തെ കോടതിയിൽ ഉന്നയിച്ചിരുന്നുവെങ്കിലും വിചാരണക്കോടതി അതു നിരസിക്കുകയായിരുന്നു. ഈ ഉത്തരവ് റദ്ദാക്കി പരിശോധനയ്ക്ക് അനുമതി നൽകണമെന്നാണു ക്രൈംബ്രാഞ്ചിന്‍റെ ആവശ്യം. തുടരന്വേഷണം പൂർത്തിയാക്കാൻ ക്രൈംബ്രാഞ്ചിന് കോടതി ഒന്നര മാസത്തെ സമയം അനുവദിച്ചിട്ടുണ്ട്. ഈ സാഹചര്യത്തിലാണ് എല്ലാ പഴുതുകളും അടച്ചുള്ള അന്വേഷണത്തിന് ക്രൈംബ്രാഞ്ച് ഒരുങ്ങുന്നത്. രണ്ടു മൊബൈൽ ഫോണുകൾ എവിടെ? കേസിൽ നിർണായകമായേക്കാവുന്ന രണ്ടു മൊബൈൽ ഫോണുകൾ കണ്ടെത്താനുള്ള അന്വേഷണവും ക്രൈംബ്രാഞ്ച് നടത്തുന്നുണ്ട്. നടൻ ദിലീപിന്‍റെ സഹോദരൻ അനൂപും സഹോദരി ഭർത്താവ്…\nകണ്ണൂർ രാജ്യാന്തര വിമാനത്താവളത്തിൽ വീണ്ടും സ്വർണവേട്ട! 25 ലക്ഷത്തിന്‍റെ സ്വർണാഭരണങ്ങളുമായി ജമീല പിടിയിൽ\nമട്ടന്നൂർ: കണ്ണൂർ രാജ്യാന്തര വിമാനത്താവളത്തിൽ നിന്നും വീണ്ടും സ്വർണം പിടികൂടി. തലശേരി ധർമടം സ്വദേശിനി ജമീലയിൽ നിന്നാണ് 25 ലക്ഷം രൂപ വിലമതിക്കുന്ന 470 ഗ്രാം സ്വർണാഭരണങ്ങൾ പിടികൂടിയത്. കണ്ണൂർ വിമാനത്താവളത്തിലെ എയർ കസ്റ്റംസിലെ എയർ ഇന്‍റലിജൻസ് യൂണിറ്റിലെ ഉദ്യോഗസ്ഥർ നടത്തിയ പരിശോധനയിലാണ് ജമീലയിൽ നിന്നു സ്വർണം പിടികൂടിയത്. ഷാർജയിൽ നിന്ന് കണ്ണൂരിലേക്കുള്ള എക്സ്പ്രസ് വിമാനത്തിൽ നിന്നാണ് 24 കാരറ്റിന്‍റെ വളകൾ, മാലകൾ തുടങ്ങിയ സ്വർണാഭരണങ്ങളുടെ രൂപത്തിലായിരുന്നു സ്വർണം. യാത്രക്കാരിയെ അറസ്റ്റ് ചെയ്ത് ജാമ്യത്തിൽ വിട്ടു. കൂടുതൽ അന്വേഷണം നടന്നുവരികയാണ്. കസ്റ്റംസ് ഡെപ്യൂട്ടി കമ്മീഷണർ സി.വി. ജയകാന്ത്, അസിസ്റ്റന്‍റ് കമ്മീഷണർ ഇ.വികാസ്, സൂപ്രണ്ടുമാരായ വി.പി. ബേബി, പി.മുരളി, ഇൻസ്പെക്ടർമാരായ അശ്വിന നായർ, പങ്കജ്, സൂരജ് ഗുപ്ത, ജുബർ ഖാൻ, ഹെഡ് ഹവിൽദാർ ശശീന്ദ്രൻ, വനിതാ സെർച്ചർ ശിശിര, അസിസ്റ്റന്‍റുമാരായ ഹരീഷ്, പവിത്രൻ എന്നിവരുടെ നേതൃത്വത്തിലാണ് പരിശോധന നടത്തി…\nആരും പീഡിപ്പിച്ചിട്ടില്ല, പെണ്‍കുട്ടി നല്‍കിയത് ഒരു പരാതിയും ഇല്ലെന്ന മൊഴി..! പോലീസിന് വീഴ്ച സംഭവിച്ചെന്ന് ബന്ധുക്കൾ…\nഇരിട്ടി: പീഡന പരാതിയില് പോലീസ് മൊഴിയെടുക്കാന് എത്തിയതിന് പിന്നാലെ ആറളം ഫാം പുനരധിവാസ മേഖലയിലെ 17 കാരി ജീവനൊടുക്കിയ സംഭവത്തില് പോലീസിനെതിരെ ബന്ധുക്കള്. പോലീസിന്‍റെ ഇടപെടലില് വീഴ്ചയുണ്ടായതാണ് മകള് മരിക്കാന് ഇടയാക്കിയതെന്ന് ബന്ധുക്കള് ആരോപിക്കുന്നു. ആറളം ഫാമിൽ ആറളം ഫാമിലെ പതിനേഴുകാരിയെയാണ് കഴിഞ്ഞ വെള്ളിയാഴ്ച വൈകുന്നേരം വീടിനുള്ളിൽ തൂങ്ങി മരിച്ച നിലയിൽ കണ്ടെത്തിയത്. ഇത്തവണ ആറളം ഫാം സ്‌കൂളില് നിന്നും എസ്എസ്എല്‍സി കഴിഞ്ഞതായിരുന്നു. ചൈൽഡ് ലൈനിൽ പരാതി സ്‌കൂളില് നടന്ന കൗണ്‍സിലിംഗിൽ പെണ്‍കുട്ടി വീട്ടിനടുത്തുള്ള ബന്ധുവും രണ്ട് മക്കളുടെ പിതാവുമായ ഒരാളുമായി സ്നേഹത്തിലായിരുന്നുവെന്ന് പറഞ്ഞിരുന്നു. ഇയാള് വീട്ടില് വരാറുണ്ടെന്നും പറഞ്ഞിരുന്നു. ഇക്കാര്യം ചൈല്‍ഡ് ലൈനില് പരാതിയായി എത്തി. പരാതിയുടെ അടിസ്ഥാനത്തില് കുട്ടിയുടെ വീട്ടിലെത്തി മൊഴിയെടുക്കാന് ചൈല്‍ഡ് ലൈന് ആറളം പോലീസിന് നിര്‍ദ്ദേശം നല്‍കി. ഇതിന്‍റെ അടിസ്ഥാനത്തില് വെള്ളിയാഴ്ച്ച രാവിലെ വനിതാ പോലീസ് കുട്ടിയുടെ വീട്ടിലെത്തി മൊഴിയെടുത്തു. തന്നെ…\nഈ കുഞ്ഞിനെ കൊല്ലരുത്..! പേടിക്കേണ്ട, ബിനുമാഷുണ്ട്, കോട്ടയത്ത് മരങ്ങൾക്കു കാവലായി…\nകോട്ടയം: ഒരു മരത്തിനു കോടാലി വയ്ക്കുന്നു എന്ന വിവരം കേട്ടാൽ എവിടെയാണെങ്കിലും ഓടിയെത്തും. മരത്തെ കെട്ടിപുണർന്നു നിൽക്കും കോടാലിയുമായി നിൽക്കുന്ന മരംവെട്ടുകാരനോട് കൈകൂപ്പി അപേക്ഷിക്കും ഈ കുഞ്ഞിനെ കൊല്ലരുത്. ഇതിനെ ഞാൻ പ്രാണനെപോലെ നോക്കിക്കൊള്ളാം. ഇതാണ് കെ. ബിനു എന്ന കോട്ടയംകാരുടെ പ്രിയപ്പെട്ട ബിനുമാഷ്. കഴിഞ്ഞ 30 വർഷമായി കോട്ടയത്തെ പരിസ്ഥിതിക്കും മരങ്ങൾക്കും കാവലാളാണു വാഴൂർ സ്വദേശിയായ ഈ പ്രകൃതി സ്നേഹി. റോഡ് വികസനത്തിന്‍റെ ഭാഗമായി കോട്ടയം ശാസ്ത്രി റോഡിലെ മരങ്ങൾ വെട്ടിമാറ്റാൻ തീരുമാനിച്ചപ്പോൾ മഹാപ്രതിരോധം തീർത്തത് ബിനുവായിരുന്നു. റോഡിനിരുവശവുമുള്ള 56 മരവും വെട്ടിമാറ്റാനായിരുന്നു അധികൃതരുടെ തീരുമാനം. അപൂർവമായി മാത്രം കാണുന്ന നാഗലിംഗ മരം വെട്ടാനുള്ള തീരുമാനത്തിനെത്തിരെയാണ് ബിനു പ്രതിഷേധത്തിന്‍റെ പടവാൾ തീർത്തത്. ജില്ലാ ട്രീ കമ്മിറ്റിയംഗം കൂടിയായ ബിനുവിന്‍റെ പ്രതിഷേധത്തിനു മുന്പിൽ പൊതുമരാമത്ത് വകുപ്പിനും ജനപ്രതിനിധികൾക്കും പിൻമാറേണ്ടി വന്നു. 10 മരങ്ങൾ ഒഴിച്ച് 46 മരങ്ങൾ…\nസൗന്ദര്യത്തെ മത്സ്യത്തോട് ഉപമിക്കുമ്പോൾ… റഷ്യയിൽ കണ്ടെത്തിയ പുതിയ മത്സ്യ രൂപം സോഷ്യൽ മീഡിയയിൽ വൈറലാകുന്നു…\nമത്സ്യ കന്യകയെപ്പോലെ സുന്ദരിയാണ്. സൗന്ദര്യത്തെ മത്സ്യത്തോട് ഉപമിക്കുമ്പോൾ, റഷ്യയിൽ കണ്ടെത്തിയ മത്സ്യം രൂപംകൊണ്ട് വ്യത്യസ്തനാകുന്നു. ഒപ്പം സമൂഹ മാധ്യമത്തിൽ വൈറലാവുകയും ചെയ്യുന്നു… റഷ്യയിലെ ഒരു മീന് പിടുത്തക്കാരന് തനിക്ക് ലഭിച്ച മത്സ്യത്തിന്‍റെ രൂപം കണ്ട് ഒന്നമ്പരന്നു. ഇരുവശത്തേക്കും വല്ലാതെ വിരിഞ്ഞ ചെതുമ്പലും പരന്ന വാലും ഉന്തി നില്‍ക്കുന്ന കണ്ണുകളുമാണ് മീനിനുണ്ടായിരുന്നത്. റഷ്യയുടെ വടക്കുപടിഞ്ഞാറായുള്ള മര്‍മാന്‍സ്ക് എന്നയിടത്തെ റോമന് ഫെഡോര്‍റ്റ്സോവ് എന്നയാള്‍ക്കാണ് ഇത്തരത്തിലുള്ള ഒരു മീനിനെ ലഭിച്ചത്. പ്രത്യേകതയുള്ള ജീവജാലങ്ങളെ തിരയാന് ഇഷ്ടപ്പെടുന്ന റോമന് ഇതിന് മുമ്പും ഇത്തരത്തിലുള്ള വിവിധ മത്സ്യങ്ങളെ കണ്ടെത്തിയിട്ടുണ്ട്. ആഴക്കടലില് നിന്നാണ് മിക്കവാറും ഇങ്ങനെയുള്ള മീനുകളെ കാണാന് സാധിക്കുക എന്ന് റോമന് പറയുന്നു. ഇന്‍സ്റ്റഗ്രാമില് റോമന് പങ്കുവച്ച ഈ മീനിന്‍റെ ചിത്രം കാഴ്ചക്കാരെ അമ്പരപ്പിച്ച് വൈറലാവുകയാണ്.


വാസനകള് കാര്യകാരണബന്ധത്താല് സംഘടിതമാണ് (128) - ശ്രേയസ്\nSeptember 6, 2013short link\n10. താസാമനാദിത്വം ചാശിഷോ നിത്യത്വാത്.\nതാസാം ആ വാസനകള്‍ക്ക്, അനാദിത്വം ച അനാദിത്വവും ഉണ്ട്. ആശിഷഃ ജീവിതേച്ഛയുടെ, നിത്യത്വാത് നിത്യത കൊണ്ട്.\nസുഖതൃഷ്ണ നിത്യമാകയാല് വാസനകള് അനാദിയാകുന്നു.\nഎല്ലാ അനുഭവവും സുഖാശിസ്സിനെ തുടര്‍ന്നാണുണ്ടാവുന്നത്. ഓരോ അനുഭവവും പൂര്‍വ്വാനുഭവജന്യമായ വാസനയെ ആശ്രയിച്ചുണ്ടാകുന്നതിനാല് അനുഭവങ്ങള്‍ക്ക് ആദിയില്ല, അതുകൊണ്ട് വാസനകള്‍ക്കും ആദിയില്ല.\n11. ഹേതുഫലാശ്രയാലംബനൈഃ സംഗൃഹീത –\nഹേതുഫലാശ്രയാലംബനൈഃ ഹേതു, ഫലം, ആശ്രയം (ചിത്തം), ആലംബനം (വിഷയം; ശബ്ദാദി) ഇവകൊണ്ടു സംഗൃഹീതത്വാത് സംഗ്രഹിക്കപ്പെട്ടിരിക്കയാല്, ഏഷാം ഇവയുടെ (ഹേതു മുതലായവയുടെ), അഭാവേ അഭാവത്തില്, തദഭാവഃ വാസനകളുടെ അഭാവം ഉണ്ടാകുന്നു.\nഹേതു, ഫലം, ആശ്രയം, വിഷയം ഇവ ചേര്‍ന്ന് അതിനെ ഗ്രഹിച്ചിരിക്കുകയാല് ഇവയുടെ അഭാവത്തിലാണ് അതിന്റെ അഭാവം.\nവാസനകള് കാര്യകാരണബന്ധത്താല് സംഘടിതമാണ്. ഒരു വാസന ഉദ്ബുദ്ധമായാല് ഫലം ജനിപ്പിക്കാതെ അടങ്ങുന്നതല്ല. കൂടാതെ സംസ്‌കാരാശ്രയമായ ചിത്തവുമുണ്ട്. അത് ഈ സംസ്‌കാരങ്ങളെയെല്ലാം സൂക്ഷ്മരൂപേണ സംഗ്രഹിച്ചുവെച്ചിട്ടുള്ള മഹാഭണ്ഡാഗാരമാണ്. ഈ വാസനകളെല്ലാം അനുഭവിച്ചുതീരാതെ ഒടുങ്ങുന്നതല്ല. ഇതിനുംപുറമെ, ഇന്ദ്രിയങ്ങള് ബാഹ്യവിഷയങ്ങളെ ഗ്രഹിക്കുന്ന കാലത്തോളം പുതിയ വാസനകള് ജനിച്ചുകൊണ്ടിരിക്കും. ഈ കാര്യകാരണങ്ങളെയും ആശ്രയത്തെയും ഭോഗ്യവിഷയങ്ങളെയും ഇല്ലായ്മ ചെയ്യാന് സാധിച്ചാല്, അപ്പോള്‍മാത്രമേ വാസനകള് നശിക്കൂ.\n12. അതീതാനാഗതം സ്വരൂപതോ –\nധര്‍മ്മാണാം ധര്‍മ്മങ്ങള്‍ക്ക്, അധ്വഭേദാത് അധ്വ(കാല)ഭേദം ഉള്ളതുകൊണ്ട്, അതീതാനാഗതം അതീതവും അനാഗതവുമായിട്ട്, സ്വരൂപതഃ സ്വരൂപേണ, അസ്തി ധര്‍മ്മം ഉണ്ട്.\nധര്‍മ്മങ്ങള്‍ക്ക് അധ്വഭേദം ഉള്ളതിനാല് കഴിഞ്ഞതും വരാനിരിക്കുന്നതും അവയുടെ സ്വന്തം രൂപത്തില് ഇരിപ്പുണ്ട്.\nഭാവം ഇതാണ്; അസത്തില്‍നിന്ന് ഒരിക്കലും സദ്ഭാവമുണ്ടാവില്ല. ഭൂതവും ഭാവിയും വ്യക്തമല്ലെന്നാലും അവ അവ്യക്തരൂപേണ ഉള്ളവതന്നെ.\n13. തേ വ്യക്തസൂക്ഷ്മാ ഗുണാത്മാനഃ.\nവ്യക്തസൂക്ഷ്മാഃ വ്യക്തങ്ങളും സൂക്ഷ്മങ്ങളുമായ, തേ അവ, ഗുണാത്മാനഃ ഗുണസ്വരൂപങ്ങളാകുന്നു.\nഗുണസ്വരൂപമായിട്ട് അവ വ്യക്തമോ സൂക്ഷ്മമോ ആണ്.\nഗുണങ്ങളെന്നു പറഞ്ഞതു സത്ത്വം, രജസ്സ്, തമസ്സ് എന്ന മൂന്നു പദാര്‍ത്ഥങ്ങളെയാണ്. അവയുടെ വ്യക്തപരിണാമമാണ് ഇന്ദ്രിയഗ്രാഹ്യമായ പ്രപഞ്ചം. ഭൂതവും ഭാവിയും ഈ ഗുണങ്ങളുടെ നാനാവിധമായ കാര്യപരിണാമത്തില്‍നിന്നാണുണ്ടാവുന്നത്.\n14. പരിണാമൈകത്വാദ് വസ്തുതത്ത്വം.\nപരിണാമൈകത്വാദ് പരിണാമത്തിന്റെ ഏകത്വംകൊണ്ട്, വസ്തുതത്ത്വം വസ്തുവിന്റെ തത്ത്വം ഒന്നാണെന്നറിയേണ്ടതാണ്.\nവസ്തുക്കളുടെ ഏകത്വം പരിണാമങ്ങളുടെ ഏകത്വത്തില് നിന്നാണ്.\nപരിണാമങ്ങളുടെ ഏകത്വംകൊണ്ടാണ് വസ്തുക്കള്‍ക്കും ഏകത്വം.\n15. വസ്തുസാമ്യേ ചിത്തഭേദാത്\nവസ്തുസാമ്യേ വസ്തുവിനോട് (വസ്തുവിന്ന്) സാമ്യം ഇരിക്കെ, ചിത്തഭേദാത് ചിത്തത്തിനു ഭേദം ഉള്ളതുകൊണ്ട്. തയോഃ ആ വസ്തുവിന്നും ചിത്തത്തിനും, വിഭക്തഃ വേര്‍തിരിഞ്ഞ, പന്ഥാഃ മാര്‍ഗ്ഗം ആകുന്നു.\nഒരേ വസ്തുവിനെക്കുറിച്ചു വിജ്ഞാനവും വാസനകളും മാറുന്നതിനാല് ചിത്തവും വസ്തുവും ഭിന്നസ്വഭാവങ്ങളാകുന്നു.\nഅതായത്, നമ്മുടെ ചിത്തങ്ങളില്‍നിന്നു ഭിന്നമായി സ്വതന്ത്രമായ ഒരു ദൃശ്യപ്രപഞ്ചമുണ്ടെന്നര്‍ത്ഥം. ഇതു ബൗദ്ധന്മാരുടെ ക്ഷണികവിജ്ഞാനവാദത്തെ ഖണ്ഡിക്കുന്നതാണ്. ഒരു വസ്തുവിനെ പലര് പലതരത്തില് കാണുന്നതിനാല് അത് ഒരു പ്രത്യേകവ്യക്തിയുടെ സങ്കല്പം മാത്രമാകുവാന് വയ്യ.\n(വിജ്ഞാനവാദത്തെ ഖണ്ഡിക്കുന്ന ഒരു സൂത്രംകൂടെ വ്യാസഭാഷ്യത്തില് കാണുന്നുണ്ട്;)\nന ചൈകചിത്തതന്ത്രം വസ്തു തദപ്രമാണകം\nതദാ കിം സ്യാത്.\nവസ്തു ബാഹ്യവസ്തു, ഏകചിത്തതന്ത്രം ന ച ഒരു ചിത്തത്തിന്ന് അധീനമല്ലതന്നെ. (ജ്ഞാനകാലത്തുമാത്രം) വസ്തുവിന്റെ സത്തയെ സ്വീകരിക്കുന്നപക്ഷം. (യദാ = എപ്പോള്) അപ്രമാണകം ജ്ഞാനമാകുന്ന പ്രമാണത്തിനു വിഷയമല്ലയോ, തദാ എന്താകും?\nവസ്തു ഒരു ചിത്തത്തിന്നു വിധേയമല്ലതന്നെ. ആണെങ്കില് (അറിവിന്റെ) പ്രമാണമില്ലാത്തപ്പോള് അത് എന്തായിരിക്കും?)\nചിത്തസ്യ ചിത്തത്തിന്, തദുപരാഗാപേക്ഷിത്വാത് വസ്തു പ്രതിബിംബത്തിന്റെ അപേക്ഷയുള്ളതുകൊണ്ട്, വസ്തു വസ്തു, ജ്ഞാതാജ്ഞാതം ജ്ഞാതവും അജ്ഞാതവും ആകുന്നു.\nവസ്തുക്കള് ചിത്തത്തിനു നിറം കൊടുക്കുന്നതിനെ അപേക്ഷിച്ച് അവ ജ്ഞാതമോ അജ്ഞാതമോ ആകുന്നു.\n[വിവേകാനന്ദ സാഹിത്യ സര്‍വ്വസ്വം II രാജയോഗം. (ഉത്തരാര്‍ദ്ധം) – പാതഞ്ജല യോഗസൂത്രങ്ങള് (കൈവല്യപാദം). പേജ് 382-386]


വാകത്താനം - വിക്കിപീഡിയ\n(Vakathanam എന്ന താളിൽ നിന്നും തിരിച്ചുവിട്ടതു പ്രകാരം)\nഇതേ പേരിലുള്ള പഞ്ചായത്തിന്, ദയവായി വാകത്താനം ഗ്രാമപഞ്ചായത്ത് കാണുക.\nCoordinates: 9°31′08″N 76°34′38″E / 9.5188°N 76.5771°E / 9.5188; 76.5771Coordinates: 9°31′08″N 76°34′38″E / 9.5188°N 76.5771°E / 9.5188; 76.5771\nകോട്ടയം ജില്ലയിൽ ചങ്ങനാശ്ശേരി താലൂക്കിൽ ഉള്ള ഒരു സ്ഥലവും പഞ്ചായത്തുമാണ് വാകത്താനം. ചങ്ങനാശ്ശേരി താലൂക്കിലെ മാടപ്പള്ളി, തോട്ടയ്ക്കാട്, കോട്ടയം താലൂക്കിലെ പുതുപ്പള്ളി എന്നിവ സമീപ പഞ്ചായത്തുകളാണ്. പഞ്ചായത്ത് ഓഫീസ് സ്ഥിതി ചെയ്യുന്ന ഞാലിയാകുഴിയിൽ ആണ് ബസ് സ്റ്റാൻഡും, പ്രമുഖ വ്യാപാര സ്ഥാപനങ്ങളും ഉള്ളത്.മരച്ചീനികൃഷിയ്ക്ക് പേരുകേട്ട സ്ഥലമാണ് വാകത്താനം. ഇപ്പോൾ മറ്റു പ്രദേശങ്ങളിലെപ്പോലെ റബ്ബറും പ്രധാന വിളയായിട്ടുണ്ട്.പ്രസിദ്ധ ഹൈന്ദവ തീർത്ഥാടനകേന്ദ്രമായ തോട്ടയ്ക്കാട് ശ്രീ ശങ്കരനാരായണ സ്വാമി ക്ഷേത്രം4കിലോമീറ്റർ അകലെയാണ്. ഇവിടെയുള്ള വള്ളിക്കാട്ട് ദയറ അറിയപ്പെടുന്ന ഒരു തീർഥാടന കേന്ദ്രമാണ്. പ്രധാന വിദ്യാലയങ്ങൾ ജെറുസലേം മൗണ്ട് ഹയർ സെക്കൻഡറി സ്ക്കൂൾ, എം.ജി.എം. ഹയർ സെക്കൻഡറി സ്ക്കൂൾ എന്നിവയാണ്.\n"https://ml.wikipedia.org/w/index.php?title=വാകത്താനം&oldid=3307507" എന്ന താളിൽനിന്ന് ശേഖരിച്ചത്


കുറ്റ്യാടിയില് റെഡിമെയ്ഡ് ഷോപ്പില് ഗുണ്ടാ ആക്രമണം, മൂന്ന് പേര്‍ക്ക് പരിക്ക് - JOURNALIST\nകുറ്റ്യാടിയില് റെഡിമെയ്ഡ് ഷോപ്പില് ഗുണ്ടാ ആക്രമണം, മൂന്ന് പേര്‍ക്ക് പരിക്ക്\nകുറ്റ്യാടി ടൗണില് വസ്ത്ര വ്യാപാരക്കടയില് ഗുണ്ടാ ആക്രമണം. വയനാട് റോഡിലെ ഡിപ്ലെ എന്ന കടയിലാണ് മാരകായുധങ്ങളുമായി എത്തിയ ആറംഗസംഘം അക്രമം നടത്തിയത്. ജീവനക്കാരന് അടുക്കത്ത് കെ.കെ. മുഹമ്മദ്, സാധനം വാങ്ങാനെത്തിയ നാഫി, നാജി എന്നിവര്‍ക്കാണ് പരിക്കേറ്റത്. ഇവര് ആശുപത്രിയില് ചികിത്സ തേടി.\nമുഖംമൂടി അണിഞ്ഞെത്തിയ സംഘത്തില്‍പെട്ട രണ്ടു പേര് കൊന്നുകളയുമെന്ന ആക്രോശവുമായി ജീവനക്കാരനെയാണ് ആദ്യം ആക്രമിക്കുന്നത്. അക്രമി സംഘത്തിലെ ഒരാള് അരയില് നിന്നെടുത്ത ആയുധം കൊണ്ട് ആഞ്ഞടിക്കുന്നത് കാണാം. കടയില് വസ്ത്രം വാങ്ങാനെത്തിയ രണ്ട് യുവാക്കളെയും മര്‍ദിച്ചു. തന്നെ സാനിറ്റൈസറിന്റെ കുപ്പിയെടുത്ത് എറിഞ്ഞതായി യുവാവ് പറഞ്ഞു.\nഅക്രമങ്ങള് കടയിലെ സി.സി.ടി.വിയില് പതിഞ്ഞിട്ടുണ്ട്. ഗുണ്ടാ സ്‌റ്റൈലില് തന്നെയായിരുന്നു ഇവരുടെ വേഷവിധാനങ്ങള്. സംഘത്തിലൊരാള് മുഖംമൂടി അണിഞ്ഞിരുന്നില്ലെന്നും അയാളെ തനിക്ക് കണ്ടാലറിയാമെന്നും ജീവനക്കാരന് പറഞ്ഞു. താനോ കടയുടമയുമായോ ആര്‍ക്കും പ്രശ്‌നമില്ലെന്നാണ് ഇയാള് പറഞ്ഞത്.\nകുറ്റ്യാടി സി.ഐ ടി. പി. ഫര്‍ഷാദും സംഘവും കടയിലെത്തി പരിശോധന നടത്തി. സംഭവത്തില് വ്യാപാരി വ്യവസായി ഏകോപന സമിതി, വ്യാപാരി വ്യവസായി സമിതി നേതാക്കള് പ്രതിഷേധിച്ചു. കട സന്ദര്‍ശിച്ച നേതാക്കള് കുറ്റവാളികളെ ഉടന് പിടികൂടണമെന്ന് ആവശ്യപ്പെട്ടു. സംഭവത്തില് പ്രതിഷേധിച്ച് വ്യാപാരികള് കുറ്റ്യാടിയില് പ്രകടനം നടത്തി.\nഅന്വേഷണ ഉദ്യോഗസ്ഥരെ വിശ്വാസമില്ല: ഫോണ് ക്രൈംബ്രാഞ്ചിന് നല്‍കില്ലെന്ന് ദിലീപ്\nയുപിയില് ബിജെപി സ്ഥാനാര്‍ത്ഥിയുടെ വാഹനവ്യൂഹത്തിനുനേരെ കല്ലേറ്


| 'പ്രിയ' പ്പെട്ട എഴുത്തുകാരി | Mangalam\nWednesday, May 23, 2018 Last Updated 13 Min 51 Sec ago English Edition\nSunday 18 Jun 2017 01.09 AM\n'പ്രിയ' പ്പെട്ട എഴുത്തുകാരി\nഅനേകം ഭാഷകളും ആയിരക്കണക്കിന് എഴുത്തുകാരുമുള്ള ഇന്ത്യാ മഹാരാജ്യത്തിന് പക്ഷേ, ലോക സാഹിത്യത്തിനു മുന്നില് ഉയര്‍ത്തി കാണിക്കാന് അപൂര്‍വം കൃതികളേ ഇതുവരെയുണ്ടായിട്ടുള്ളൂവെന്നത് ഒരു നിത്യസത്യമാണ്. രാജ്യത്തിന്റെ അതിരുകള് കടന്ന ഇത്തരം മഹത്തായ കൃതികളുടെ പട്ടികയില് പ്രഥമസ്‌ഥാനത്താണ് വായനക്കാര്‍ക്ക് ആമുഖം വേണ്ടാത്ത അരുന്ധതി റോയിയുടെ കൃതി 'ദി ഗോഡ് ഓഫ് സ്‌മോള് തിങ്‌സ്' .\nകേരളീയ ജീവിതം പശ്‌ചാത്തലമാക്കി എഴുതപ്പെട്ട ഈ കൃതി 1997 ലെ ബുക്കര് പ്രൈസ് നേടി വിശ്വസാഹിത്യത്തില് സ്വന്തമായ ഇടം കണ്ടെത്തി. ഈ കൃതി മലയാളത്തില് വായിക്കാന് ആഗ്രഹിച്ച വായനക്കാര്‍ക്ക് മുന്നില് അത് അവതരിപ്പിച്ചത് നമ്മുടെ പ്രിയപ്പെട്ട കഥാകാരി പ്രിയ എ.എസാണ്. 'കുഞ്ഞുകാര്യങ്ങളുടെ ഒടേതമ്പുരാന്' എന്നതാണ് പുസ്‌തകത്തിന്റെ മലയാളീകരിച്ച പേര്. ഈ വിവര്‍ത്തനത്തിനായി പ്രിയ അഞ്ചുവര്‍ഷമാണ് സ്വന്തം ഭാവനയും, സാഹിത്യവും ഇരുട്ടറയില് മൂടിവച്ചത്. അരുന്ധതി റോയിയുടെ ഭാഷയുടെ തനിമ നഷ്‌ടപ്പെടാതെ, വിവര്‍ത്തനത്തില് സ്വന്തം ഭാഷ കടന്നുവരാതെ ഒരു 'ഡബിള് റിസ്‌ക്കാ'ണ് പ്രിയയെ കാത്തിരുന്നത്. ആ വെല്ലുവിളികളെയെല്ലാം വിജയകരമായി അതിജീവിച്ച പ്രിയയെ തേടി 2014 മികച്ച വിവര്‍ത്തനത്തിനുള്ള കേന്ദ്ര സാഹിത്യ അക്കാദമി അവാര്‍ഡും കൈവന്നു.\nകോട്ടയത്തിനു തൊട്ടടുത്ത അയ്‌മനം എന്ന നന്മകള് നിറഞ്ഞ ചെറിയ ഗ്രാമത്തിന്റെയും അതിലൂടെയൊഴുകുന്ന സുന്ദരമായ പുഴയുടെയും അവിടത്തെ എസ്‌ത, റാഹേല്, അമ്മു, വെളുത്ത, സോഫിമോള്...എന്നിങ്ങനെ കുട്ടികളുടെയും അമ്മമാരുടെയും എല്ലാം ജീവിത കഥയാണ് ഇത്. കുഞ്ഞ് കുഞ്ഞ് ആഖ്യാനങ്ങളും, വര്‍ണ്ണനകളും, അനുഭവങ്ങളും നോവലില് ഹൃദയസ്‌പര്‍ശിയായി അരുന്ധതി റോയി അവതരിപ്പിച്ചതിന്റെ ആത്മാവ് ചോരാതെയാണ് പ്രിയ എ.എസ് വിവര്‍ത്തനമെന്ന പുണ്യകര്‍മ്മം പൂര്‍ത്തിയാക്കിയിരിക്കുന്നത്. ലോകം കൊണ്ടാടിയ ഈ നോവല് മലയാളത്തിലായപ്പോഴും അതിന്റെ മഹിമ കാത്തുവെന്നത് വിവര്‍ത്തകയുടെ കഠിനദ്ധ്വാനത്തിന് തെളിവാണ്. സാധാരണ വിവര്‍ത്തനങ്ങളില് കാണുന്ന പഴകി മുഷിഞ്ഞ വാക്കുകളോ, കൃത്രിമം കലര്‍ന്ന സംഭാഷണങ്ങളോ നോവലില് കാണാന് കഴിയില്ലെന്നത് കൃതിയുടെ മാറ്റുക്കൂട്ടുന്നു. ഭാഷപരമായ പുതുമ നിലനിര്‍ത്താനും, പുതിയൊരു വായനാനുഭവം സമ്മാനിക്കാനും വിവര്‍ത്തനത്തിലൂടെ സാധിച്ചുവെന്നതാണ് ' കുഞ്ഞുകുഞ്ഞു കാര്യങ്ങളുടെ ഒടേ തമ്പുരാനെ' വിവര്‍ത്തനശാഖയിലെ കനപ്പെട്ട കൃതിയാക്കുന്നത്.'കുഞ്ഞു കാര്യങ്ങളുടെ ഒടേതമ്പുരാ'ന്റെ രചനാരഹസ്യങ്ങളെക്കുറിച്ച് പ്രിയ സംസാരിക്കുന്നു.\n'ഗോഡ് ഓഫ് സ്‌മോള് തിങ്‌സ്'വിവര്‍ത്തനം ചെയ്ാനുണ്ടായയ\nഗോഡ് ഓഫ് സ്‌മോള് തിങ്‌സ് വായിച്ചപ്പോഴേ ഒരു അറ്റാച്ച്‌മെന്റ് തോന്നിയിരുന്നു. ഇതുവരെ അന്യഭാഷയിലിറങ്ങിയ പുസ്‌തകങ്ങളോടൊന്നും ഇത്രയ്‌ക്ക് അടുപ്പം തോന്നിയിട്ടില്ല. ആ സമയത്താണ് ഇന്ത്യ ടുഡേയില് പുസ്‌തകത്തിന്റെ ആദ്യ രണ്ട് അധ്യായങ്ങള് സക്കറിയ വിവര്‍ത്തനം ചെയ്‌തത് പ്രസിദ്ധീകരിച്ചുവന്നത്. അപ്പോള് മലയാളം വിവര്‍ത്തനം അദ്ദേഹം ചെയ്യുമെന്നാണു ഞാന് കരുതിയത്. പിന്നെ അതേക്കുറിച്ചൊന്നും കേട്ടില്ല. അങ്ങനെയാണു ഞാന് ഡിസി ബുക്‌സുമായി വിവര്‍ത്തനം ചെയ്യാനുള്ള എന്റെ താല്‍പര്യം അറിയിക്കുന്നത്. പിന്നെയും നാളുകള് കടന്നുപോയി. അവര് പരീക്ഷണാടിസ്‌ഥാനത്തില് നോവലിന്റെ കുറച്ച് ചാപ്‌റ്ററുകള് വിവര്‍ത്തനം ചെയ്‌ത് അയയ്‌ക്കാന് പറഞ്ഞു. അവസാന മൂന്ന് അധ്യായമാണ് വിവര്‍ത്തനം ചെയ്യാന് തെരഞ്ഞെടുത്തത്. നോവലിലെ ലൗ മേക്കിങ് രംഗങ്ങളുള്ള 'വള്‍ഗര് എലമെന്റുകള്' ഉണ്ടെന്നതില് അരുന്ധതി ഏറെ വിമര്‍ശനങ്ങള് കേട്ട അധ്യായങ്ങളായിരുന്നു അത്. ആ അധ്യായങ്ങള് ഭംഗിചോരാതെ നിര്‍വഹിക്കാനായിരുന്നു എന്റെ കഠിനശ്രമം.\nആ അധ്യായങ്ങള് അരുന്ധതി റോയിയെ കാട്ടാനാണെന്നു ഡിസി ബുക്‌സില്‍നിന്ന് അറിയിച്ചിരുന്നു. അപ്പോഴേക്കും ഞാന് എം.ജി യൂണിവേഴ്‌സിറ്റിയില്‍നിന്നും മ്യൂച്ചല് ട്രാന്‍സ്‌ഫര് വാങ്ങി കുസാറ്റിലേക്കു പോന്നിരുന്നു. പിന്നീട് വിവരങ്ങളൊന്നുമുണ്ടായില്ല. അരുന്ധതിക്ക് എന്റെ വിവര്‍ത്തനം ഇഷ്‌ടപ്പെട്ടുകാണില്ലെന്നും അതിനാലാകാം അറിയിപ്പുകളൊന്നും ലഭിക്കാതിരുന്നതെന്നുമാണ് കരുതിയത്. മാസങ്ങള് കടന്നുപോയി. ഞാനിതെല്ലാം മറന്നുതുടങ്ങിയിരുന്നു. അപ്പോഴാണ് രവി ഡിസിയുടെ വിളിയെത്തിയത്.\nവിവര്‍ത്തനം മുന്നോട്ടുകൊണ്ടുപോകാനും പറഞ്ഞു. അത്രനാളും എനിക്ക് എഴുതാന് ഒരുപാട് സമയമുണ്ടായിരുന്നെങ്കിലും മകന് ജനിച്ചതോടെ അവനെ നോക്കലും മറ്റുമായി ഞാന് തിരക്കിലായിരുന്നു. ജോലി, മകനെ നോക്കല്, എഴുത്ത് എന്നെ സദാ അലട്ടുന്ന രോഗങ്ങള് എന്നിവയുടെ നടുക്കടലിലായിരുന്നു ഞാന്. വിചാരിച്ചതിനേക്കാള് ബുദ്ധിമുട്ടേറിയതായിരുന്നു പുസ്‌തകത്തെ മലയാളത്തിലാക്കലെന്ന് മുന്നോട്ടുള്ള പ്രയാണത്തില് എനിക്ക് മനസിലായി. അരുന്ധതിയുടെ വാക്കുകള്‍ക്ക് ഒപ്പമെത്താന് ഞാന് ബുദ്ധിമുട്ടി. അവരുടെ എഴുത്തിലെ തനിമ മലയാളത്തില് നിലനിര്‍ത്താനായിരുന്നു എന്റ കഠിനശ്രമം.\nആ ശ്രമങ്ങള് വിജയിച്ചതിന്റെ ത്രില്ല് പുസ്‌തകമിറങ്ങിയപ്പോള് തുടങ്ങി അനുഭവിക്കുന്നതാണ്. കേന്ദ്ര സാഹിത്യ അക്കാദമി അവാര്‍ഡ് കിട്ടിയതോടെ അത് ഇരട്ടിയായെന്നു മാത്രം.\nവിവര്‍ത്തനം ചെയ്‌ത സമയങ്ങളിലെ അനുഭവം എന്തായിരുന്നു?\nവിവര്‍ത്തനം ചെയ്‌ത സമയങ്ങളില് പലപ്പോഴും പേടി തോന്നിയിട്ടുണ്ട്. ഇതൊടുക്കമെന്തായിത്തീരുമെന്നോര്‍ത്ത്. എന്തൊരു ഭാരം എന്നു തളര്‍ന്നിട്ടുണ്ട്. പലതവണ. പക്ഷേ, വേണ്ടെന്നു വയ്‌ക്കാം എന്നു തോന്നിയിട്ടില്ല ഒരിക്കലും. അതൊരു വാശിയായിരുന്നു. പല തരത്തില്‍പ്പെട്ടവര് തന്ന വാശി. രണ്ടു തരത്തില് വാശി പിടിപ്പിച്ചവരെക്കുറിച്ചു മാത്രം പറയാം. തര്‍ജ്‌ജമയ്‌ക്കു വഴങ്ങാത്ത പുസ്‌തകം എന്നു പറഞ്ഞ് നിരുത്സാഹപ്പെടുത്തിയവര്, അവരെ എനിക്കു മനസിലാകും. പക്ഷേ, 'അയേ്േ, ആ വൃത്തികെട്ട പുസ്‌തകമേ കണ്ടൊള്ളോ തര്‍ജ്‌ജമ ചെയ്യാന്' എന്നു രോഷാകുലരായി എന്റെ വിയര്‍ത്തൊലിക്കലിനെ നേരിട്ടവര്, അവരെ എനിക്കു തീരെയും മനസിലാകില്ല. അവരുടെ സദാചാരസംഹിതകളും എനിക്കു മനസിലാവില്ല.\nഎനിക്കിതു സങ്കടങ്ങളുടെ പുസ്‌തകമാണ്. സങ്കടങ്ങളുടെ ഈ പുസ്‌തകം പലയാളിക്കു മനസിലാക്കിക്കൊടുത്തേ പറ്റൂ എന്ന എന്റെ വാശിയാണ് എന്നെക്കൊണ്ടീ കല്ല് ഉരുട്ടിച്ചത്. എല്ലാവരുമുണ്ടായിട്ടും എല്ലാമുണ്ടായിട്ടും ഒറ്റയ്‌ക്കാവുന്നവരുടെ ആഴംകാണാം സങ്കടങ്ങളുടെ ഈ പുസ്‌തകത്തില്. എന്നെ സംബന്ധിച്ചിടത്തോളം ഇതിന്റെ ഓരോ അടരിലും സങ്കടമാണ്. പരിസ്‌ഥിതി, സമൂഹം, പാര്‍ട്ടി, വിപ്ലവം, മതം, ജാതി അതെല്ലാം ഇതിലെ സങ്കടങ്ങളിലെ ഓരോരോ ചേരുവകള് മാത്രമാണ്.\nഞാനായിരുന്നു എന്റെ അമ്മയുടെ സ്‌ഥാനത്തെങ്കില്, ഞാനെന്തായിത്തീരുമായിരുന്നോ അതാണ് ഈ നോവലിലെ അമ്മു എന്ന് എവിടെയോ അരുന്ധതി പറഞ്ഞിരുന്നു .\nശരീരത്തെ കുഞ്ഞുങ്ങളെക്കൊണ്ടു മൂടിവയ്‌പ്പിക്കുന്ന നമ്മള്. ശരീരവും സങ്കടവും ചേര്‍ന്ന് ചിലപ്പോഴൊക്കെ പ്രണയവും രതിയുമായി മാറുന്ന വായന മലയാളിക്കിപ്പോഴും അസാധ്യം. അമ്മുവിന്റെ രതി മലയാളിക്ക് ദഹിക്കാത്തത് അതുകൊണ്ടാണ്. അതാവാം ഇതിനെ ചീത്തപുസ്‌തകമാക്കുന്ന ഒന്നാം കാര്യം.\nഎസ്‌തയുടെയും റാഹേലിന്റെയും ഒരുമിക്കല്, ഇതാവാം ഇതിനെ ചീത്തപുസ്‌തകമാക്കുന്ന രണ്ടാം കാര്യം.\nമലയാളിയെക്കൊണ്ട് ഈ പുസ്‌തകം ഇഷ്‌ടപ്പെടുത്തുക എന്ന സാഹസനത്തിന് ഒരുങ്ങിയതില് നിന്ന് പിന്‍മാറാതിരുന്നതിനു കാരണങ്ങളിതൊക്കെയാണ്.\nപക്ഷേ, ചില ഭാഗങ്ങള് വിവര്‍ത്തനം ചെയ്യുമ്പോള്, അവ എന്റെ കണ്ണീരുപ്പുവീണ് നനഞ്ഞിട്ടുണ്ട്. മദ്രാസ് മെയില് എസ്‌തയെ കൊണ്ടുപോകുമ്പോള്, അമ്മു മരിക്കുമ്പോള്, അമ്മു ചാരമാകുമ്പോള്, കര്‍ണന് കരയുമ്പോള് ഒക്കെ ഞാന് ഒച്ചയില്ലാതെ കരയുകയായിരുന്നു. എസ്‌തയും റാഹേലും എന്നെ എപ്പോഴൊക്കെയോ അമ്മുവാക്കി.\nമകന്റെ ഇടപെടലുകള് കുഞ്ഞുകാര്യങ്ങളുടെ ഒടേതമ്പുരാന്റെ രചനാവേളകളില് വളരെ വലുതായിരുന്നുവെന്ന് കേട്ടിട്ടുണ്ട്?.\nശരിയാണ്. കര്‍മ്മംകൊണ്ടും വാക്കുകൊണ്ടും നോക്കുകൊണ്ടും എന്റയീ കല്ലുരുട്ടലിന് തുണ നിന്ന ഒരാളേയുള്ളു. സോഫിമോള് മരിച്ചതറിഞ്ഞ് വിറയ്‌ക്കുന്ന താടിയോടെ എന്റെ നെഞ്ചിലേക്ക് മുഖം പൂഴ്‌ത്തി, പിന്നെ തേങ്ങിക്കരച്ചിലായ എന്റെ കുഞ്ഞുമകന്. അവരുടെ തുപ്പല്‍ക്കുമിള ലോകം, തോണിചുമക്കല് അതൊക്കെ പറഞ്ഞ് ഞാനവനെ രസിപ്പിച്ചിട്ടുണ്ടെങ്കിലും അവനായുള്ള എന്റെ സമയത്തിന്റെ ഒരുപാടു ഭാഗം ഈ വിവര്‍ത്തനത്താളുകള് ക്രൂരമായി അപഹരിച്ചിട്ടുണ്ട്.\nഎന്റെ കല്ലുരുട്ടലിനിടയ്‌ക്ക് ഒരുപാടു ചീളുകള് ആ കുഞ്ഞുദേഹത്ത് വീണിട്ടുണ്ട്. അവന് പറയുന്നത്, സോഫിമോള് മരിച്ചിട്ടില്ല, അരുന്ധതിയമ്മ അങ്ങനൊക്കെ കഥയിലെഴുതിയെന്നേയുള്ളൂ, സോഫിമോളിപ്പോ ഒരു വലിയ വക്കീലാണ് ദൂരെ ഒരിടത്ത് എന്നാണ്. എസ്‌തയും റാഹേലും കണ്ടുപിടിച്ചതുപോലെ ഒരു ഉറുമ്പന്‍കഥ! അവന് എനിക്ക് എസ്‌തയുടെയും റാഹേലിന്റെയും പടം വരച്ചു തന്നു. വിവര്‍ത്തന ലോകത്തുനിന്ന് ഞാന് മാറിപ്പോകുമ്പോള്, വെളുത്ത ഇക്കിളിയിട്ട കഥ പറയമ്മേ, എസ്‌ത കൊച്ചിമറിയയെ കളിയാക്കി കിടക്കേലേക്കു വീഴണത് പറയമ്മേ എന്നെല്ലാം പറഞ്ഞ് വീണ്ടുമീ പുസ്‌തകത്തിലേക്കു പിടിച്ചിട്ടു.\nഐ. ഷണ്‍മുഖദാസിന്റെ പിന്തുണയെ കുറിച്ച്?\n'അച്‌ഛന്' എന്ന എന്റെ കഥ ഷോര്‍ട്ട് ഫിലിം ആക്കാന് സഞ്‌ജു എന്ന ചെറുപ്പക്കാരനില് നിന്നുമാണ് ഗോഡ് ഓഫ് സ്‌മോള് തിങ്‌സ് നെഞ്ചേറ്റിയ മറ്റൊരാള് കൂടി ഭൂമി മലയാളത്തിലുണ്ടെന്ന് ഞാന് തിരിച്ചറിയുന്നത്. മറ്റാരുമല്ല ഐ.ഷണ്‍മുഖദാസ് ആയിരുന്നു അത്. ദൈവം പറഞ്ഞുവിട്ട ദൂതനെപ്പോലെയായിരുന്നു അദ്ദേഹത്തിന്റെ വരവ്. നോവലിലെ സംശയങ്ങള്‍ക്ക് അദ്ദേഹം പരിഹാരങ്ങള് നിര്‍ദേശിച്ചു. പുസ്‌തകം തിരുത്തിയും മിനുക്കിയും തിളക്കം വയ്‌പ്പിക്കാന് സഹായിച്ചു. അദ്ദേഹത്തോട് നന്ദി പറയാന് തക്ക ഒരു വാക്കും എന്റെയീ കൊച്ചു മലയാളത്തിലില്ല.\nഅരുന്ധതി റോയിയുമായി കൂടികാഴ്‌ചകളെല്ലാം നടത്തിയിരുന്നില്ലെ?.\nനടത്തിയിരുന്നു. കോട്ടയത്ത് ഡിസി ബുക്‌സില് അരുന്ധതി റോയി വരുമ്പോള് കൂടിക്കാഴ്‌ചകള്‍ക്കായി ഞാനും പോകും. അരുദ്ധതി റോയിയെ എഴുതിയത് ഞാന് വായിച്ചുകേള്‍പ്പിക്കും. അവര്‍ക്ക് മലയാളം വായിക്കാന് അറിയാം. വായിച്ചു കേള്‍പ്പിച്ചുകഴിഞ്ഞാല് ഉദ്ദേശിച്ചത് ഇതല്ലെന്നു പറയാനുമറിയാം. കോട്ടയത്ത് മൂന്നുതവണ അവരുമായി കൂടിക്കാഴ്‌ച നടത്തി. ഒറിജിനല് എഴുതിയ എഴുത്തുകാരിക്കൊപ്പമിരുന്ന് വിവര്‍ത്തനം ചെയ്യാന് അവസരമുണ്ടായതും അപൂര്‍വതയാകാം. മറ്റാര്‍ക്കും കിട്ടാത്ത നേട്ടം.\nഅവാര്‍ഡ് കിട്ടിയപ്പോള് അരുന്ധതി റോയി വിളിച്ചിരുന്നു. അഭിനന്ദനങ്ങള് അറിയിച്ചു. അടുത്ത വര്‍ക്കിന്റെ വിവര്‍ത്തനം ചെയ്യണമെന്നും സൂചിപ്പിച്ചു. അതെല്ലാം എനിക്കു കിട്ടിയ അംഗീകാരമാണ്. അവാര്‍ഡ് വിവരമറിഞ്ഞ് ഫോണ് വിളിച്ച പലരും ചോദിച്ചു വിവര്‍ത്തനത്തിനുള്ള ഈ അവാര്‍ഡ് എന്തേ നേരത്തെ കിട്ടാതിരുന്നതെന്ന്. പക്ഷേ അവാര്‍ഡിനേക്കാള് വലുതായി ഈ പുസ്‌തകം ചെയ്‌ത് കുളമാക്കിയില്ലല്ലോ എന്ന് ആരും പറയാതിരുന്നതിലുള്ള അഭിമാനമാണ് എനിക്കുള്ളത്.\nഞാന് വര്‍ക്ക് ഏറ്റെടുത്തതില് അച്‌ഛനും അമ്മയ്‌ക്കും ആധിയായിരുന്നു. ഈ ഭാരം ഞാനെടുത്താല് പൊങ്ങുമോയെന്ന സംശയമായിരുന്നു അവര്‍ക്ക്. ഇപ്പോള് അതിനെല്ലാമുള്ള അംഗീകാരമായി. പലപ്പോഴും ഞാനിതു നോവലായി വായിക്കുകയല്ല, സിനിമയായി കാണുകയാണു ചെയ്‌തത്. അപ്പോഴൊക്കെ എനിക്കെന്റെ മലയാളം പോരാ എന്നുതന്നെ തോന്നി.\nപിന്നെ സംഭാഷണങ്ങളില് വരുത്തിയിട്ടുള്ള കോട്ടയം മലയാളം അത് എന്റെ ഒരു കുസൃതിയാണ്. രവി ഡിസിയും അരുന്ധതിയും തനി കോട്ടയം ക്രിസ്‌ത്യന് മലയാളത്തില് സംസാരിക്കുന്നതു കേട്ടിരുന്നപ്പോള് മനസില് കയറിപ്പറ്റിയ ഒരു കുസൃതി.'വിത് ലവ് ആന്റ് ഹോപ്പിങ് ഫോര് എ ബ്യൂട്ടിഫുള് ട്രാന്‍സലേഷന്' എന്ന് അരുന്ധതി പുസ്‌തകത്തില് ഒപ്പിട്ടുതന്നു. എല്ലാത്തിലും അഭിമാനമുണ്ട്.\nവിവര്‍ത്തനത്തിന് പിന്നെയും ഓഫറുകള് വന്നുവോ?\nവന്നു. പക്ഷേ പ്രതിഫലം കിട്ടുമെന്ന പ്രതീക്ഷയില് വിവര്‍ത്തനം ചെയ്യാന് താല്‌പര്യമില്ല. എനിക്ക് ആദ്യം കൃതി ഇഷ്‌ടപ്പെടണം. അതിന്റെ ആത്മാവിലേക്ക് ഇറങ്ങി ചെല്ലാന് കഴിയണം. എന്നാല് വിവര്‍ത്തനത്തിനായി ഞാന് മുതിരു.


സെന്‍ഫോണ് മാക്‌സ് പ്രോ ഇന്ത്യൻ വിപണിയിൽ; വിൽപ്പന ഫ്ലിപ്കാർട്ട് വഴി മാത്രം - Live Newage\nന്യൂഏജ് ന്യൂസ് അസൂസ് സെന്‍ഫോണ് മാക്‌സ് പ്രോ (എം വണ്) ഇന്ത്യയില് അവതരിപ്പിച്ചു. അണ്‍ബീറ്റബിള് പെര്‍ഫോമര് എന്ന വിളിപ്പേരിലാണ് സെന്‍ഫോണ് മാക്‌സ് പ്രോയെ അസൂസ് അവതരിപ്പിക്കുന്നത്. ഫ്ലിപ്കാർട്ട് വഴി വിതരണത്തിനെത്തുന്ന ഫോണിന്റെ വില 10,999 രൂപയില് ആരംഭിക്കുന്നു. റാമിന്റേയും സ്‌റ്റോറേജിന്റേയും അടിസ്ഥാനത്തില് മൂന്ന് വേരിയന്റുകളാണ് സെന്‍ഫോണ് മാക്‌സ് പ്രോയ്ക്കുള്ളത്. റെഡ്മി നോട്ട്5പ്രോയില് ഉപയോഗിച്ചിട്ടുള്ള സ്‌നാപ്ഡ്രാഗണ് 636 പ്രൊസസറില് പ്രവര്‍ത്തിക്കുന്ന ഫോണില് 5000 mAh ബാറ്ററിയാണുള്ളത്. ആന്‍ഡ്രോയിഡ് ഓറിയോയില് പുറത്തിറക്കുന്ന കമ്പനിയുടെ ആദ്യ സ്മാര്‍ട്‌ഫോണ് ആണ് സെന്‍ഫോണ് മാക്‌സ് (പ്രോ എംവണ്). മെറ്റല് ബോഡി ഡിസൈനിലുള്ള ഫോണിന് 180 ഗ്രാം ഭാരമാണുള്ളത്. 18:9 അനുപാതത്തിലുള്ള 5.99 ഫുള് എച്ച്ഡി പ്ലസ് ഡിസ്‌പ്ലേയാണ് സെന്‍ഫോണ് മാക്‌സ് പ്രോയ്ക്ക്. ഫോണിലെ മൂന്ന് ജിബി, നാല് ജിബി റാം വാരിയന്റുകളില് 13 മെഗാപിക്‌സലിന്റേതാണ് റെയര്‍ക്യാമറ. അതേസമയം ആറ് ജിബി റാം വാരിയന്റില് 16 മെഗാപിക്‌സലിന്റേതാണ് റെയര് ക്യാമറ. പിന്‍ഭാഗത്ത് ഇടത് വശത്തായി കുത്തനെയാണ് ക്യാമറയും ഫ്‌ലാഷ് ലൈറ്റും സ്ഥാപിച്ചിട്ടുള്ളത്. അഞ്ച് മെഗാപിക്‌സല് സെന്‍സറുള്ള സെല്‍ഫി ക്യാമറയ്ക്കും ഫ്‌ലാഷ് ലൈറ്റ് ഉണ്ടാവും. സെന്‍ഫോണ് മാക്‌സ് പ്രോ (എംവണ്)ന്റെ മൂന്ന് ജിബി റാം 32 ജിബി പതിപ്പിന് 10,999 രൂപയാണ് വില, നാല് ജിബി റാം 64 ജിബി പതിപ്പിന് 12,999 രൂപയും, ആറ് ജിബി റാം 64 ജിബി സ്‌റ്റേറേജ് പതിപ്പിന് 14,999 രൂപയുമാണ് വില. 5000mAh ബാറ്ററി ശേഷിയുള്ള ഫോണില് 199 മണിക്കൂര് മ്യൂസിക് പ്ലേ ബാക്ക്, 25.3 മണിക്കൂര് വീഡിയോ പ്ലേ ബാക്ക്, 28 മണിക്കൂര് വൈഫൈ ബ്രൗസിങ്, 42 മണിക്കൂര് 3ജി ടോക്ക് ടൈം എന്നിവ ലഭിക്കുമെന്ന് കമ്പനി അവകാശപ്പെടുന്നു. റെഡ്മി നോട്ട്5പ്രോയാണ് സെന്‍ഫോണ് മാക്‌സ് പ്രോയുടെ വിപണിയിലെ പ്രധാന എതിരാളി. അതുകൊണ്ടുതന്നെ റെഡ്മി നോട്ട്5പ്രോയുമായി താരതമ്യം ചെയ്താണ് സെന്‍ഫോണ് മാക്‌സ് പ്രോയുടെ മേന്മകള് കമ്പനി അധികൃതര് അവതരിപ്പിച്ചത്. സെന്‍ഫോണ് മാക്‌സ് പ്രോയുടെ അതിവേഗ ബാറ്ററി ചാര്‍ജിങ് സൗകര്യം റെഡ്മി നോട്ട്5പ്രോയേക്കാള് മികച്ചതാണെന്ന് കമ്പനി അവകാശപ്പെടുന്നു. റെഡ്മി നോട്ട്5പ്രോയില് ഹൈബ്രിഡ് സ്ലോട്ടാണുള്ളത്. അതായത് രണ്ട് സിംകാര്‍ഡുകള് ഉപയോഗിക്കുബോള് മെമ്മറി കാര്‍ഡ് ഇടാന് കഴിയില്ല. മെമ്മറികാര്‍ഡ് ഉപയോഗിക്കണമെങ്കില് ഒരു സിംകാര്‍ഡ് ഒഴിവാക്കേണ്ടി വരും. എന്നാല് സെന്‍ഫോണ് മാക്‌സ് പ്രോയില് ട്രിപ്പിള് സ്ലോട്ട് സിംകാര്‍ഡ് ആണുള്ളത്. രണ്ട് സിംകാര്‍ഡുകളും, മൈക്രോ എസ്ഡി കാര്‍ഡും ഒരേ സമയം ഉപയോഗിക്കാന് ഈ ഫോണില് സാധിക്കും. മാത്രവുമല്ല 128 ജിബി വരെയുള്ള എസ്ഡി കാര്‍ഡ് സൗകര്യം ഉപയോഗിക്കാനുള്ള സൗകര്യമാണ് റെഡ്മി നോട്ട്5പ്രോയിലുള്ളത്. എന്നാല് രണ്ട് ടിബി വരെയുള്ള എക്‌സ്‌റ്റേണല് മെമ്മറി കാര്‍ഡുകള് ഉപയോഗിക്കാന് സെന്‍ഫോണ് മാക്‌സ് പ്രോയില് സാധിക്കും. സെന്‍ഫോണ് ഉപയോക്താക്കള്‍ക്ക് വോഡഫോണ് 3200 രൂപ വരെയുള്ള ഓഫറുകള് നല്‍കുന്നുണ്ട്. പ്രീപെയ്ഡ് ഉപയോക്താക്കള് 199 രൂപയ്‌ക്കോ അതിന് മുകളിലോ റീച്ചാര്‍ജ് ചെയ്താല് പ്രതിമാസം 10 ജിബി ഡാറ്റ വീതം ഒരു വര്‍ഷം ലഭിക്കും. പോസ്റ്റ് പെയ്ഡ് ഉപയോക്താക്കള്‍ക്ക് 399 രൂപയ്ക്ക് മുകളിലുള്ള പ്ലാനുകള്‍ക്കൊപ്പം ഒരു വര്‍ഷത്തേക്ക് 10 ജിബി ഡാറ്റ പ്രതിമാസം ലഭിക്കും. ഒപ്പം 499 രൂപയ്ക്കും അതിന് മുകളിലുമുള്ള റെഡ് പോസ്റ്റ് പെയ്ഡ് ഉപയോക്താക്കള്‍ക്ക് പ്രതിമാസം 10 ജിബി ഡാറ്റയ്‌ക്കൊപ്പം രണ്ട് വര്‍ഷത്തെ ഡിവൈസ് സെക്യൂരിറ്റി ഇന്‍ഷുറന്‍സ് പ്ലാനും ലഭിക്കും. മെയ് മൂന്നാം തീയ്യതി മുതല് ഫോണ് ഫ്ലിപ്കാർട്ടില് നിന്നും വാങ്ങാവുന്നതാണ്.


നിര്‍ണായക യോഗം ചേരാന് പോകുന്നു; രാജ്യത്ത് വിലക്കയറ്റം ഉണ്ടായേക്കാമെന്ന് സാമ്പത്തിക വിദഗ്ധര് | 38th gst council on Wednesday\nനിര്‍ണായക യോഗം ചേരാന് പോകുന്നു; രാജ്യത്ത് വിലക്കയറ്റം ഉണ്ടായേക്കാമെന്ന് സാമ്പത്തിക വിദഗ്ധര്\nNew Delhi, First Published 17, Dec 2019, 5:52 PM\nഉപഭോക്താക്കളും വ്യവസായവും ദുരിതപൂര്‍ണായ ഒരു കാലഘട്ടത്തിലൂടെ കടന്നുപോകുന്നുവെന്നാണ് പശ്ചിമ ബംഗാള് അഭിപ്രായപ്പെട്ടത്.\nദില്ലി: നിര്‍ണായക ജിഎസ്ടി കൗണ്‍സില് ബുധനാഴ്ച യോഗം ചേരും. നാളത്തെ ജിഎസ്ടി കൗൺസിൽ യോഗത്തില് വരുമാനം വർദ്ധിപ്പിക്കുന്നതിനുള്ള നികുതി ഘടന അവലോകനം ചെയ്യും. പ്രതീക്ഷിച്ചതിലും താഴെയുള്ള ജിഎസ്ടി വരുമാനം സംസ്ഥാനങ്ങൾക്ക് നൽകുന്ന നഷ്ടപരിഹാരം വൈകുന്നതിന് കാരണമായിരുന്നു. ഈ സാഹചര്യത്തിലാണ് നികുതി ഉയര്‍ത്തി വരുമാന വര്‍ധനവിനെക്കുറിച്ച് കൗണ്‍സില് ആലോചിക്കുന്നത്.\nസമ്പദ്‌വ്യവസ്ഥയുടെ മാന്ദ്യത്തിനിടയിൽ സെസ് നിരക്കുകളെയോ നിരക്ക് കാലിബ്രേഷനെയോ ഉയർത്തുന്നതിനെ പശ്ചിമ ബംഗാള് എതിർത്തു. ഉപഭോക്താക്കളും വ്യവസായവും ദുരിതപൂര്‍ണായ ഒരു കാലഘട്ടത്തിലൂടെ കടന്നുപോകുന്നുവെന്നാണ് പശ്ചിമ ബംഗാള് അഭിപ്രായപ്പെട്ടത്. നികുതി നിരക്കുകള് ഉയര്‍ത്തിയാല് വിലക്കയറ്റം ഉണ്ടായേക്കാമെന്നാണ് സാമ്പത്തിക വിദഗ്ധര് അഭിപ്രായപ്പെടുന്നത്.\nവരുമാനക്കുറവ് വളരെ വലുതായിക്കൊണ്ടിരിക്കുമ്പോൾ, ജിഎസ്ടി നിരക്കും സെസും ഉയര്‍ത്തി ഈ വിടവ് നികത്തുന്നതിനുള്ള നിർദ്ദേശങ്ങൾ നാളെ കൗണ്‍സിലിന്‍റെ മുന്‍പാകെ വയ്ക്കും. നേരത്തെ സെപ്റ്റംബറിൽ നടന്ന 37-ാമത് യോഗത്തിൽ ജിഎസ്ടി കൗൺസിൽ കഫീൻ പാനീയങ്ങൾക്ക് ബാധകമായ നികുതി നിരക്ക് 40 ശതമാനമായി വര്‍ധിപ്പിച്ചിരുന്നു.\nധനമന്ത്രി നിർമ്മല സീതാരാമന്റെ അധ്യക്ഷതയിലാണ് ജിഎസ്ടി കൗൺസിൽ യോഗം ചേരുന്നത്. പരോക്ഷനികുതി ഭരണകൂടത്തിന്റെ തീരുമാനമെടുക്കുന്ന കൗണ്‍സിലിന്‍റെ 38-ാമത് യോഗമാണിത്. ജിഎസ്ടി അല്ലെങ്കിൽ ചരക്ക് സേവന നികുതി 2017 ജൂലൈയിൽ പുറത്തിറങ്ങിയതുമുതൽ, നികുതി നിരക്കും അന്തിമകാലാവധി സമർപ്പിക്കുന്നതും ഉൾപ്പെടെ ജിഎസ്ടി നിയമത്തിൽ കൗൺസിൽ നിരവധി മാറ്റങ്ങൾ വരുത്തി. ജിഎസ്ടി പിരിവ് കുറയുന്നതുമൂലം ധനക്കമ്മി വർദ്ധിക്കുന്നതായി സർക്കാർ ഉറ്റുനോക്കുന്ന സമയത്താണ് ജിഎസ്ടി കൗൺസിലിന്റെ 38 മത് യോഗം ചേരുന്നത്.\nLast Updated 17, Dec 2019, 5:52 PM\ngst council on Wednesday\ngst council on Wednesday December 18 th


ലാവ്‍ലിൻ കേസ് സുപ്രീംകോടതി വീണ്ടും മാറ്റിവെച്ചു; കേസ് മാറ്റുന്നത് ഇരുപത്തൊന്നാം തവണ | 4PM News\nന്യൂഡൽഹി: ലാവ്‍ലിൻ കേസ് പരിഗണിക്കുന്നത് സുപ്രീം കോടതി ഏപ്രില് ആറിലേക്ക് മാറ്റിവെച്ചു. കേസ് അടുത്താഴ്ചയിലേക്ക് മാറ്റണമെന്ന സിബിഐ ആവശ്യം പരിഗണിച്ചാണ് സുപ്രീം കോടതി കേസ് മാറ്റിയത്. കേസ് സുപ്രീം കോടതിക്ക് മുന്നിൽ എത്തിയ ശേഷം ഇരുപതിലധികം തവണ പരിഗണിച്ചെങ്കിലും വാദം കേൾക്കാതെ മാറ്റിവയ്ക്കുകയായിരുന്നു.\nകതിരൂർ മനോജ് വധക്കേസിലെ 15 പ്രതികൾക്ക് ജാമ്യം


ഇളവുകള് തുണയായി, നേട്ടമുണ്ടാക്കി സൂചികകള്\n|1 Oct 2020 12:37 PM GMT\nലോക്ക് ഡൗണിലെ അഞ്ചാംഘട്ട ഇളവുകള് പ്രഖ്യാപിച്ചതും ജിഎസ്ടി കളക്ഷനില് ഉണ്ടായ ഉയര്‍ച്ചയും ഏഷ്യന് വിപണികളില് പൊതുവായുണ്ടായ ഉണര്‍വും ഓഹരി സൂചികയില് നേട്ടമായി.\nസെന്‍സെക്‌സ് 629 പോയ്ന്റ് ഉയര്‍ന്ന് 38697.05 പോയ്ന്റിലും നിഫ്റ്റി 169 പോയ്ന്റ് ഉയര്‍ന്ന് 11416.95 പോയ്ന്റിലും എത്തി.\nലോക്ക് ഡൗണ് ഇളവുകളില് സിനിമാ തിയറ്റുകളടക്കം തുറന്ന് പ്രവര്‍ത്തിക്കാനുള്ള അനുമതി ആഭ്യന്തര മന്ത്രാലയം നല്‍കിയിട്ടുണ്ട്. കൂടാതെ ബിടുബി പ്രദര്‍ശനങ്ങള്‍ക്കും അനുമതി നല്‍കി. ലോക്ക് ഡൗണില് പടിപടിയായുള്ള ഇളുവകളെ തുടര്‍ന്ന് ഇന്ത്യയില് വ്യവസായ രംഗത്ത് ചലനം സൃഷ്ടിക്കാനായിട്ടുണ്ടെന്നതും വിപണിയുടെ പ്രതീക്ഷ വര്‍ധിപ്പിച്ചു. കൂടാതെ ഓട്ടോമൊബീല് വിപണിയിലും ഉണര്‍വ് പ്രകടമായിട്ടുണ്ട്. സെപ്തംബറില് വാഹന വില്‍പ്പന വര്‍ധിച്ചതും വിപണിയുടെ തിരിച്ചു വരവിന്റെ സൂചനയായാണ് കണക്കാക്കുന്നത്.\nഐസിഐസിഐ ബാങ്ക്, ആക്‌സിസ് ബാങ്ക്, ബജാജ് ഫിനാന്‍സ്, ഇന്‍ഡസ് ഇന്‍ഡ് ബാങ്ക് തുടങ്ങിയ ഓഹരികള് നേട്ടമുണ്ടാക്കിയപ്പോള് ഐറ്റിസ്, ഹിന്‍ഡാല്‍കോ ഇന്‍ഡസ്ട്രീസ്, ഡോ റെഡ്ഡീസ് ലബോറട്ടറീസ് തുടങ്ങിയവയ്ക്ക് കാലിടറി.\nകേരള ഓഹരികളില് ഭൂരിഭാഗവും നേട്ടം കൊയ്ത ദിനമാണിന്ന്. 22 ഓഹരികള്‍ക്കാണ് നേട്ടമുണ്ടാക്കാനായത്. എന്നാല് നാലെണ്ണത്തിന് നേട്ടം കൈവരിക്കാനാകാതെ വരികയും ഒരെണ്ണത്തിന്റെ വിലയില് മാറ്റമൊന്നും ഇല്ലാതിരിക്കുകയും ചെയ്തു. 9.47 ശതമാനം വില ഉയര്‍ന്ന കൊച്ചിന് മിനറല്‍സ് & റൂട്ടൈല് ആണ് ഇന്ന് കൂടുതല് നേട്ടമുണ്ടാക്കിയ കേരള ഓഹരി. 11.70 രൂപ വര്‍ധിച്ച് 135.20 രൂപയായി. 6.05 ശതമാനം വര്‍ധിച്ച മണപ്പുറം ഫിനാന്‍സ്, 4.96 ശതമാനം വര്‍ധനയുണ്ടായ വിക്ടറി പേപ്പര് ആന്‍ഡ് ബോര്‍ഡ്‌സ്, 4.95 ശതമാനം വര്‍ധിച്ച ഈസ്‌റ്റേണ് ട്രെഡ്‌സ്, ഫെഡറല് ബാങ്ക്, വണ്ടര്‍ലാ ഹോളിഡേയ്‌സ്, ഇന്‍ഡിട്രേഡ് (ജെആര്‍ജി), റബ്ഫില ഇന്റര്‍നാഷണല്, ഹാരിസണ്‍സ് മലയാളം , മുത്തൂറ്റ് കാപിറ്റല് സര്‍വീസസ് തുടങ്ങിയ കമ്പനികളും നേട്ടമുണ്ടാക്കിയവയില് പെടുന്നു. അതേസമയം പാറ്റ്‌സ്പിന് ഇന്ത്യ, വി ഗാര്‍ഡ് ഇന്‍ഡസ്ട്രീസ്, കേരള ആയുര്‍വേദ, ജിയോജിത്ത് ഫിനാന്‍ഷ്യല് സര്‍വീസസ് തുടങ്ങിയ കമ്പനികള്‍ക്ക് നേട്ടമുണ്ടാക്കാനായില്ല. വെര്‍ട്ടെക്‌സ് സെക്യൂരിറ്റീസിന്റെ വിലയില് മാറ്റമൊന്നും ഉണ്ടായില്ല.


വാഗമണ് വഴി ഒരു കെഎസ്ആര്‍ടിസി യാത്രയും കുറേ അനുഭവങ്ങളും… – ആനവണ്ടി ട്രാവൽ ബ്ലോഗ് മലയാളം Aanavandi Travel Blog Malayalam\nHome/Stories with KSRTC/വാഗമണ് വഴി ഒരു കെഎസ്ആര്‍ടിസി യാത്രയും കുറേ അനുഭവങ്ങളും…\nApril 11, 2018\tLeaveacomment 2,293 Views\nKSRTC ബസിൽ യാത്ര ചെയ്യാനാണിഷ്ടം. പ്രത്യേകിച്ച് ദൂരെ യാത്രകളിൽ.അതും ഫാസ്റ്റ് പാസഞ്ചറിൽ.ചുവന്ന പാവാടയും ബ്ലൗസും മഞ്ഞദാവണിയും ധരിച്ച സുന്ദരിയായ ഒരു പെണ്ണിനെപ്പോലെയാണ് FP. ഒരു മണിക്കൂർ കഴിഞ്ഞേ ഇനി KSRTC ഉള്ളൂ എന്ന് പറഞ്ഞാലല്ലാതെ മറ്റൊരു ഓപ്ഷനെ പറ്റി ഞാൻ ചിന്തിക്കില്ല. ഒരു വ്യാഴാഴ്ച കട്ടപ്പനയിൽ നിന്ന് കോട്ടയത്തിന് വരാനായി നിൽക്കുമ്പോൾ,മുണ്ടക്കയം റൂട്ടിൽ ബസ് ഒരു മണിക്കൂർ കഴിഞ്ഞേ ഉള്ളൂ എന്നും വാഗമൺ വഴിയുള്ള ഫാസ്റ്റ് ഉണ്ടെന്നും ഗ്രില്ലിനുള്ളിലിരുന്ന സർ അറിയിച്ചു. അതേ റൂട്ടിൽ ഒരു വേണാട് ഓഡിനറിLS കിടപ്പുണ്ട് .ആര് മൈൻഡ് ചെയ്യുന്നു?\nവേറെ നിവൃത്തിയില്ലാത്തത് കൊണ്ട് ആ റൂട്ടിൽ വരാൻ തീരുമാനിച്ച് ഫാസ്റ്റിൽ കയറി ഫേവറേറ്റ് സീറ്റിൽ ഇരുന്നു. ഡ്രൈവറിനു തൊട്ടു പുറകിലെ വിൻഡോ സീറ്റ്. സൈഡ് വ്യൂവും ഫ്രന്റ് വ്യൂവും നിർബന്ധാ. ഛർദ്ദിക്കാതിരിക്കാനുള്ള പ്രിക്കോഷൻ എന്ന നിലയിലായിരുന്നു ആദ്യമായി അവിടം പരീക്ഷിച്ചത്. അമ്മയെ വിളിച്ച് എത്തുന്ന സമയം ഒക്കെ അറിയിച്ചു. അരമണിക്കൂർ കഴിഞ്ഞതേയുള്ളൂ. ഒരു ക്രയിനിനെ ഓവർ ടേക്ക് ചെയ്യുന്ന നമ്മുടെ വണ്ടി… ക്രയിൻ നിർത്തിയിട്ടിരിക്കുകയാണ് KSRTC ക്ക് കയറിപ്പോകാൻ.. അപ്പോഴതാ.. ഒരു കാറ് നേരെ വന്ന് ഒറ്റയിടി.ആകെ ബഹളം. എനിക്കാണേൽ ടെൻഷൻ കൊണ്ട് വയ്യ. വെള്ളം കുടിയോട് വെള്ളം കുടി.\nകടന്നു പോകുന്ന വാഹനങ്ങളിലുള്ളവർ ഡ്രൈവറെ രൂക്ഷമായിട്ട് നോക്കുന്നുണ്ട്. ബസിന്റെ കിടപ്പ് കണ്ടാൽ അദ്ദേഹത്തിന്റെ ഭാഗത്താണ് കുറ്റമെന്ന് തോന്നും. നമുക്കല്ലേ കാര്യം അറിയൂ. അരമണിക്കൂറോളം ബസിലിരുന്നു. വണ്ടി ആക്സിഡന്റായ കാര്യം അമ്മയോട് പറഞ്ഞില്ല. എനിക്കൊന്നുമില്ലാന്ന് പറയുന്നതിന് മുൻപ് ബോധം കെടും. വണ്ടി പോവില്ലാന്ന് ഏതാണ്ട് തീരുമാനമായി. അപ്പോൾ വന്ന ഓഡിനറി LS ൽ ആളുകൾ ഓടിക്കേറി. ബസിലിരുന്ന എന്നോട് കണ്ടക്ടർ പറഞ്ഞു അതിൽ പോകൂ വേറെ വണ്ടിയൊന്നുമില്ല.. FP യിൽ ടിക്കറ്റെടുത്തിട്ട് വെറും ഓഡിനറിയിൽ യാത്ര ചെയ്യാനോ.. ഞാനിതെങ്ങനെ സഹിക്കും..!!\nഅവസാനം ആ വണ്ടിയില് കയറേണ്ടി വന്നു. ഞാൻ ഓടിച്ചെന്ന് കണ്ടക്ടർ സീറ്റിലിരുന്നു. അടുത്തിരുന്ന പയ്യൻ ചേച്ചി ഇരുന്നോളു എന്ന് പറഞ്ഞു എണീറ്റ് പോയി. ടിക്കറ്റൊക്കെ കൊടുത്ത് കഴിഞ്ഞിട്ടും കണ്ടക്ടർ വന്നിരിക്കുന്നില്ല.. ഡോറിന്റടുത്ത് നിൽക്കുകയാണ്. ഈ മനുഷ്യനെന്തൊരു ജാഡയാണ്. ആ സീറ്റിൽ ഞാനിരിക്കുന്നത് ആൾക്ക് തീരെ പിടിച്ചിട്ടില്ല. ഏതെങ്കിലും സ്ത്രീ യാത്രക്കാരി ഇറങ്ങിയാൽ ഞാൻ ഫ്രന്റിൽ പോയിരിക്കും എന്നായിരിക്കും അദ്ദേഹത്തിന്റെ പ്രതീക്ഷ. ഞാനാണെങ്കിൽ ഒരിടത്തിരുന്നാൽ പിന്നെ വെയിലടിച്ചാൽ പോലും എണീറ്റ് മാറാൻ മടിയുള്ള ആൾ.. എത്രനേരം ഇദ്ദേഹം നിൽക്കുമെന്ന് അറിയണമല്ലോ..\nഞാൻ മയങ്ങാൻ തുടങ്ങി. വാഗമൺ ആകാറായിട്ടുണ്ടാവും. കണ്ടക്ടർഅടുത്ത് വന്നിരുന്നു. അന്നേരമാണ് എനിക്ക് കാര്യം മനസിലായത്.രണ്ടു പേർക്ക് നെഞ്ച് വിരിച്ചിരിക്കാനുള്ള സ്ഥലമില്ല. മാന്യനായ അദ്ദേഹത്തിന് നേരത്തെ അതറിയാം. ഇനിയും3 മണിക്കൂർ യാത്രയുണ്ട്. എന്തേലും ചോദിക്കണ്ടേ..സർ ഏറ്റുമാനൂരെപ്പോ എത്തും? ഏഴര. അവിടുന്ന് ആ സമയത്ത് കോട്ടയത്തിന്നു വണ്ടികിട്ടില്ലേ…. ഉം. ഇനിയാണ് എന്റെ പ്രസക്തമായ ചോദ്യം. സർ.. ഈരാറ്റ്പേട്ടയാണോ.. പാലായാണോ ആദ്യം? കണ്ടക്ടറിന്റെ മുഖത്ത് ഒരു വണ്ടി പുച്ഛം. ഇവിടുന്ന് പോകുമ്പോ ആദ്യം പേട്ട. അവിടുന്ന് വരുമ്പോ ആദ്യം പാല. ജ്യോഗ്രഫിക് ലൊക്കേഷൻ ഒന്നുമറിയില്ല അല്ലേ… എന്റെ ഭാഗത്തും തെറ്റുണ്ട്. അരുതരുതായിരുന്നു.\nടെൻഷൻ, വെള്ളം കുടി. പിന്നെ ഞാൻ എന്റെ ഡാഡി KSRTC പെൻഷനർ ആണെന്നും, ചേട്ടൻ ടയർ ഇൻക്സ്പെക്ടർ ആണെന്നും ഒരുപാട് സുഹൃത്തുക്കൾ KSRTCയിൽ ഉണ്ടെന്നും.. ഞാൻ KSRTC കട്ട ഫാൻ ആണെന്നുമൊക്കെ വാതോരാതെ പറഞ്ഞു. അപ്പോഴാണ് ഒരു റാപ്പോ ഉണ്ടായത്. ഇതിനിടക്ക് അദ്ദേഹം കുറച്ച് പൊളിടിക്സ്, കുറച്ച് സാമൂഹിക പ്രസക്ത കാര്യങ്ങളും സംസാരിച്ചു. നല്ല വായനയുള്ള, അറിവുള്ള മനുഷ്യൻ.\nസൂർത്തുക്കളേ.. നമ്മൾ കണ്ടുമുട്ടുന്ന കണ്ടക്ടേഴ്സ് അക്കാഡമിഷ്യൻസ് ആവാം…കലാകാരൻമാർ ആവാം.. എന്തിനേറെപ്പറയുന്നു.. കഴിഞ്ഞ ദിവസം പ്രിയപ്പെട്ട കവിയാണ് എനിക്ക് ടിക്കറ്റ് തന്നത്. അദ്ദേഹത്തിന്റെ കവിത സമാഹാരം എന്റെ പുസ്തക ശേഖരത്തിൽ ഉണ്ട്.\nഇനിയാണ് കഥയുടെ ട്വിസ്റ്റ്. സർ ,ഈ ബസിന്റെ ഹോൾട്ട് എവിടെയാണ്? വാഗമൺ ആയിരുന്നു. എന്നിട്ടവിടെ നിർത്തിയില്ലല്ലോ..? സമയം പോയില്ലേ.അതാ.. പേട്ടയിൽ എത്ര സമയം നിർത്തും? പെട്ടെന്നെടുക്കും, പേടിക്കണ്ട.. 7.30 ന് തന്നെ ഏറ്റുമാനൂർ എത്തും. പാലായിലോ…. ? നിർത്തില്ല.. എന്റെ കർത്താവേ.. ഈ നിഷ്കൂനെ ഞാനെന്ത് പറഞ്ഞ് മനസിലാക്കും! പേട്ട അടുക്കാറായി. ഞാൻ വീണ്ടും ചോദിച്ചു. സർ.. ഞാൻ പേട്ടയിലിറങ്ങിയാൽ അവിടുന്ന് ഫാസ്റ്റ് കിട്ടുവോ? ഒറ്റക്കവിടെ ഇറങ്ങുന്നതെന്തിനാണ്… പരിചയമില്ലാത്ത സ്ഥലം. ഇനി വരുന്ന വണ്ടിക്ക് സീറ്റ് കിട്ടില്ല. ഇത് LS അല്ലേ. പേട്ട കഴിഞ്ഞാൽ സ്പീഡിൽ പോകും. എന്റെ പൊന്നു സാറേ.. എനിക്ക് കിഡ്നി സ്റ്റോൺ ആണേ… എനിക്ക് വാഷ് റൂമിൽ പോണേ…ആകെഅന്ധാളിച്ചു പോയ അദ്ദേഹം പറഞ്ഞു പോയിട്ട് വന്നോളൂ.. വെയിറ്റ് ചെയ്യാം.\nഅടുത്ത ചോദ്യം, വളരെ പ്രസക്തമായത്. “സർ ഈരാറ്റ്പേട്ട സ്റ്റാൻഡിൽ ബാത്റൂം സ്റ്റാൻഡിന്റെ ഏത് ഭാഗത്തായിട്ട് വരും?” (കോട്ടയത്തൊക്കെ പല സ്ത്രീകൾക്കും കംഫർട്ട് സ്റ്റേഷനിലേക്കുള്ള വഴി കാണിച്ച് ഞാൻ മാതൃക ആയിട്ടുണ്ട്. കണ്ടു പിടിക്കാൻ വല്യ പാടാന്ന്. പെരുന്നയിലെ വാഷ് റൂമിൽ പകല് പോലും പെണ്ണിന് തനിച്ചു പോവാൻ പറ്റില്ല. അത്രക്ക് റിമോട്ട് സ്ഥലത്താണ്)സ്റ്റേഷൻ മാസ്റ്ററോട് ചോദിച്ചാൽ മതിയെന്ന്. ങേ…!!എന്തായാലും ബാഗ് ഏൽപ്പിച്ച് കണ്ടക്ടറിനോട് നോക്കാൻ പറഞ്ഞിട്ട്.. ഞാൻ ഓടി. തിരിച്ച് വന്നപ്പോൾ ദേ… വണ്ടിയേലിരിക്കുന്ന എല്ലാ മനുഷ്യരും എന്നെ നോക്കുന്നുണ്ട്. ഇതിനിപ്പൊ ചമ്മാനൊന്നുമില്ല.. ഇതു പറഞ്ഞ കണ്ടക്ടറിന്റെ മുഖത്താണ് ചമ്മൽ. പിന്നിങ്ങോട്ട് യാത്രയിൽ കിഡ്നി സ്റ്റോൺ വന്ന മുഴുവൻ പരിചയക്കാരുടേയും അവരെ ചികിത്സിച്ചവരുടേയും കാര്യങ്ങൾ പറഞ്ഞു. പാവം.\nഞാനെന്തിനാണ് കിഡ്നി സ്റ്റോൺ എന്ന് കള്ളം പറഞ്ഞത് ?. വെറുതെ ബാത്റൂമിൽ പോണംന്ന് പറയാൻ എന്തിന് നാണിക്കണം? എന്തായാലും ഏറ്റുമാനൂരീന്ന് അടുത്ത SF ന് കേറാൻ ഓടിയ എനിക്ക് നന്ദി പറയാൻ പോലും നേരം കിട്ടിയില്ല. ഞാനെന്തിനാണെന്നോ ഇത്ര വലിയ ഈ കുറിപ്പ് എഴുതിയത്? പ്രിയപ്പെട്ട യാത്രക്കാരേ… സ്ത്രീ യാത്രക്കാർ അനുകമ്പാർഹരാണ്. ജോലി ചെയ്തത് തളർന്ന് വീട്ടിൽ ചെന്നാൽ പിന്നെയും ജോലി… പലരും പറയാറുണ്ട് സ്വസ്ഥമായ് ഉറങ്ങുന്നത് ബസിലിരുന്നാണെന്ന്.അവരെ ദയവായി സ്കാൻ ചെയ്യരുത്, തോണ്ടരുത്, ശല്യപ്പെടുത്തരുത്.\nകണ്ടക്ടർമാർ നമ്മൾ പല യാത്രക്കാരെക്കാളും ക്വോളിഫൈഡ് ആണ്, മാന്യരാണ്. അതു കൊണ്ടാണ് നിസാര കാര്യത്തിന് നമ്മൾ മെക്കിട്ട് കേറിയാലും പ്രതികരിക്കാത്തത്. എത്ര ശ്രദ്ധയും ക്ഷമയും വേണ്ട ജോലിയാണിത്.നല്ല EQ വേണം. ഡ്രൈവർമാരുടെ കഷ്ടപ്പാടിനെക്കുറിച്ച് എടുത്ത് പറയേണ്ടല്ലോ. മണിക്കൂറുകൾ ചൂടത്ത് ഒരേയിരുപ്പ്. ഒന്ന് ബ്രേക്കിട്ടാൽ പോലും നമ്മൾ അസ്വസ്ഥരാകും. എവിടെ നോക്കിയാടോ വണ്ടി ഓടിക്കുന്നത് എന്നൊക്കെ ചോദിച്ച് കളയും ചിലർ.ഇൻഡിക്കേറ്ററില്ലാതെ വണ്ടി തിരിക്കുന്ന പ്രബുദ്ധ മലയാളീം ചുമ്മാ വന്ന് ബസിന്റെ മുന്നിൽ ചാടുന്ന ആളുകളുമടക്കം നിരവധി ചാലഞ്ചസ് തരണം ചെയ്താണ് നമ്മളെ ഇവർ സേഫായിട്ടെത്തിക്കുന്നത്. (ഒന്ന് നന്നായിക്കൂടേ…. നമുക്ക് ).\nപ്രിയ കണ്ടക്ടേഴ്സ്… നിങ്ങൾ ഹോൾട്ടുളളിടത്ത് കൊടുക്കുക. പത്ത് മിനിറ്റ് ബ്രേക്കുണ്ടെന്ന് പറയുക. ഇതൊന്നു പറയാൻ പറ്റാതെ എത്ര സ്ത്രീകളാകും കാശും സമയവും നോക്കാതെ സ്റ്റോപ്പ് എത്തുന്നതിന് മുൻപ് ഇറങ്ങിപ്പോയിട്ടുണ്ടാവുക. ഉറപ്പാണ് സർ… നിങ്ങളോട് ബസ് നിർത്തിത്തരാമോ എന്ന് ചോദിച്ചിട്ടുള്ള സ്ത്രീകളുടെ രണ്ടിരട്ടി വരും മിണ്ടാൻ പറ്റാതെ ഇറങ്ങിപ്പോയവർ. ഞാൻ യാത്ര ചെയ്തിരുന്നത് പകലായിരുന്നുവെങ്കിൽ, എന്തിന് മറ്റൊരു സീറ്റിലായിരുന്ന വെങ്കിൽ പേട്ടയിൽ ഇറങ്ങുകയേ ഉണ്ടായിരുന്നുള്ളൂ..\nഇനി പ്രധാന പോയിന്റ്. KSRTC ജീവനക്കാരുടെ സേവനം കണ്ടില്ലെന്ന് നടിക്കരുത്. മജോരിറ്റി സർക്കാർ ജീവനക്കാർ കൃത്യസമയത്ത് ജോലി സ്ഥലത്ത് എത്തുന്നത് KSRTC യുടെ സേവനം സ്വീകരിച്ചാണ്. അവർ കൃത്യമായ ശമ്പളത്തിനും ,അതും ഉയർന്നത്, ആനുകൂല്യത്തിനും അർഹരാണ്. സർക്കാർ ശമ്പളവും പെൻഷനും ഏറ്റെടുക്കണം. #SaveKSRTC #Salaryandpensionistheirright.\nവരികള് – ഡിംപിള് റോസ്.\nകെഎസ്ആർടിസി എന്നു പറയുമ്പോൾ പൊതുവെ എല്ലാവരുടെയുമുള്ളിൽ ഓടിയെത്തുന്നത് ചുവപ്പും മഞ്ഞയും നിറത്തോടു കൂടിയ ബസ്സുകളായിരിക്കും. എന്നാൽ ഇപ്പോൾ പല നിറത്തിലുള്ള …\nമദ്യപാനത്തിൽ നിന്നും കരകയറ്റിയ എസ്.ഐ.യോടു നന്ദിയോടെ ഒരു യുവാവ്… പോസ്റ്റ് വൈറൽ..\nകാക്കിക്കുള്ളിലെ മനുഷ്യസ്നേഹിയും, മനസ്സു നിറച്ച വിഷു ആഘോഷവും…\nപക്കാസുരൻ മലയിലെ കാഴ്ചകളും കോടനാട്ടിലെ ടെന്‍റ് ഉറക്കവും..\nആലപ്പുഴയിൽ നിന്നും കാശ്മീരിലേക്ക് 4218 കി.മീ. ഒരു സൈക്കിൾ യാത്ര..!\nഇതൊരു ആത്മഹത്യ (വ്യാജ) ഭീഷണിയാണോ? അതോ സമ്മർദ്ദ തന്ത്രമോ?\nപാലായില്‍നിന്ന് കാടാമ്പുഴ ക്ഷേത്രത്തിലേയ്ക്കും തിരുവാമ്പാടിക്കും KSRTC സര്‍വീസുകള്\nവെറും 10000 രൂപയ്ക്ക് കാനഡയിലേക്കൊരു വിസ; പക്ഷെ ഒരു കാര്യമുണ്ട്…\nവയനാട്ടിലെ അട്ടമലയിലേക്ക് പോകാം ആനവണ്ടിയില്…


Tarivid in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Tarivid upayogangal, dossge, parswafalangal, prayojanangal, prathipravarthanangal, munnariyippu\nTarivid के प्रकार चुनें\nTarivid 400 Mg Infusion Tarivid 400 Mg Tablet\nTarivid വിലയും പാക്ക് സൈസും - Tarivid Price and Pack Size in Malayalam - Tarivid vilayum pack saisum\nTarivid 400 Mg Infusion ₹79.0 दवा खरीदें\nTarivid 400 Mg Tablet ₹237.0 दवा खरीदें\nTarivid നേട്ടങ്ങളും ഉപയോഗങ്ങളും- Tarivid Benefits & Uses in Malayalam- Tarivid nettangalum upayogangalum\nTarivid ഡോസേജും കഴിക്കേണ്ട വിധവും- Tarivid Dosage & How to Take in Malayalam - Tarivid dosagum kazhikkenda vidavum\nTarivid പാർശ്വഫലങ്ങൾ- Tarivid Side Effects in Malayalam- Tarivid paarswafalangal\nTarivid ബന്ധപ്പെട്ട മുന്നറിയിപ്പുകൾ- Tarivid Related Warnings in Malayalam- Tarivid bandhappeṭṭa munnaṟiyippukaḷ\nTarivid-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Tarivid with Other Drugs in Malayalam- Tarivid-nu marunnukaḷumāyulla theevra pravarthanam\nTarivid വൈരുദ്ധ്യങ്ങൾ- Tarivid Contraindications in Malayalam- Tarivid vairudyangal\nTarivid സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Tarivid in Malayalam- Tarivid sambandhichu pothuveyulla chodyangal\nTarivid ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Tarivid Interactions with Food and Alcohol in Malayalam- Tarivid bhakshnavum madyavumaayulla prathipravarthanangal\nTarivid നേട്ടങ്ങളും ഉപയോഗങ്ങളും - Tarivid Benefits & Uses in Malayalam - Tarivid nettangalum upayogangalum\nTarivid പിൻവരുന്നവ ചികിത്സിക്കാൻ ഉപയോഗിക്കുന്നു\nTarivid ഡോസേജും കഴിക്കേണ്ട വിധവും - Tarivid Dosage & How to Take in Malayalam - Tarivid dosagum kazhikkenda vidavum\nTarivid-ന്റെ ചേരുവകൾ - Tarivid Active Ingredients in Malayalam - Tarivid-nte cheruvakal\nTarivid പാർശ്വഫലങ്ങൾ - Tarivid Side Effects in Malayalam - Tarivid paarswafalangal\nTarivid ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nTarivid ബന്ധപ്പെട്ട മുന്നറിയിപ്പുകൾ - Tarivid Related Warnings in Malayalam - Tarivid bandhappeṭṭa munnaṟiyippukaḷ\nTarivid-ന്റെ ഉപയോഗം ഗർഭിണികൾക്കു സുരക്ഷിതമാണോ?\nTarivid-നിൽനിന്ന് ഗർഭിണികൾക്ക് ചെറിയ തോതിലുള്ള പാർശ്വഫലങ്ങൾ ഉണ്ടായേക്കാം. നിങ്ങൾക്ക് അങ്ങനെ തോന്നുന്നുവെങ്കിൽ, അതു കഴിക്കുന്നത് നിർത്തിയിട്ട് ഡോക്ടറുടെ ഉപദേശപ്രകാരം മാത്രം തുടങ്ങുക.\nTarivid-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nമുലയൂട്ടുന്ന സ്ത്രീകളിൽ Tarivid കൊണ്ട് മിതമായ ചില പാർശ്വഫലങ്ങൾ അനുഭവപ്പെടാം. എന്തെങ്കിലും പാർശ്വഫലങ്ങൾ കാണുന്നപക്ഷം ഉടൻ Tarivid നിർത്തുകയും ഡോക്ടറുമായി ബന്ധപ്പെടുകയും ചെയ്യുക. അതു നിങ്ങൾക്കു സുരക്ഷിതമാണെന്ന് ഡോക്ടർ പറയുന്നെങ്കിൽ മാത്രമേ അത് വീണ്ടും ഉപയോഗിക്കാൻ പാടുള്ളൂ.\nTarivid വൃക്കകളെ എങ്ങനെയാണ് ബാധിക്കുന്നത്?\nTarivid-ന്റെ പാർശ്വഫലങ്ങൾ വൃക്ക-ത്തെ അപൂർവമായേ ബാധിക്കാറുള്ളൂ.\nTarivid കരളിനെ എങ്ങനെ ബാധിക്കുന്നു?\nTarivid നിങ്ങളുടെ കരൾ ചെറുതായി ബാധിച്ചേക്കാം. കരൾ-മേലുള്ള എന്തെങ്കിലും ഫലത്തെ കുറിച്ച് മിക്കവരും ശ്രദ്ധിക്കുക പോലുമില്ല.\nTarivid ഹൃദയത്തെ എങ്ങനെ ബാധിക്കുന്നു?\nTarivid-ന് ഹൃദയം-മേലുള്ള ചുരുക്കം ചില പാർശ്വഫലങ്ങളേ റിപ്പോർട്ട് ചെയ്യപ്പെട്ടിട്ടുള്ളൂ.\nTarivid-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Tarivid with Other Drugs in Malayalam - Tarivid-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Tarivid പിൻവരുന്ന മരുന്നുകളോടൊപ്പം ഉപയോഗിക്കരുത് -\nTarivid വൈരുദ്ധ്യങ്ങൾ - Tarivid Contraindications in Malayalam - Tarivid vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Tarivid കഴിക്കരുത് -നിങ്ങളോട്\nTarivid സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Tarivid in Malayalam - Tarivid sambandhichu pothuveyulla chodyangal\nTarivid ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nTarivid-നോട് ആസക്തി ഉളവാകുന്നതായി റിപ്പോർട്ട് ചെയ്യപ്പെട്ടിട്ടില്ല.\nഇല്ല, Tarivid കഴിച്ചശേഷം തലച്ചോർ സജീവമായിരിക്കുന്ന ഒരു പ്രവർത്തനത്തിലും ഏർപ്പെടാൻ പാടില്ല.\nഅതെ, Tarivid കഴിക്കുന്നതിനു മുമ്പ് ഡോക്ടറുടെ അഭിപ്രായം തേടുന്നത് പ്രധാനമാണ്.\nഇല്ല, Tarivid മാനസികരോഗങ്ങൾക്ക് ഫലപ്രദമല്ല.\nTarivid ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Tarivid Interactions with Food and Alcohol in Malayalam - Tarivid bhakshnavum madyavumaayulla prathipravarthanangal\nആഹാരവും Tarivid-ഉം തമ്മിലുള്ള പ്രതിപ്രവർത്തനം\nചില ഭക്ഷണത്തോടൊപ്പം കഴിക്കുമ്പോൾ Tarivid ഫലം ചെയ്യാൻ കൂടുതൽ സമയം എടുക്കും. ഇതു സംബന്ധിച്ച് ഡോക്ടറുമായി സംസാരിക്കുക.\nമദ്യവും Tarivid-ഉം തമ്മിലുള്ള പ്രതിപ്രവർത്തനം\nമദ്യത്തോടൊപ്പം Tarivid കഴിക്കുന്നതുകൊണ്ട് നിങ്ങളുടെ ശരീരത്തിന് സാരമായ അനന്തരങ്ങൾ ഉണ്ടാകാം.\nTarivid ന് പകരമുള്ള മറ്റു മരുന്നുകൾ എല്ലാം കാണുക - Substitutes for Tarivid in Malayalam\nTarivid के लिए सारे विकल्प देखें\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Tarivid കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Tarivid കഴിച്ചുവോ ?\nനിങ്ങൾ എത്രമാത്രം Tarivid ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Tarivid കഴിച്ചത്?\nനിങ്ങൾ എപ്പോഴാണ് Tarivid ഉപയോഗിക്കുന്നത് ?


ശ്രീകണ്ഠപുരത്തു രണ്ടാംക്ലാസ് വിദ്യാർത്ഥിയെ അമ്മയുടെ കാമുകൻ മദ്യം നൽകി പീഡിപ്പിക്കാൻ ശ്രമിച്ചതായി പരാതി - Kannur Varthakal Online\nശ്രീകണ്ഠപുരം: ശ്രീകണ്ഠപുരത്ത് രണ്ടാം ക്ലാസ് വിദ്യാര്‍ത്ഥിനിയെ മദ്യം നൽകി പീഢിപ്പിക്കാൻ ശ്രമിച്ചതായി പരാതി. അമ്മയുടെ കാമുകന് മദ്യം നല്‍കി പീഡിപ്പിക്കാൻ ശ്രമിച്ചെന്നാണ് പരാതി. സംഭവവുമായി ബന്ധപ്പെട്ട് മധ്യവയസ്‌കനെതിരെ പൊലീസ് കേസെടുത്തു. ഉണ്ണികൃഷ്ണനെതിരെയാണ് ശ്രീകണ്ഡാപുരം പൊലീസ് കേസെടുത്തത്.\nഉണ്ണികൃഷ്ണൻ കൂട്ടുകാരനുമൊത്ത് രാത്രി ഓട്ടോയുമായ് പെണ്‍കുട്ടിയുടെ വീട്ടിലെത്തിയ ഇയാള് ബന്ധു വീട്ടിലേക്കെന്ന് പറഞ്ഞ് കുട്ടിയേയും അമ്മയേയും കൊണ്ടുപോയി. തുടര്‍ന്ന് മദ്യം നല്‍കി പീഡിപ്പിച്ചതായാണ് പരാതി. അമ്മയും മദ്യലഹരിയിലായിരുന്നുവെന്ന് പെണ്‍കുട്ടി പരാതിയില് പറയുന്നു.\nപുറത്തു പറഞ്ഞാല് കൊന്നുകളയുമെന്ന് ഭീഷണിപ്പെടുത്തിയതിനാല് ഭീതിയോടെയാണ് കുട്ടി കഴിഞ്ഞതെന്നും പരാതിയില് വ്യക്തമാക്കിയിട്ടുണ്ട്. കഴിഞ്ഞ ദിവസം അധ്യാപികയോട് പെണ്‍കുട്ടി സംഭവം പറഞ്ഞതിനെ തുടര്‍ന്നാണ് സ്‌കൂള് അധികൃതര് ചൈല്‍ഡ് ലൈനില് അറിയിച്ചത്. ഇവരുടെ നിര്‍ദ്ദേശ പ്രകാരം രണ്ട് ദിവസം മുൻപ് അമ്മയെ അറസ്റ്റ് ചെയ്തിരുന്നു. ശ്രീകണ്ഠപുരം സി ഐ ലതീഷ് ചന്ദ്രന്റെ നിർദ്ധേശ പ്രകാരം എസ്.ഐ രഘുനാഥ് മറ്റു രണ്ടു പേരേയും ഇന്ന് അറസ്റ്റ് ചെയ്തു പോക്ക്സോ നിയമപ്രകാരവും മദ്യം നൽകിയതിന്റെ പേരിലുമാണ് കേസ് രേഖപ്പെടുത്തിയത്.\nPrevious വടകരയിൽ ചെങ്കൽ ലോറി നിയന്ത്രണം വിട്ട് ഉണ്ടായ അപകടത്തിൽ കണ്ണൂർ സ്വദേശിയായ ഡ്രൈവർ മരിച്ചു\nNext NSS ആറളം യുണിറ്റ് അക്ഷരദീപം ഓപൺ ലൈബ്രറി സ്കൂളിന് സമർപ്പിച്ചു


actor shobi thilakan open up about his movie dubbing experience - Malayalam Filmibeat\n| Published: Friday, October 15, 2021, 20:48 [IST]\nഷോബി തിലകനെന്ന നടനെക്കാൾ മലയാളിക്ക് പരിചിതം അദ്ദേഹത്തിലെ ഡബ്ബിങ് ആർട്ടിസ്റ്റിനെയായിരിക്കും. കാരണം അത്രയേറം ഗാംഭീര്യം നിറഞ്ഞ ആ ശബ്ദം ഒട്ടനവധി കഥാപാത്രങ്ങൾക്ക് ജീവൻ നൽകിയിട്ടുള്ളതാണ്. ഡബ്ബിങ് ആർടിസ്റ്റ് എന്ന് പറയുമ്പോൾ ആളുകളുടെ മനസിലേക്ക് പെട്ടെന്ന് വരുന്ന മുഖങ്ങളിലൊന്ന് കൂടിയാണ് ഷോബി തിലകന്റേത്. രണ്ടര പതിറ്റാണ്ടായി അദ്ദേഹം മലയാള സിനിമയിലെ ഡബ്ബിങ് മേഖലയിലുണ്ട്.\nമിമിക്രിയും അഭിനയവും ഡബ്ബിങിനൊപ്പം അദ്ദേഹം കൊണ്ടുപോകുന്നു. പഴശ്ശിരാജയിലെ എടച്ചേന കുങ്കന് ശബ്ദം നൽകിയത് ഷോബിയായിരുന്നു. ശരത്കുമാറാണ് എടച്ചേന കുങ്കനായി ചിത്രത്തിൽ വേഷമിട്ടത്. ശരത്തിന്റെ കഥാപാത്രത്തിന് ഇത്രയേറെ ആരാധകർ ഉണ്ടാകാൻ കാരണമായതിൽ ഒന്നും ഷോബിയുടെ ഡബ്ബിങ് തന്നെയായിരിക്കും. ഇന്ത്യൻ സിനിമയിലെ എക്കാലത്തെയും ബ്രഹ്മാണ്ഡ ചിത്രമായ ബാഹുബലിയുടെ മലയാളം ഡബ്ബിങ്ങില് ചിത്രത്തിലെ വില്ലന് കഥാപാത്രമായ പല്‍വാല് ദേവന് ശബ്ദം കൊടുത്തതും ഷോബി തന്നെയായിരുന്നു. വലിയ അഭിനന്ദനമാണ് ഈ സിനിമയിലെ പ്രകടനത്തിലൂടെ ഷോബി തിലകന് ലഭിച്ചത്. വര്‍ഷങ്ങളായി ഡബ്ബിങ് രംഗത്തെ നിറസാന്നിധ്യമാണ് ഷോബി. ഒപ്പം അഭിനയ രംഗത്തും സജീവം. പിതാവ് തിലകന് അസുഖ ബാധിതനായി ചികിത്സയില് കഴിയുമ്പോള് അദ്ദേഹത്തിന് വേണ്ടിയും മുമ്പ് ഷോബി ശബ്ദം നല്‍കിയിരുന്നു.\nഇപ്പോൾ ഡബ്ബിങ് ജീവിതത്തിലെ അനുഭവങ്ങളെ കുറിച്ച് മനസ് തുറന്നിരിക്കുകയാണ് ഷോബി. ആടുപുലിയാട്ടം സിനിമയ്ക്ക് വേണ്ടി ഓംപുരിക്ക് ഡബ് ചെയ്ത അനുഭവത്തെ കുറിച്ചും മമ്മൂട്ടിക്ക് വേണ്ടി തമിഴിൽ സിനിമകൾ ഡബ്ബ് ചെയ്ത അനുഭവങ്ങളെ കുറിച്ചുമെല്ലാമാണ് അദ്ദേഹം വീണ്ടും ഓർമിക്കുന്നത്. 'ഓംപുരി സാറിന് വേണ്ടി ഡബ്ബ് ചെയ്തപ്പോൾ ഒരുപാട് കഷ്ടപ്പെടേണ്ടി വന്നിട്ടുണ്ട്. അദ്ദേഹത്തിന് മലയാളം അറിയാത്തതിനാൽ ഹിന്ദിിയിൽ ഡയലോഗുകൾ എഴുതി പിടിക്കുകയായിരുന്നു. അദ്ദേഹം അത് നോക്കിവായിച്ചാണ് സീനുകൾ പൂർയാക്കിയിരുന്നത്. മലയാളത്തിൽ ഡബ്ബ് ചെയ്യുമ്പോൾ ലിപ് സിങ്ക് ഉണ്ടാകാൻ അദ്ദേഹം വളരെ പതിയെയാണ് ഡയലോഗുകൾ പറഞ്ഞിരുന്നതെന്നും അതോടൊപ്പം എത്തിപ്പെടാൻ പാടുപെട്ടിരുന്നു' എന്നുമാണ് ഷോബി തിലകൻ പറയുന്നത്.\nഅദ്ദേഹത്തിന് ഡബ്ബ് ചെയ്യാൻ സാധിക്കുമെന്ന് സ്വപ്നത്തിൽ കരുതിയിരുന്നതല്ലെന്നും ഡിഗ്രി പഠനസമയത്ത് മിമിക്രി അവതരിപ്പിച്ച് ഒന്നാം സമ്മാനം നേടിയപ്പൾ അദ്ദേഹത്തിന്റെ കൈയ്യിൽ നിന്നുമാണ് സമ്മാനം വാങ്ങിയതെന്നും ഷോബി പറയുന്നു. കൂടാതെ തമിഴ് നടൻ പ്രഭുവിന് ഡബ്ബ് ചെയ്യാൻ സാധിച്ചതിനെ കുറിച്ചും ശേഷം അദ്ദേഹം അഭിനന്ദിച്ചപ്പോൾ ഉണ്ടായ സന്തോഷത്തെ കുറിച്ചും ഷോബി വിവരിച്ചു. നടൻ മമ്മൂട്ടിക്ക് വേണ്ടി അഞ്ച് തമിഴ് സിനിമകൾ ഡബ്ബ് ചെയ്തിട്ടുണ്ടെന്നും ഷോബി തിലകൻ പറയുന്നു. 'മമ്മൂക്കയ്ക്ക് വേണ്ടി പുതിയ നിയമം, ഗ്രേറ്റ് ഫാദർ, യാത്ര എന്നീ സിനിമകളുടെ തമിവ് ഡബ്ബ് ചെയ്തിട്ടുണ്ട്. പക്ഷെ ഇന്നേവരെ അദ്ദേഹത്തെ വിളിച്ച് അഭിപ്രായം ചോദിക്കാൻ സാധിച്ചിട്ടില്ല. ചോദിക്കാനും പേടിയാണ്. കൊവിഡും ലോക്ക് ഡൗണും മൂലം അദ്ദേഹത്തെ ഇതുവരെ കാണാൻ സാധിച്ചിട്ടില്ല. കാണുമ്പോൾ അഭിപ്രായം എന്തായാലും ചോദിക്കണമെന്ന് തന്നെയാണ് കരുതുന്നത്. അദ്ദേഹം എന്തായാലും ഞാനാണ് അദ്ദേഹത്തിന് ശബ്ദം നൽകിയത് എന്ന് അറിഞ്ഞിട്ടുണ്ടാവും. എല്ലാ കാര്യങ്ങളിലും ശ്രദ്ധയുള്ളയാളാണ് മമ്മൂക്ക' ഷോബി തിലകൻ പറയുന്നു.\nയാത്രയുടെ തെലുങ്ക്, മലയാളം സിനിമകൾ മമ്മൂട്ടി തന്നെയാണ് ഡബ്ബ് ചെയ്തത്. തമിഴ് മാത്രമാണ് ഷോബി തിലകൻ ഡബ്ബ് ചെയ്തത്. ആടുപുലിയാട്ടത്തിന്റെ തമിഴിലും ഓംപുരിക്ക് വേണ്ടി ഡബ്ബ് ചെയ്തത് ഷോബി തിലകൻ തന്നെയാണ്. 27 വർഷത്തിൽ അധികമായി അഭിനേതാവായും ഡബ്ബിംഗ് ആർട്ടിസ്റ്റായും ഷോബി സിനിമയിലുണ്ട്. 15 ഓളം സിനിമയിലാണ് അദ്ദേഹം ഇതുവരെ അഭിനയിച്ചത്. 500 ഓളം സിനിമയിൽ ശബ്ദം നൽകി. ഒട്ടനവധി സീരിയലുകളിൽ അഭിനയിക്കുകയും ചെയ്തിട്ടുണ്ട്. നാല് സംസ്ഥാന പുരസ്കാരങ്ങൾ ഉൾപ്പെടെ ഇരുപതിലധികം മറ്റ് പുരസ്കാരങ്ങൾ അദ്ദേഹത്തിന് ലഭിച്ചിട്ടുണ്ട്.\nRead more about: mammootty dubbing\nactor shobi thilakan open up about his movie dubbing experience\nStory first published: Friday, October 15, 2021, 20:48 [IST]